
Capitolul 1 


Lui Vic Remo nu-i venea să-și creadă ochilor. Făcuse atâta drum, 
tocmai până în mijlocul Văii Lunii, ca să se certe cu-o babă pe nume 
Laura D'Asti Spandoni, și suferise șocul vieţii lui. 

Laura nu se descuraja sub presiunea acelei priviri. În schimb, îşi 
vedea de treabă, îngenuncheată pe pământul cald, mănos. Mâinile ei 
nu conteneau să exploreze textura fiecărei frunze fragede. 

— Dumneavoastră sunteți doamna Spandoni? Nu pot să cred! 

Cam nemulțumită, Laura îl învrednici în sfârșit pe intrus cu o 
privire. Soarele fierbinte al amiezii strălucea la zenit, aşa că nu-l vedea 
prea bine. 

— Domnule Remo, îmi pare rău dar, după cum vedeţi, sunt foarte 
ocupată. 

În vie erau atâtea de făcut. Si avea aşa de puţin timp, de puţini bani 
si de puţine ajutoare! 

— Ce anume doriți? 

— Nu se pune problema ce vreau eu. Întrebarea este: ce doriți 
dumneavoastră, doamnă Spandoni? 

Unda inconfundabilă de asprime din glasul lui o sili pe Laura să se 
întoarcă spre el. Ridică încet braţul, punându-și mâna streașină la 
ochi. Acel gest dezinvolt și firesc păru să determine o uşoară 
schimbare în ritmul respirației lui Vic Remo. Laura fu amuzată, dar 
preferă să nu-i dea atenţie. Ceea ce însă nu mai putea ignora era 
faptul că acea confruntare între ea și necunoscutul domn Remo 
devenea cam prostească. Se simțea cu atât mai ridicol cu cât 
pantalonii tăiați si bluza subțire începeau să i se lipească de pielea 
asudată, dezvăluind mult mai mult decât braţele și picioarele 
bronzate. Dar Laurei nu-i stătea în fire să se lase intimidată prea mult 
timp. Scuturändu-si repede palmele si genunchii de täränä, se ridică în 
picioare. 

— Prefer să fiu numită din nou Laura D'Asti, nu mai sunt doamna 
Spandoni - si, sinceră să fiu, în acest moment nu doresc altceva decât 
să fiu lăsată să-mi termin treaba. Nu vreau să par nepoliticoasă, dar 
funcționarea acestei vii nu-mi lasă prea mult timp pentru suete 
filosofice... 

Urmărise să fie categorică, dar impactul reproșului ei se pierdu. 
Cuvintele îi amutirä brusc în gât. Îl vedea pentru prima oară, cu 


adevărat, pe Vic Remo. Acesta stătea la o oarecare distanţă, iar lumina 
soarelui continua să-l facă să arate neguros, dar dintr-o dată toate 
detaliile înfățișării lui i se întipăriră în minte la fel de profund ca și 
cum s-ar fi aflat chiar lângă ea. Avea genul de chip care atrăgea 
tocmai prin paradoxurile lui. Puternic, aproape dur, îl salvau de 
brutalitate felul în care părul negru-albăstrui i se ondula ușor până la 
rădăcina gâtului, scânteierile pe care le aruncau ochii lui de corb, dar 
mai ales forma plină a gurii sensibile, senzuale. Nu era mai înalt decât 
Laura, dar totuși domina fiecare palmă de loc din jurul lui. 

Îşi schimbă puţin poziţia trupului, trădând o undă de nervozitate. 
Laurei îi plăcu acest lucru: se bucura că reușise să-l intimideze. Totuși, 
si el îi cam zguduise siguranța de sine, așa că se grăbi să continue: 

— Mai pe scurt - cine sunteți dumneavoastră, domnule Remo? 

Îi privi atentă pantalonii reiati, nu tocmai noi dar vizibil scumpi, 
sacoul și cizmele lucrate manual. 

— De ce ati venit tocmai de la San Francisco pentru ca să mă 
vizitaţi? 

— Sunt intermediar de vinuri, răspunse el, după care zâmbi pentru 
prima oară - avea un zâmbet fermecător. Si, da, ati ghicit corect: sunt 
din San Francisco. De aceea m-ati antipatizat din prima clipă, 
Signorina D'Asti? 

— Aţi citit prea multe romane proaste, râse fără chef Laura. Noi, 
aceşti rustici de-aici din Pana-Sonoma, nu mai tremurăm la vederea 
oricărui străin sofisticat din la cittă, care-și räsuceste mustata, să știți. 

Își strânse în crestet părul lung si arămiu, cu o nepäsare 
fermecătoare care ar fi avut efecte catastrofice dacă așa ar fi urmărit, 
dar de fapt nu făcea decât să-și elibereze umerii și gâtul fin de bogata 
povară. 

— Nu, nu vă antipatizez, domnule Remo, din simplul motiv că nu 
vă cunosc. Spuneţi că sunteți agent de vinuri. Ce anume vindeti? 

Îngândurat, Vic redeveni aproape serios. 

— Nu vând, cumpăr. 

— A, atunci e clar, râse în sfârșit Laura, lăsându-și părul să se 
reverse în jurul capului, plutind ca o spumă auriu-rosiaticä. Mă tem că 
amândoi ne pierdem vremea. 

— Sunteţi sigură? 

— Evident! Presupun că sunteți un intermediar de vinuri cu mult 
succes... 

— Se poate spune și așa... 

— ...şi nu mă îndoiesc că aveţi multă experiență în afacerile cu 
vinuri, nu? 

— Am, într-adevăr. 

— Atunci, cu siguranță, știți că familia mea nu și-a vândut 
niciodată vinul prin intermediul unor agenţi din afară! Avem o 


podgorie mică dar exclusivistă și am produs încă de la bun început 
cele mai alese vinuri din California. Eticheta și reputaţia D'Asti au fost 
întotdeauna singurele lucruri necesare pentru a ne asigura vânzarea 
completă a stocului. 

Își impuse să rostească următoarele cuvinte cu cea mai mare tărie şi 
convingere, deși orele de veghe si nopțile albe îi erau bântuite de o 
teamă obsesivă. 

— Am moștenit vinăria asta de la tatăl meu, care a mostenit-o de la 
tatăl lui. Străbunicul meu a adus lăstarii originali de vie din nordul 
Italiei, de la podgoria pe care o moștenise de la tatăl lui. Am de gând 
să duc mai departe tradiția familiei D'Asti pe toate planurile, domnule 
Remo, credeti-mä. 

Trase adânc aer în piept, aruncändu-si capul pe spate. 

— Nu intentionez să schimb nimic din metodele de cultivare, 
recoltare sau marketing, așa că... 

— N-am venit aici ca să cumpăr vinul D'Asti. 

Laura fu sincer surprinsă. Lui Vic Remo nu i se clintise nici un 
mușchi, nu se apropiase nici cu un pas, dar Laura avu dintr-o dată 
senzația că o atinsese cu o mână rece ca gheaţa. Fără a ști prea bine 
de ce, se simţea ameninţată. 

— Nu înțeleg. Dacă nu vă interesează vinul, atunci ce-ati venit să 
cumpăraţi? 

— Laura... Domnisoarä D'Asti, n-am putea merge în altă parte ca să 
stăm de vorbă? 

În glas îi revenise aceeași notă categorică. Laura simţi că, dacă ceda 
rugäminti lui, avea să dezläntuie un proces de nestăvilit, poate chiar 
distrugător. Dar firea ei inteligentă și iscoditoare o îndemna să afle ce 
se ascundea îndărătul acelui mister. Și-n plus, Vic Remo o intriga. 
Sau... nu, ca să fie sinceră cu sine, ca întotdeauna, recunoștea că era 
mai mult decât intrigată. Vic Remo iradia o forță lăuntrică, o calitate 
cu atât mai fascinantă cu cât Laura încă n-o mai întâlnise niciodată la 
un bărbat. 

— Chiar este atât de important? Spuneti-mi adevărul. 

— E foarte important - pentru dumneavoastră. Credeti-mä. 

Aceste cuvinte avură efectul decisiv. 

— În regulă. 

Din depărtare, un strigăt ascuţit împunse nervii Laurei ca un vârf 
de ac: 

— Lauretta! Lauretta! Ciao, padrona, ciao! 

Un lucrător zämbäret, cu mâinile bătrâne si noduroase agitändu-se 
pentru a-i face Laurei semn să-l urmeze, apăru din mijlocul unui rând 
de vite. 

— Abbiamo gia fatti la prova del terreno. Tutt€ bene! Vino să arunci o 
privire, Lauretta. 


— Gioia, Beppo! Mă bucur atât de mult! Vin imediat. 

Venerabilul muncitor dădu din cap si se întoarse, dar apoi ezită. 
Ochii lui, lucitori si plini de tandrete, săgetară de la Laura înspre Vic. 
Peste o secundă dispăru la fel de repede pe cât se ivise, dar numai 
după ce se exprimase în cel mai elocvent mod, ridicând ostentativ din 
umeri. 

— Protector moșneagul, nu-i aşa? comentă Vic, nu fără bunăvoință, 
în timp ce se apropia de Laura, cu zâmbetul său cald din nou pe buze. 
Cine e, o rudă? 

Laura clătină din cap. 

— Beppo este practic o prezență permanentă aici, în Valea Lunii. E 
şeful meu de echipă în vie. Legenda spune că a plantat cu mâna lui 
primii struguri din Napa-Sonoma! 

Acum, când Vic Remo se aventurase până în apropierea ei, Laura îl 
studia fără ascunzisuri. O surprindea să-i vadă cele câteva suvite 
atrăgătoare de păr argintiu de la tâmple. Oare câți ani avea? 
Patruzeci, poate, patruzeci si unu? La dracu', oricât ar fi avut, chipes 
mai era! Lăsându-se în voia unui impuls involuntar, complet feminin, 
îi privi mâna stângă pentru a vedea dacă purta verighetă. Dar mâinile 
lui stăteau în buzunarele hainei, așa că nu putea să observe. Ce 
Dumnezeu îi adusese în minte un amănunt atât de prostesc? Ca să-și 
compenseze nechibzuinta de moment, reveni la inofensivul subiect al 
bătrânului Beppo. 

— Nu, Beppo nu mi-e rudă, dar tin enorm la el. Și, da, e adevărat 
că a devenit peste măsură de protector, de la moartea lui Frank 
Spandoni. 

Laura nu se înșelase presupunând că Vic Remo era un om de afaceri 
realizat. Manierele lui urbane, hainele scumpe, mașina sport elegantă, 
europeană, parcată pe drumul desfundat, toate indicau acest fapt. 
Ceea ce n-ar fi avut cum să ghicească era faptul că urcase până în 
vârful unui domeniu foarte competitiv observând și retinänd fiecare 
nuanță, fiecare detaliu, chiar si din conversațiile cele mai banale. 
Acum fusese impresionat de căldura apărută în vocea Laurei când 
vorbise despre Beppo ca bătrân lucrător la ferma D'Asti, și totuși nu 
manifestase nici o emoție mentionändu-] pe Frank Spandoni. Vic 
studiase datele problemei si știa că Frank Spandoni avea in jur de 
șaizeci și cinci de ani când îşi pierduse viața într-un accident. Această 
femeie incredibil de fermecătoare era tânără. Dar, în pofida enormei 
diferențe de vârstă, Laura fusese soția lui Frank Spandoni, nu? Ceea 
ce-l deranja îngrozitor pe Vic era faptul că nu putuse afla decât foarte 
puţin despre văduva doamnă Spandoni. Presupusese, evident, că era o 
femeie bătrână. Cât de amarnic se înșelase! lar Vic Remo nu-și 
îngăduia prea des să greseascä. Își reproșase în tăcere această eroare 
încă din momentul când, sosind în vie, o zărise pentru prima oară pe 


Laura D'Asti. Deși încă mai avea de furcă să-și liniștească orgoliul 
rănit, reuși să pară calm în continuare. 

— Ei, oricum, mă bucur pentru dumneavoastră si pentru Beppo că 
probele de sol au ieșit atât de bine. E greu să păstrezi un echilibru 
perfect al solului, nu-i așa? Poate să asigure sau să distrugă o recoltă. 
Dar, în fond, viile D'Asti sunt celebre de o sută de ani pentru solul lor 
„nobil”, nu? 

Era o afirmaţie, nu o întrebare. 

Laura clipi din ochi surprinsă. 

— Ati înțeles ce-a spus Beppo! Ciudat, nu mă aşteptam să știți 
italiana. 

— Dacă m-ati cunoaște - ceea ce nu e cazul, amintiti-vä - ati 
descoperi că sunt plin de surprize. 

Strigătul ascuţit al lui Beppo străpunse din nou tăcerea. 

— Lauretta! 

— Trebuie să mă duc la el, spuse Laura, privind peste umăr; ce 
anume avea Vic Remo atât de sâcâitor, de misterios? Dacă nu aveţi 
nimic împotrivă să așteptați, ne putem întâlni la mine acasă. Acolo 
putem discuta fără să fim intrerupti, bine? 

— Nu mă deranjează. 

— De fapt, probabil voi ajunge acolo înaintea dumneavoastră. Dacă 
mergeţi pe acest drum, pe la marginea viei, veți ieşi în șoseaua 
principală, care intră pe poartă, până la casa noastră. N-aveti cum să 
n-o găsiți. Casa e o relicvă victoriană mare... 

— Ştiu. Am trecut pe-acolo căutându-vă. O cucoană foarte în vârstă 
mi-a spus unde vă pot găsi. 

Nu adăugă că o luase pe babă drept văduva Spandoni! 

— Trebuie să fi fost Donna Evangelina, spuse Laura, cu o undă de 
respect. E soacra mea, adăugă ea cu un zâmbet la început ezitant, apoi 
mai strălucitor. Atunci, ne vedem peste câteva minute. 

Si plecă, alergând prin vie. 

— Fir-ai al dracului de dobitoc nenorocit! se blestemă Vic pe sine 
însuși, încet dar cu foc. 

Se urcă în mașină, trântind zgomotos portiera, ambală fără milă 
motorul si porni pe drumul de țară, stârnind nori de praf. 

Peste douăzeci de minute, ajungând la șoseaua principală, aproape 
izbucni în râs amintindu-și în ce stare de spirit diferită parcursese acel 
drum, dimineața. Atunci, Vic Remo fusese stăpânul lumii. Plecase de 
la San Francisco relaxat, sigur pe sine, știind că tot ce atingea se 
preschimba în aur. Nu simtise nevoia să se grăbească, nici să-și facă 
griji. Era doar vag surescitat de misiunea cu care pornise la drum - 
aceea de a cumpăra Podgoria D'Asti. 

De fapt, se îndrepta spre Napa-Sonoma ca să cumpere mult mai 
mult decât doar o vie veche și vestită; avea de gând să achiziționeze, 


pe lângă ea, integritatea și reputația numelui D'Asti. Simpla tranzacție 
de afaceri n-avea să pună mari probleme, căci deși familia D'Asti 
continuase să producă vinuri de înaltă calitate, întreaga operațiune se 
dezarticula din toate încheieturile, în pragul falimentului. Mai rău, 
podgoria rămăsese în mâinile debile ale bătrânei văduve a lui Frank 
Spandoni! 

Vic fusese atât de sigur de ușurința succesului, încât se hotărâse să- 
si facă de cap si pornise spre Sonoma pe drum ocolit. Podul Golden 
Gate arăta splendid, iar Vic observase pe îndelete flota de vele albe 
din golf, umflate în vânt, lunecând vesel pe apele albastre și 
scânteietoare. leşise de pe pod în locul de unde pornea în spirală 
drumul în jos spre elegantul orășel Sausalito, cotise de pe autostradă 
la Black Point, și ajunsese în Napa-Sonoma, la binecuvântata, 
nepretuita ei inimă, botezată si încă numită așa cum îi spuseseră 
primii coloniști californieni - Valea Lunii. 

Vic refăcea acum drumul spre proprietatea D'Asti într-o cu totul 
altă stare de spirit. Era furios și știa al dracului de bine cum se numea 
cauza: Laura. Canova ar fi trebuit să-l prevină. Nu încăpea nici o 
îndoială, Canova stiuse totul despre noua patroană a podgoriei. De 
aceea acceptase Vic să-l reprezinte ca agent în unele tranzacţii 
reciproc-avantajoase; el și Canova își desfășurau viața de afaceri si cea 
personală în același fel - meticulos, neimplicat si necruţător. 

În timp ce se apropia de poartă, Vic începu să-și regăsească 
autocontrolul. Își dădea seama că abordase misiunea dintr-o 
perspectivă greşită. Fusese descumpănit de adevărata Laura Spandoni, 
sau Laura D'Asti, cum prefera să-şi spună, și era necesar să-și schimbe 
tactica. Trecu repede pe lângă vechile butoaie de stejar folosite ca 
indicatoare, conservate și vopsite proaspăt. Acum își putea permite să 
râdă. Totul era fals. Aleea întreținută cu grijă, mărginită de plopi și 
garduri de lemn, trecea drept printre viile bogate, îngrijite. Privelistea 
era copleșitoare. 

Vic opri mașina lângă un umbrar acoperit cu glicină multicoloră. 
Ocoli repede gardul viu, päsind pe o peluză moale și pufoasă ca o 
plapumä. În fața lui se înălța mândru conacul D'Asti, cu fantasticele 
sale infrumusetäri victoriene, frontispiciile și acoperișurile ascuţite. 
Laura D'Asti tocmai ieșise în faţa casei. Imaginea ei, încadrată în usa 
gratioasä, era aproape doborätoare. Dar Vic îi cunoștea secretul: totul, 
în acel loc, nu era decât o iluzie calculată, deliberată! 

— De ce a durat atât de mult? întrebă ea. Veniti aici, ne putem 
aşeza pe trepte, ca să stăm de vorbă. 

Vic se asezä cu o treaptă sau două mai jos. Laura avusese timp să se 
schimbe, iar el îi salută în sinea lui repeziciunea. Majoritatea femeilor 
pe care le cunoștea l-ar fi lăsat intenționat să aștepte. De asemenea, 
majoritatea ar fi arătat searbăd în hainele pe care și le alesese ea - 


blugi rosi, cămașă de doc, espadrile și o eșarfă albastră legată strâns in 
jurul capului, cu un nod la ceafă. Dar Laura D'Asti reușea cumva să 
arate juvenil si vulnerabil. A, era frumoasă, ba bine că nu, dar Vic nu 
se lăsa amägit. Era si desteaptä-foc. 

— A, Bella! Pe unde mi-ai umblat, iubito? 

Din casä iesi cäteaua cea mai ciudatä la infätisare pe care o väzuse 
Vic vreodatä, träntindu-se längä Laura. Scundä, indesatä si cu trupul 
lunguiet ca al unui dachshund!, avea pielea acoperitä cu smocuri 
stufoase de blanä ruginie. Nu-ti venea s-o numesti tocmai „drägutä”, 
când vedeai acea făptură neobişnuită, dar în pofida numelui ei 
neinspirat ales reușea să-și păstreze demnitatea. Îl privea pe Vic cu o 
expresie de avertisment cald. Dar Bella era capabilă si de adoratie, 
după cum o dovedi lingând cu devotament cotul Laurei. 

— As îndrăzni să spun că nu e un câine de casă obișnuit, comentä 
Vic, rezemându-se de treapta următoare, cu un zâmbet nesigur. 

— A, nu, Bella e absolut unică. Rasa ei e tradițională în Italia, dar 
nu veți găsi multe ca ea in California. Însă nu vă lăsați amägit de 
înfățișarea ei neobișnuită, îl preveni Laura, pentru că e cu adevărat 
feroce la vânătoare. 

— Sunt gata să te cred pe cuvânt! 

Trecură câteva momente, apoi Laura spuse simplu: 

— În regulă, domnule Remo, să trecem la subiect. Ce vreţi să 
cumpăraţi de la mine? 

— Via. 

— Via nu e de vânzare. 

— Ştii, mi-e cam greu să te cred, răspunse el, direct și candid. Dacă 
as fi proprietarul acestei vii si aș avea problemele financiare pe care le 
ai dumneata, as fi vândut-o de mult. 

Laura rămase nemișcată, privindu-l pe Vic cu ochii ei mari și 
limpezi. 

— De mult...? Nu înţeleg. Cred că v-aţi format o impresie greşită... 

— Mă tem că dumneata ești cea care a greşit, Laura. Toată afacerea 
asta ar fi trebuit să fie vândută cel mai târziu acum doi ani, când a 
murit soțul dumitale. 

— De ce? 

— Ti-am spus, sunt agent de vinuri. Dar sunt specializat si în 
producție, marketing și vânzări. Am studiat documentele financiare 
ale Vinăriei D'Asti, iar sfatul meu cel mai sincer e s-o vinzi, să te 
multumesti cu paguba și să salvezi cât de multi bani poți. 

— Dar nu-mi amintesc să-ți fi cerut sfatul, domnule Remo. 

Laura era iritată, dar nu se cobora la nivelul istericalelor ieftine. 

— Cine ţi-a permis să-ți bagi nasul în finanţele mele? continuă ea, 
cu vocea tăioasă ca oţelul. 

— N-am nevoie de permisiunea nimănui, Laura, te rog să mă 


asculti. Reviziile contabile tin de domeniul public, iar în profesiunea 
mea lectura lor este strict necesară. Dar nici măcar n-a fost nevoie să 
scormonesc prea adânc în documente. Am știut că ești implicată într-o 
încurcătură financiară de-a dreptul tragică doar discutând cu 
furnizorii dumitale, care n-au fost plătiți. Nici muncitorii la vie n-au 
fost plătiți... 

— La fel de necesar în profesiunea dumitale este si să porți discuţii 
neprincipiale cu muncitorii mei? 

— Un moment. 

Orgoliul masculin al lui Vic începea să se afirme. 

— Îmi folosesc inteligența, experienţa și toate celelalte mijloace 
legale pentru a obţine ceea ce doresc. Culeg informaţii din orice surse 
si nu le consider „discuţii neprincipiale”, cum le-ai numit dumneata. 
Dar dacă vrei să fii neprincipială, să ştii că si eu pot să fiu. Eşti falitä. 
O ştii foarte bine si o știu si eu. Cum o știe aproape toată lumea din 
vale. 

Se ridică dintr-o dată, făcu câțiva pași, apoi se întoarse din nou cu 
fața spre Laura. Era gata să-și folosească argumentul cel mai 
convingător, dar se simțea cam prost. De ce? Doar îi spunea adevărul, 
nu? 

— Fii realistă. E evident că ţii foarte mult la via asta. Nu cred c-ai 
suporta să stai cu mâinile-n sân, privind cum renumele și reputația 
familiei se duc pe copcă. Dar, dacă mai continui să functionezi în 
pierdere, asta o să se-ntâmple, fiindcă știu că n-ai destui bani ca să 
mai ţii afacerea pe picioare nici măcar o lună. Eşti pe punctul să pierzi 
totul. Dacă actionezi imediat, încă mai poți salva prestigiul vinäriei, 
rămânând și cu destui bani. Nu înţelegi? N-ai încotro decât să vinzi. 
Nu vrei nici măcar să te gândești la asta? 

— Nu. 

Deși vorbise încet, răspunsul ei monosilabic avea forța unui strigăt. 

— Tot ceea ce ţi-am spus e adevărat... 

— Nu! 

— Îţi dai seama câţi bani sunt la mijloc? Te-ai îmbogăți... 

— Nu! 

De astă dată, trupul ei fu străbătut de un fior. Apropiindu-se de 
stăpâna ei, Bella își ridică botul și adulmecă aerul, atätatä de mirosul 
pericolului. 

— Atunci îmi pare rău, crede-mă. 

Vic știa că exercitase suficiente presiuni pentru moment. Cu 
următoarea ocazie când avea să-i prezinte Laurei D'Asti aceeași 
propunere, lucrurile urmau să meargă mai lin, balanța înclinând în 
favoarea lui. Mândria era o calitate dificil de îngenuncheat, o știa din 
proprie experiență. Urcă încet treptele, până ajunse din nou la același 
nivel cu Laura. 


— Oricum, poftim cartea mea de vizită. Dacă te răzgândești, vei fi 
atât de amabilă să-mi dai un telefon? 

Puse cartonașul alb, gravat în relief, pe treaptă, lângă ea, la mică 
distanță. 

— Domnule Remo? 

Ajuns la jumătatea gazonului, Vic se opri, dar nu se întoarse. Se 
aşteptase ca femeia aceea tânără și frumoasă să lupte mai inversunat, 
să dea dovadă de mai multă bärbätie. Alungându-și ușoara 
dezamăgire, se întoarse din nou cu faţa spre ea. 

— Da, domnişoară D'Asti? 

Laura continua să stea aşezată pe treaptă. Nu făcuse decât să-și 
cuprindă genunchii cu brațele. Cartea de vizită rămăsese neatinsă. 

— Mi-ai cerut să privesc adevărul în față. Cum ai reacționa, mă 
întreb, dacă eu ti-as cere să priveşti în față un miracol? 

„Mă rog,” îşi spuse el, „bine măcar că are o atitudine înviorător de 
neconformistă!” 

— Asta-i o întrebare retorică, sau chiar aștepți un răspuns? 

— Vorbesc cât se poate de serios. 

Intrigat, Vic acceptă jocul. 

— Nu ştiu cum as reacționa. În domeniul meu de activitate n-am 
avut de-a face niciodată cu miracole. 

— S-ar putea ca experiența directă să-ți schimbe atitudinea. Poate 
că ai devenit prea cinic, prea practic... 

Dintr-o mișcare fluidă, dezinvoltă, Laura se ridică în picioare. 

— Ei, eşti dispus? 

— Cum aș putea rezista unei asemenea provocări? 

— Am ghicit eu cumva că ești genul de om care nu poate rezista 
provocărilor, spuse Laura, coborând treptele, cu Bella după ea. 
Urmează-mă. Si n-ai nici o grijă, nu sunt nebună. 

Ironia următoarelor ei cuvinte îl izbi pe Vic drept în față: 

— Ai încredere-n mine! 

Atmosfera familială, de modă veche, a proprietăţii deveni evidentă 
din clipa când Laura și Vic se îndepărtară de grandoarea conacului. 
Peste tot se vedeau echipamente agricole vechi, din anii douăzeci, ca 
nişte relicve ruginite. Peisajul era intesat de-a valma cu ateliere de 
lemn nevopsit, iar prin aer răsunau glasurile rägusite ale diverselor 
animale domestice. Totul arăta patinat si cam lăsat de izbeliște. Lângă 
aleea principală era plantată o grădină impresionantă cu irisi, 
levänticä și tufe de trandafiri. Emana o mireasmä suficientă pentru a 
seduce toate simțurile, dar pe Vic păreau să-l intereseze mai mult 
legumele cultivate cu migală în straturi, în interiorul chenarului de 
flori. 

— Credeam că nu te interesează decât strugurii, murmură Laura. 

— Într-adevăr, dar am învăţat și tot ce-am putut găsi despre astea, 


răspunse el, arătând spre diversele carciofi, zucchini, cicori, pomodori 
si broccolirappen care räsäreau din pământ. 

Laura nu-și putu ascunde surprinderea. 

— Tatăl dumitale a fost agricultor? 

— Nu, râse el cam fără chef, părinții mei aveau un mic magazin de 
legume în San Francisco. 

Se aplecă și culese una dintre dolofanele pătlăgele în formă de 
pară, mușcând din ea. 

— Delicios! Da, ăsta zic si eu miracol! E grădina dumitale? 

— Nu, este a soacrei mele. Îşi petrece mult timp aici, dacă tot n-are 
altceva de făcut. Mergem mai departe? 

Păstrându-și comentariile pentru sine, Vic termină roșia, în timp ce 
Laura îl conducea spre un grup de clădiri acoperite cu straturi-straturi 
de plante agätätoare. 

— Astea sunt clădirile originale, spuse ea mängäind pereţii vechi de 
piatră, așa că te rog să ai mare grijă pe unde calci, înăuntru. Podelele 
sunt denivelate și chiar periculoase. 

— Faimoasa cameră de degustare, nu-i aşa? întrebă el, intrând într- 
o încăpere răcoroasă şi umedă, unde lumina soarelui de după-amiază 
pătrundea printr-o singură fereastră; recunoscu pereții cu incrustatii 
complicate și barul masiv de mahon. Am văzut-o de multe ori, în 
fotografii istorice. 

— Da, dar am închis-o pentru public acum doi ani. Încerc s-o tin 
curată și lustruită, însă tot se mai mucegăiește pe ici, pe colo, se scuză 
Laura, vădind pentru prima oară o stranie nervozitate; deschise 
grăbită o usitä laterală. Așa e mult mai bine. 

Bella, care o urmase tot timpul, amușină repede prin jur, lătrând, 
apoi se repezi pe ușă ca din pușcă. 

— De ce ai închis-o? Camera, vreau să zic. 

Răspunsul Laurei fu acoperit de un țipăt ascuţit, hidos, de dincolo 
de usita deschisă. Un moment, nimeni nu se mișcă. Apoi Vic se repezi 
într-acolo, cu Laura pe urmele lui. 

— Nu, Bella! Stai! 

Sursa tărăboiului fu uşor de depistat. Pe podetul care traversa un 
mic iaz tocmai trecea maiestuos un cârd de gâște cu ciocul roșu, când 
se întâmplase nenorocirea. Bella, cedând cine știe cărei porniri 
ancestrale, își înfipsese colții în posteriorul nefericitei gâște care se 
întâmplase să fie ultima la paradă. Într-o furtună de pene, bătăi de 
aripi, mârâieli și gâgâituri, cu Laura trăgând de gâscă și Vic forțând 
botul cätelei, până la urmă se restabili pacea. 

— Marş în casă imediat! ordonă Laura, pocnind din degete sub 
nasul Bellei. Mars! 

Bella, pocăită, se supuse fără întârziere. 

— Scuză-mă... oftă Laura, ușurată să vadă că gâștei îi fusese 


vătămată mai mult demnitatea decât integritatea corporală. De obicei, 
Bella e cuminte cu animalele de casă. Nu știu ce-a apucat-o. Totuși, 
detest s-o pedepsesc pentru că face ceea ce-i dictează instinctul. 

— Ai dreptate. Când lupti contra naturii, n-ai nici o șansă de 
izbândă, nu-i aşa? 

Dacă Vic era conștient de nuanţa batjocoritoare din cuvintele lui, n- 
o arătă. Vorbea cu un uşor zâmbet, privind-o pe Laura drept în ochi, 
în timp ce-şi scutura absent nişte pene de pe mâneca sacoului. 

— Ce-ai pätit la mână...? O, Doamne, te-a mușcat Bella! 

Surprins, Vic își privi mâna. 

— N-am nimic. Las-o-ncolo... 

— Nu-i adevărat! E o rană adâncă și sângerează. Am o trusă de 
prim ajutor în pivniță. Hai, repede! 

Astfel, ajunseră chiar în inima cramei. Acolo vinul era pus la 
fermentat și învechit, lăsat să se odihnească și, în cele din urmă, 
îmbuteliat. În timp ce Laura căuta trusa medicală, Vic profită de 
ocazie ca să studieze locurile. Singurele echipamente moderne erau 
numeroasele vase de fermentat din oţel inoxidabil. Toate celelalte, de 
la magnificele butoaie de stejar pentru învechit, până la rastelurile 
pentru sticle înalte până în tavan, erau superb de antice şi absurd de 
costisitoare, ca bani și timp, în zilele noastre. 

— Am găsit-o, anunţă Laura, ridicând trusa. Si-acum, vino la masa 
aia... A, Matt! Nu știam că ești aici. 

De după butoaie apăru un bărbat înalt, cu un ciudat aspect 
bäietesc, venind spre Laura. Avea un păr blond nisipiu, de aceeași 
culoare cu ochii gălbui si ramele ochelarilor. În vârstă de vreo treizeci 
si cinci de ani, părea sfios ca un pustan de doisprezece, deși pentru 
unele femei ar fi putut să arate destul de atrăgător. 

— Ai uitat? Ti-am spus aseară că e timpul să raschetez butoaiele de 
pe rândul ăsta și să verific echilibrul bentonitei. Aș vrea să mă mai și 
asculti când îți vorbesc, Laura. Nu mai pot lăsa vinul ăsta de-aici să 
doarmă multă vreme... 

— Matt! Am mai discutat asta si nu vreau să începem acum iar, îl 
întrerupse cam tăios Laura, observând că Vic urmărea conversaţia cu 
mult interes. 

— Bine, Laura, cum zici tu... ridică din umeri Matt, resemnat, 
aruncând o privire spre Vic. 

— Domnule Remo, el este Matt Moyer, laborantul meu expert, 
încercă Laura să destindă atmosfera. Matt e adevăratul geniu care ne 
păstrează calitatea vinului. 

Cei doi se măsurară täcuti din priviri, salutändu-se cu înclinări ale 
capetelor. Dacă Matt se întreba cine era domnul Remo, își păstră 
nedumerirea pentru sine. Laura păru să aibă o bruscă inspirație. 

— Sunt sigură că Beppo te caută. A terminat testele solului. Ce-ar fi 


să te duci la el, Matt? 

— Da, bine... 

Matt dădu să mai spună ceva, apoi se răzgândi. Dând încă o dată 
scurt din cap spre Vic, plecă. 

Imediat ce părăsi pivnita, Matt Moyer pieri și din gândurile Laurei. 

— Ia să vedem acum de mâna asta, domnule Remo. 

Buzele pline ale lui Vic se arcuiră într-un zâmbet gânditor. 

— Nu crezi că ai putea să fii mai destinsă și să-mi spui Vic? Mie-mi 
place să te numesc Laura, dar mi-e foarte penibil dacă mă tot iei cu 
„domnule Remo”. 

— În regulă. Vic, dă mâna-ncoace. 

Vic îşi întinse mâna stângă, cu pielea sfâșiată, depunându-și-o în 
palma Laurei. Dinţii Bellei se înfipseseră în mușchiul de lângă 
încheietură, iar lucirea aurie de-acolo atrase atenția Laurei. Vic purta 
un ceas subţire, cu brățară de aur masiv. Pe suprafața metalului era 
gravat un nume, dar lumina slabă o împiedica să-l citească. Observă 
însă imediat că pe inelar nu exista nici o verighetă. Evident că nu! 
Dacă apreciase corect caracterul lui Vic Remo, pentru el căsnicia era o 
capcană mortală, în care n-ar fi pășit nici în ruptul capului. 

Îşi stăpâni fiorul ușor care-o străbătuse si se concentră să aplice un 
pansament steril, încercând să nu se compromită. Căci - da, 
compromisă, așa se simțea în acel moment. Toată după-amiaza se 
străduise zadarnic să-și stăpânească emoţiile. Omul acela pătrunsese în 
lumea ei, doborând toate obstacolele. Și nu faptul că știa despre 
problemele financiare ale cramei o durea atât de mult. Dacă stătea să 
se gândească, Matt Moyer știa și el adevărul, cu siguranţă, sora ei, 
Tina, începea să aibă bănuieli, și era foarte posibil ca întreaga situație 
să fi devenit un secret comentat pe șoptite de toată lumea din 
domeniu. Nu, toate astea n-o dureau, fiindcă avea în mânecă un as cu 
care era sigură că avea să salveze podgoria. Ceea ce o rănea cu 
adevărat era felul sistematic în care Vic Remo îi spulberase toate 
fortificațiile emoționale, una câte una, din clipa când îi văzuse ochii 
aceia pătrunzători și aroganti. Însă Laura n-avea de gând să se lase 
îngenuncheată cu una cu două... 

— Am terminat. Oricum, însă, cred că mâine ar trebui să consulti 
un medic. 

— N-as crede, răspunse el, flexändu-si mâna. Mă simt normal. Îţi 
mulțumesc. Și-acum, să trecem la alt subiect. Ai uitat că mi-ai promis 
un miracol? 

— N-am uitat. Mai întâi, vreau să-ţi arăt ceva. 

Laura porni spre partea cea mai întunecoasă a beciului, unde un 
rastel susținea vreo zece sticle, toate poziționate astfel încât să stea cu 
dopurile scufundate în vin. Reveni cu o sticlă, două pahare de cristal 
si un tirbuson. Fără nici o explicație, scoase dopul unei sticle, cu grijă 


să nu agite vinul, apoi turnă câte un suvoi delicat de lichid auriu-palid 
în fiecare pahar. 

— Gustă-l. 

Vic duse paharul la buze. Trecu mult timp până să murmure: 

— N-am mai gustat vinul ăsta decât o singură dată. 

Aruncă o privire spre sticlă, iar în ochi îi apăru o lucire de respect. 
Sticla, de un verde închis ciudat, acoperită cu praf fin, purta blazonul 
Stocului Privat D'Asti: un șoim negru, numele Andrea D'Asti litografiat 
si un număr scris de mână. 

— Acesta e cel mai fin pinot noir blanc al tatălui tău, numit Ochiul 
Șoimului, nu-i așa? O adevărată legendă. Dar spune-mi, de ce poartă 
un nume atât de neobișnuit? 

— Pe vremuri, tatăl meu a avut soimi de vânătoare. S-a hotărât să 
numească vinul ăsta L'occhio del falcone după lucirea din ochii păsării 
lui favorite. 

Va să zică, sângele familiei D'Asti conținea o undă de mare 
romantism. Oare cât de mult din această calitate moștenise Laura? se 
întrebă el. 

Apoi, încercă să-şi amintească unde mai gustase vinul acela 
magnific. Îi veni în minte imediat: Canova. Canova îl invitase să bea 
împreună o sticlă, lăudându-se tot timpul cum ticluise s-o obțină si 
citând la nesfârșit preţul fabulos pe care-l plătise pentru privilegiul de 
a savura acea nestemată din Stocul Privat D'Asti. Acel memento îi 
aminti lui Vic si motivul pentru care venise. 

— Sunt dezolat că te deziluzionez, dar oricât ar fi de sublim vinul 
ăsta, ti-au mai rămas doar câteva sticle. Chiar dacă ai scoate stocul 
rămas la licitaţie, pornind de la cel mai înalt preţ, tot n-ai câștiga 
destui bani ca să-ți acoperi pierderile. 

Laura îl privi şocată. 

— Dar vinul ăsta nu l-as vinde nici moartă! E adevărat că tata a 
dăruit câteva sticle unor prieteni foarte apropiați, dar restul mi l-a 
lăsat mie și Tinei, ca moștenire de suflet! 

— Tinei...? întrebă Vic încordându-se la gândul unui nou obstacol 
posibil. 

— Sora mea mai mică. E studentă în ultimul an la oenologie și 
viticultură, la U.C. Davis. S-a hotărât să învețe știința vinului pe cale 
academică, nu luând-o pieptis... ca mine, adăugă ea, cu un zâmbet 
afectuos. 

Vic clătină din cap, spunând cu seriozitate: 

— Nici toate cunoștințele științifice din lume nu te mai pot salva, 
Laura. Crama asta are nevoie de bani. 

— Am impresia că banii sunt subiectul tău favorit! 

Laura nu-și mai putea stăpâni furia. De ce se lăsa terfelită așa? Cine 
se credea acel Vic Remo? 


— Am crezut că ai în suflet o adevărată iubire pentru vinuri, pentru 
istoria şi datinile artei lor. Se pare că m-am înșelat, că nu înţelegi 
decât partea materială. Ei bine, am să-ți spun un fapt care va 
impresiona până și mintea ta hräpäreatä. Vezi sirurile alea lungi de 
butoaie din centrul beciului? 

— Te referi la vinul pentru al cărui tratament cu bentonită își 
pierde Matt Moyer timpul si-ti toacă banii? A, scuzä-mä! Am uitat că 
asta e venerabila metodă de a filtra sedimentele, nu-i așa? întrebă el, 
cu umor răutăcios. 

— Este metoda noastră, da! Așa producem vinuri de calitatea celui 
pe care îl savurezi tu acum! 

Remarca ei nimeri drept la țintă. Vic se întoarse spre ea, cu multă 
atenţie. 

— În butoaiele alea e un vin care va depăși tot ceea ce-ai gustat tu 
vreodată. Va fi mai magnific chiar și decât Ochiul Șoimului. Și nu e 
vorba doar de câteva sute de sticle, a, nu, ci de mult, mult mai mult! 

— Suficient ca să salveze vinăria? 

— Da! 

— La timp ca să salveze vinăria? Cum îi vei plăti pe muncitorii 
necesari la imbutelierea miracolului ăstuia al tău? Nu te mai minți, 
Laura! N-ai bani nici măcar ca să strângi recolta de anul ăsta, care se 
coace în vie. Sunt gata să pariez că ai fost nevoită să închizi camera de 
degustare fiindcă nu-ți mai puteai permite s-o ţii deschisă pentru 
public! 

— Muncitorii sunt loiali, nu mă vor părăsi... 

— Și cât crezi că va ţine loialitatea asta? 

— Atâta cât e necesar ca să salvăm podgoria! 

— Visezi. Au și ei familii de hrănit. N-o să meargă. 

— Trebuie să meargă! Și chiar dacă nu merge, ce-ţi pasă tie? Sunt 
sigură că poţi găsi altă vinărie pe care s-o devorezi. De ce ești așa de 
pornit să cumperi vinăria mea? 

Chiar dacă n-ar fi ajuns să tipe unul la altul, plafoanele boltite ale 
pivnitei tot le-ar fi transformat cuvintele tăioase în săgeți. În tăcerea 
apăsătoare care se lăsă, Vic îi spuse în sfârșit: 

— Nu mă interesează să cumpăr vinăria pentru mine. Reprezint o 
firmă foarte importantă, care domină industria vinurilor din toată 
valea: Corporaţia Canova. 

— Și de ce vrea corporatia asta așa de importantă să cultive 
struguri? 

— N-o interesează numai cultura strugurilor. Principalul interes al 
corporației este să-și investească banii în producții de succes, ca să 
obțină beneficii substanţiale. Nimic mai simplu. 

— Dar e îngrozitor! exclamă Laura, stupefiată. Vrei să spui că 
lucrezi pentru o companie enormă si fără față care nu vrea decât să 


scoată bani și căreia puţin îi pasă cât de mult si greu a muncit familia 
mea ca să facă vinuri de soi ales? Nu e numai îngrozitor, e de-a 
dreptul dezgustător! 

— Ba nu, e doar practic, replică Vic, abia reușind să-şi stăpânească 
nervii. Şi e o strategie economică serioasă, lucru despre care e clar că 
nu știi nimic. Întâmplător, îmi place munca mea, mai ales din moment 
ce m-a îmbogăţit onorabil. 

— Da' nu mai spune! Ei bine, află că din vânzarea asta n-ai să vezi 
nici un sfant, Vic Remo, fiindcă... 

Laura nu se simțea indignată numai la adresa lui, ci si la adresa ei 
însăși. 

— ...nu ti-as vinde podgoria asta tie, sau corporației tale, nici de-as 
şti că mor de foame! 

— Acum vorbește mândria neamului D'Asti, nu rațiunea. 

— Nu-ţi permit să foloseşti tonul ăsta condescendent cu mine! Știu 
foarte bine ce vorbesc. Chiar tu ai spus-o, acum câteva minute - despre 
loialitate e vorba. Nu râde, domnule Remo! Loialitatea e cel mai 
important ingredient pe care-l vei găsi în butoaiele astea! O știu, 
fiindcă a distrus sănătatea tatălui meu si a costat viața soțului meu. Si- 
acum, as prefera să pleci de-aici si să mă lași în pace! 

Repede, cât mai repede, înainte s-o podidească lacrimile alea 
prostești, trădându-i slăbiciunea. 

— Şi să nu te mai întorci, înţelegi? N-am să mă răzgândesc. Nu 
vând podgoria! 

Probabil că Vic Remo plecase imediat, căci Laura încă mai auzea 
ecoul propriilor ei cuvinte, când usa din capul scării se tränti. Nu-si 
amintea când mai simtise o asemenea furie sau ură la adresa cuiva. 
Tremura din creștet până-n tălpi. O rază de lumină cădea pe prismele 
celor două pahare de cristal, unul gol, celălalt plin. Lucirea palidă din 
Ochiul Șoimului părea s-o ironizeze: „Nu te mai minţi, Laura. Dacă nu- 
l mai vezi niciodată, ai să mori!” 


Capitolul 2 


— Îţi mulțumesc, Giorgio, spuse Laura, coborând din limuzină. 

Şoferul se dădu la o parte, cu chipiul în mână, arătând o politeţe și 
o deferentä care nu putuseră fi cultivate decât generaţii de-a rândul. 
Rămase în acea poziție până când Laura și sora ei traversară trotuarul 
lat, ajungând pe treptele care urcau spre intrarea grandioasă a Operei. 
Abia atunci reveni la volanul Rolls-Royce-ului negru, de comandă și, 
în pofida faptului că mai multe limuzine stăteau la coadă pentru a 
intra în parcarea rezervată, porni într-acolo fără grabă, cu demnitatea 
cuvenită capodoperei pe care o conducea. 

— Mă bucur că am venit aseară de la colegiu acasă, deși mai aveam 
o grămadă de studiat, mărturisi Tina, privind în jur. N-aș fi vrut să 
pierd asta pentru nimic în lume. 

— Și eu mă bucur, îi zâmbi Laura surorii ei. 

Era a patra premieră la care veneau împreună de când murise tatăl 
lor. Frank Spandoni nu se prea dăduse în vânt după operă. 

Tinei îi scăpă un amestec de oftat și chicotit. 

— Una dintre cele mai vechi amintiri din copilăria mea e a 
tipetelor tale, când tata voia să meargă la operă cu altcineva. 

Laura își luă sora de braţ, urcând împreună treptele. 

— Da, cred că eram insuportabilă, râse, amintindu-și și ea acele 
incidente. 

— Chiar și acum, ai fi mai suportabilă dacă ţi-ai mai deschide și tu 
din când în când sufletul, Laura. 

Tinei nu-i plăcea când sora ei devenea îngândurată și melancolică, 
lucru care în ultima vreme se întâmpla tot mai des. Dar 
comportamentul Laurei din seara trecută o speriase de-a binelea. Ar fi 
trebuit să-și dea seama că era ceva în neregulă când fusese nevoită să 
tragă pe dreapta din cauza unei mașini sport care venea cu toată 
viteza dinspre conac. Nesimtitu' dracu! A doua ciudätenie fusese 
prezența Bellei pe trepte, cu urechile culcate pe spate și o lucire feroce 
în ochi, mușcând furioasă dintr-o carte de vizită. La comandă, cäteaua 
scuipase cartonul maltratat, dar apoi se repezise în casă fără a da o 
singură dată din coadă în semn de salut. Ciudat! Tina încercase să 
citească cuvintele de pe cartea de vizită, dar nu mai rămăsese lizibil 
decât numele Vic Remo. Cine naiba mai era și ăsta? Cel mai probabil, 
dementul care fusese cât pe ce s-o azvârle în șanț. 


Donna Evangelina sforäia în salon, ca de obicei. Tina se 
cutremurase la vederea ei. Niciodată n-o putuse suferi pe cotoroanta 
aia. lesind din casă, se ciocnise de Matt Moyer. Și ăsta de ce stătea 
singur în întunericul ce se lăsa? 

Când îl întrebase unde era Laura, Matt, de obicei cel mai blând 
dintre oameni, mârâise ca un tigru furios: 

— În beci. 

Chiar își iesiserä cu toții din minţi? 

Când o găsise pe Laura în pivniță, Tina aproape lesinase de usurare. 
Mai bine zis, până văzuse lacrimile de pe obrajii surorii ei. Socatä, își 
dăduse seama că niciodată nu-şi mai văzuse sora plângând, nici chiar 
în momentele cele mai dureroase. Laura nu-i dăduse nici o explicaţie, 
iar Tina, cu tact, n-o luase la întrebări. 

În timp ce se pregătea să intre în holul Operei, Laura se gândi din 
nou la cuvintele Tinei: „ai fi mai suportabilă dacă ţi-ai mai deschide si 
tu din când în când sufletul”. Era mai bine să nu exploreze 
posibilitățile. Cum i-ar fi putut explica cele din noaptea trecută, fără a 
vorbi despre Vic Remo? Și cum i l-ar fi putut explica pe Vic Remo? 

Holul de marmură era plin cu murmure scăzute, iar Laura și Tina 
își petrecură minutele următoare salutând prieteni și cunoștințe. 
Distinsul director al operei, un prieten drag de familie, care o 
delectase pe Laura, în tinereţe, cu relatări ireverentioase despre cele 
mai obscure intrigi din culisele operei, le zâmbi celor două surori cu 
adoratie: 

— Ah, Lauretta, carissima! E Titina, piccolina! Come felice sono che 
ambedue voi saresti cui ancora per cominciare nostra stagione nuova! 

Conform protocolului milanez, depuse pe fruntea Tinei un särut 
pärintesc, dar apoi se aplecä adânc peste mâna întinsă a Laurei, 
sărutând-o cu multă afecțiune. 

— Pare să se anunţe o stagiune minunată, maestro. In bocca lupo! îi 
ură Laura succes, citând tradiționalul avertisment al teatrului italian 
de a evita gura lupului și a nu ispiti soarta. 

— Laura! Dumnezeule! Dar arăţi superb! 

La auzul acestei izbucniri familiare, cele două surori se întoarseră 
în loc. Cine alta să fie, dacă nu zgomotoasa, excentrica și 
fermecătoarea Lucy? Lucy Kaye avea o bucăţică de pământ, cum îi 
plăcea ei să-și numească ferma de o mie de pogoane, lângă 
proprietatea D'Asti, si cu toate că avea cu douăzeci de ani mai mult 
decât Laura, erau cele mai bune prietene și confidente. De fapt, cele 
două surori îşi petreceau weekendul în eleganta casă de la oraș a lui 
Lucy, din Pacific Heights. 

Dându-și toată silinta să nu zämbeascä, Laura văzu că prietena ei 
era, ca de obicei, exagerat de împopoţonată. Lucy afişa ceva purpuriu- 
tipätor cu pete enorme roșii si avea pe deasupra o eșarfă roz aflată 


într-un conflict violent cu agitația ei necontenitä. În ansamblu, dădea 
efectul unei păsări tropicale cu penajul ciufulit, care nu se mai hotăra 
odată să-și ia zborul. 

— Îți mulţumesc pentru compliment, Lucy, dar rochia asta nu-i 
tocmai nouă, să știi. M-ai mai văzut cu ea. 

— Poate, dădu din cap Lucy, inspectând-o atentă. 

De la părul strâns într-un colac cu luciri de bronz, rochia simplă și 
neagră, lungă până-n pământ, care-i dezgolea gâtul, umerii și partea 
de sus a sânilor, până la salul alb de mătase drapat pe un braţ, cu 
capătul atârnând pe jos, Laura era imaginea întruchipată a elegantei 
sigure pe sine. 

— Poate, iubito, dar tu orice-ai purta si oricât de des reusesti 
întotdeauna să arăţi ca o împărăteasă. Ăsta-i stilul tău, Laura. Pe când 
eu, orice-as lua pe mine tot ca un pat nefăcut arăt, aşa că de ce să nu 
mă distrez, făcându-mi de cap? Cum îţi place ținuta mea? Am 
cumpărat totul de la un second-hand, undeva în Mission District! 

— Aräti de toată coma! Dar să nu te schimbi niciodată, Lucy, îmi 
placi așa cum ești, adäugä Laura, râzând. A, să nu uit, îţi mulțumesc 
că ne-ai trimis astă-seară Rolls-ul și pe Giorgio. 

— Plăcerea a fost de partea mea. Dar de ce n-aţi venit cu mine 
înainte, la șampania aia delicioasă din Salonul Verde, înainte de 
premieră? Cred că Tinei i-ar fi plăcut la nebunie. Salut, drăguță! 
aruncă ea, strângând-o pe Tina la pieptul ei opulent. Si tu arăţi 
fermecător. Of, tinereţe, tinerete...! 

Peste o secundă, își repetă întrebarea: 

— De ce n-aţi venit la petrecere, Laura? 

— Nu-mi place șampania, dădu Laura primul răspuns care-i trecu 
prin minte. 

— O scuză mai puţin jalnică n-ai găsit? replică Lucy, privind-o mai 
atentă. Oare sub aparența aceea de calm clocotea ceva? 

— Nu e nici o scuză, atâta numai că... 

— Ba este o scuză, o întrerupse Tina, avântându-se înainte de a-i 
pieri curajul; dacă Lucy n-ar fi fost de faţă, în veci n-ar fi îndrăznit să 
vorbească. Recunoaste, Laura, în ultimul timp nu ești deloc în apele 
tale. 

— Serios, Tina, cred că nu e nici locul, nici momentul... 

— Și pentru tine când e locul sau momentul potrivit ca să spui ce ai 
pe suflet? A, știu că încă mă mai consideri surioara cea mică și 
proastă. Mereu încerci să mă protejezi, de parcă eu habar n-as avea 
de-ale vieții. 

Pufni, întorcându-se spre Lucy, cu o privire rugătoare. 

— Tu eşti prietena ei cea mai bună, poate cu tine să fie mai 
deschisă. Poate-o să-ți spună de ce, aseară... 

— Tina! 


Tocmai bătuse primul gong. Cu vizibilă usurare, Laura porni spre 
una dintre scările largi. 

— Să ne grăbim. Vii și tu sus la pauză, Lucy? 

— Sigur, sigur. Ne întâlnim în holul mare, lângă bar. 

Laura tocmai ajunsese în capătul scării, așa că nu observă schimbul 
de priviri dintre Tina și Lucy. 

— Chiar a fost necesar, Tina? 

— Cred că da. 

Mergeau gräbite și vorbeau în soaptä. Tina o apucă pe Laura de 
mână înainte de a deschide ușa lojei. 

— Laura, ce s-a întâmplat? 

— Nimic. Hai mai bine să ne bucurăm de reprezentație, da? 

Cele două surori abia mai avură timp să schimbe o privire încărcată 
de subinteles, înainte ca luminile să înceapă să se stingă treptat. 
Apariţia dirijorului fu salutată cu aplauze și, după câteva tuse și 
murmure generale, începură primele acorduri suave din uvertura 
operei „La traviata”2. 

„Concentrează-te asupra muzicii”, își spuse Laura. „Îţi place opera 
asta, aşa că fă bine și te concentrează asupra fiecărei note!” 

Dar îi era peste putință. I-o luau razna și gândurile și ochii, chiar și 
după ridicarea cortinei, când începu să se desfăşoare atemporala 
poveste de dragoste. 

Nu-i fu greu s-o observe în sală pe Lucy, chiar sub nivelul 
orchestrei. Penele din cap îi täsneau ca un mot de papagal printre 
blănuri albe și cravate negre. Stătea printre doamnele și domnii din 
presă, pentru că, deși fabulos de bogată, Lucy nu credea și în lenevia 
fabuloasă. Era mândra patroană a ziarului „Sonoma Sundial” și cea 
mai mare plăcere a ei era aceea de a-i scrie rubrica mondenă. 

Ochii Laurei continuară să parcurgă publicul. Cu câteva loji mai în 
față, o blondă foarte atrăgătoare privea scena cu ochii întredeschiși. 
Familia D'Asti avusese dintotdeauna primele două locuri din Loja Șase, 
iar Laura n-o mai văzuse niciodată pe blondă în loja aceea, așa că o 
privi în continuare. Observă că purta un colier cu diamante luxos, 
inimaginabil de scump. Fiecare nestemată era atât de mare și de 
scânteietoare, încât nu puteau fi decât false. Dar, dacă stătea să se 
gândească, nici o femeie șic în toate minţile n-ar fi purtat un fals atât 
de bătător la ochi. 

În secunda următoare, un bărbat ai cărui umeri și faţă nu se vedeau 
își puse braţul pe spătarul scaunului blondei. Dar atenţia Laurei fu 
atrasă de obiectul care strălucea chiar sub manșeta bărbatului - 
brätara subțire de aur a unui ceas si, lângă ea, un bandaj familiar. 

Trebuia să fie o coincidență. Dar... atunci de ce o apucase dintr-o 
dată tremuratul? 

Dacă și-ar fi ascultat instinctul, ferindu-și ochii imediat, nu l-ar fi 


văzut pe Vic Remo foindu-se cam nervos în fotoliu și nu l-ar fi privit 
cum scruta absent chipurile din jur, până când, inevitabil, îl găsi pe al 
ei. 

În prima clipă, Laura fu sigură că n-o recunoscuse. În ochii lui nu 
păru să lucească decât o admirație masculină politicoasă. Dar, peste 
câteva secunde, expresia admirativă îi deveni uimită. Laura nu zâmbi, 
însă nici nu întoarse capul. Era la fel de surprinsă ca el. Nu mai 
departe de ieri, se certaseră ca doi nebuni. Ce întorsătură diabolică a 
sorții îi adusese din nou față în față, tocmai aici, atât de curând? 

Nici unul dintre ei nu părea să mai fie conștient de lumea din jur. 
Seducătoarea insotitoare a lui Vic îi simți brațul căzând de pe spătar si 
îl privi peste umăr, surprinsă. Neprimind nici un răspuns, îi urmări 
direcția privirii... 

— Laura! Te-a furat peisajul? Ai auzit vreodată o arie interpretată 
mai superb? 

Buimăcită, clipind din ochi în lumina care se aprinsese din nou, 
Laura văzu că Tina stătea în picioare, aplaudând cu entuziasm. 
Emotionanta arie Sempre libera din finalul actului întâi trebuia să fi 
fost cântată splendid de divă, căci toată sala era în picioare, 
aplaudând la fel de înfocat. 

— Da, da, a fost minunat... 

Laura se ridică și ea, alarmată. Nu auzise nici o notă a ariei, nici 
măcar una singură! Aplauzele continuau la nesfârșit, zgâriindu-i 
urechile şi nervii. În fine, după un răstimp cât o eternitate, chemările 
la rampă încetară și toată lumea porni spre holul mare. 

— Vai, ce mulțime! În veci n-o s-o găsim pe Lucy în aglomeraţia 
asta, spuse Tina, imediat ce sosiră la bar. 

— Mă îndoiesc că a reușit să ajungă până aici. Hai s-o așteptăm în 
celălalt capăt al holului. 

Laura avea motivele ei de a evita barul. Tocmai îl văzuse pe Vic, cu 
blonda. Numai să stea de vorbă cu el nu-i ardea. Avea nevoie de timp 
pentru a-și limpezi minţile. 

Așa cum prevăzuse ea, Lucy apăru în sfârșit, cu respirația tăiată, 
clătinând din cap. 

— Numai urlete si chiuituri, de-ti vine să te urci pe pereți! Cum 
puteți recunoaște serios că vă place hărmălaia asta? Vă spun cinstit, 
nu pot să sufăr opera! 

— Atunci de ce Dumnezeu mai vii aici ca să te torturezi singură? i- 
o întoarse Tina, izbucnind în râs. 

— Fiindcă în instituţiile de cultură se adună toată lumea bună. 
Despre asta scriu în rubrica mea mondenă, ai uitat? Lumea bună și 
bogată. Am și reperat câteva persoane foarte interesante... 

— Tina, lumea de la bar pare să se mai rărească, iar lui Lucy pare 
să-i fie cam sete, biata de ea. Nu te duci tu să-i aduci o șampanie? 


Laurei nu-i plăceau siretlicurile, dar avea s-o întrebe pe Lucy ceva 
important si prefera ca Tina să nu audă. 

— A, mi-ai salva viaţa! mugi Lucy. 

— Sigur, zâmbi Tina. Vrei si tu ceva, Laura? Știu că nu-ți place 
sampania... 

Începea să devină din nou obraznicä. 

— Nu, mulțumesc. 

Imediat ce Tina plecă, Lucy trecu la subiect. 

— În regulă, acum că ai scăpat de surioară, poate-mi spui si mie ce 
te frământă. 

Lucy era perspicace, iar Laura o știa. 

— Ceva foarte important, serios. Vreau să știu cum o cheamă pe 
blonda aia trăsnitoare care stă lângă bar. 

Lucy privi în direcţia respectivă, mijind ochii. 

— A, sigur, o cunosc, spuse ea, întorcându-se din nou spre Laura. 
De unde interesul ăsta neașteptat față de o trezorerie ambulantă ca 
ea? 

— E foarte drăguță... si are niște bijuterii fabuloase... 

Laura nu mai continuă. Acum chiar o făcuse lată! 

— Mda, și-a agăţat la gât ditamai funia cu cuburi de gheață. E 
Carole Canova. 

Reacţia Laurei la auzul acestui nume atätä si mai mult curiozitatea 
lui Lucy. Nu era doar impresionată, ci de-a dreptul buimăcită. Lucy se 
hotărî să dezlege misterul, așa că vorbi în continuare, fără s-o scape pe 
Laura din ochi. 

— Este mult-măritata si mult-divortata fiică a lui Ricardo Canova. 
ÎI ştii, țarul investiţiilor si al băncilor. S-ar putea să te intereseze știrea 
că Papa Canova s-a apucat în ultima vreme să acapareze o mulțime de 
pământuri din Napa-Sonoma. Oricum, îi dă mâna! l-a cumpărat 
ingerasului lui scump farafastâcul ăla de la gât ca răsplată că a ieşit cu 
bine din ultimu-i dezastru matrimonial. Fostul soț numărul patru era 
un fel de jeg organic care nu mânca decât aer! Îţi dai seama de ce 
blestemätii trebuia să se ţină säräcuta fetiță bogată ca să nu se 
plictisească? 

Apoi continuă, pe un ton mai confidential: 

— Dar sursele mele confidentiale mi-au spus că principala 
problemă a scumpei de Carole nu e plictiseala sănătoasă. Se pare că 
libidoul ei a cam deraiat puţin si, pe sub toate sclipiciurile ei, Carole 
Canova nu e decât o drăguță, normală și banală nimfomană... 

— Astea-s doar bârfe veninoase, precis, replică Laura, mai tare 
decât ar fi fost cazul. 

De ce apăra o femeie pe care nici n-o cunoștea? Dar... nu, nu era 
atât de simplu. Nu la adresa reputației sifonate a lui Carole Canova 
protesta. 


— A, n-aş crede. De obicei, sursele mele sunt demne de încredere. 
Oricum, va fi fascinant să vedem dacă Vic Remo devine soțul numărul 
cinci. Dar pariez că-i prea deștept ca să se lase prins în mrejele ei. 

— Vic Remo...? abia avu Laura încredere în sine ca să-i murmure 
numele. 

— Ăsta-i tipul ăla incredibil de arătos care stă lângă ea. 

Urechile lui Lucy depistaseră în vocea Laurei o nuanţă pe care nu 
prea știa cum s-o ia. 

— Să nu-mi spui că nu l-ai observat! Dumnezeu e martor că-n seara 
asta fiecare femeie de-aici și-a fâlfâit spre el cel puţin o dată genele 
false. 

— L-am observat. 

Lucy pufni fără pic de eleganţă. 

— Îl știu pe Vic de când era un puşti. Nu ţi-am mai vorbit despre 
el? 

— Nu. 

— Vic a urcat pe coate scara succesului și a devenit un expert 
renumit în industria vinurilor. E director în Corporaţia Canova, dar nu 
depinde de nimeni, înţelegi ce vreau să spun? A, sigur, e ambițios ca 
toți dracii, dar are ceva care mă face să-l respect si să-l admir. 

Respect? Admiratie? Numai așa ceva nu-i inspira Laurei Vic Remo! 
O fi reuşit el s-o îmbrobodească pe Lucy, dar pe ea n-o păcălise! Nu 
încăpea nici o îndoială că avea farmec si putea face tändäri 
autocontrolul unei femei dintr-o singură privire a acelor ochi senzuali. 
Însă Laura ştia că nu putea fi mai mult decât un oportunist calculat si 
fără scrupule. Nu era de mirare că se putea lăuda cât de mult îi plăcea 
munca - nimănui nu i-ar fi stricat niște firimituri blonde și sexy cum îi 
picau lui! 

— Vai de mine! Se pare că viaţa încrezutei noastre regine a 
räsfätului nu e tocmai vis si armonie, comentä Lucy, arătând cu capul 
spre bar. 

Laura prefera să nu vadă și să nu audă nimic, dar următoarea 
exclamatie a lui Lucy nu putu fi ignorată: 

— Vai de mine și de mine! 

Laura aruncă o privire, tocmai când Vic se întorcea de la bar. Avea 
două pahare și îi întinse unul lui Carole. Probabil că o supărase cu 
ceva, căci Carole refuză sampania, scuturând violent din cap. Îl privi 
cu venin, apoi scuipă un cuvânt vulgar și plecă, turbată de furie. 

Nici limbajul si nici absența lui Carole nu păreau să-l deranjeze 
prea mult pe Vic. Singura lui problemă era aceea că nu știa ce să facă 
cu cele două pahare pe care le mai avea în mâini. Norocul făcu ca 
Tina să se afle la doar câţiva pași, așteptând să-i vină rândul la bar. 
Vic nu ezită nici o clipă; cu o curtoazie fermecătoare, îi zâmbi Tinei, 
oferindu-i cele două pahare. 


Într-o secundă, Tina ajunse înapoi la Laura și Lucy, cu ochii 
strălucind de încântare. 

— Stiti ce mi s-a întâmplat? Stăteam la coadă, văzându-mi de ale 
mele. Și a apărut un tip de-a dreptul divin care mi-a dat paharele astea 
două! 

— Știm, am văzut momentul, o linisti Lucy, luând unul dintre 
pahare. Tocmai îi spuneam surorii tale câteva amănunte fascinante 
despre tipul de-a dreptul divin. Se numește Vic Remo. 

Tina se înecă zgomotos cu șampania. 

— Auzi, ăsta nu-i cel care-a fost ieri la cramă, Laura? Mi-a spus 
Matt Moyer. 

Laura închise ochii, nu numai ca să nu mai vadă privirea stupefiată 
a lui Lucy, ci şi pentru că Vic Remo venea spre ea. Trebuia să învingă 
acea stare de jenă, la urma urmei ce putea să-i facă? Era doar un 
bărbat ca oricare altul, nu? Dar, la auzul glasului său blajin, cu o undă 
de fermitate abia simțită, hotărârea i se risipi în cele patru vânturi. 

— Ce faci, Lucy? Continui să-ți bagi nasul peste tot pentru rubrica 
ta de scandal? 

O sărută cu drag pe crestetul capului. 

— Știu că nu de-amorul muzicii ai venit aici. 

— Al dracului de bine zici! râse Lucy, strângându-l în braţe. 
Oricum, cititorilor le plac articolele mele. Să-ţi spun ceva. Acum chiar 
am să-i cuceresc pe toți, cu versiunea mea pitorească despre scena la 
care tocmai am asistat, între tine si notoria Carole Canova! 

Vic ridică din umeri nonsalant, exprimându-și clar dezinteresul față 
de întreaga situaţie. În schimb, se întoarse spre Tina. 

— Dumneata ești Tina D'Asti, nu-i așa? 

— Da, da, eu sunt... Dar de unde stiti...? 

— Sora ta mi-a spus multe despre tine, ieri. 

Întoarse încet capul. 

— Bună seara, Laura. 

— Bună, Vic, răspunse ea, cu un calm surprinzător. 

— Ei, ei, interveni Lucy. Nu știam că tu și scumpa mea prietenă 
Laura vă cunoasteti! remarcă ea, cu o voce numai lapte și miere. Dar, 
ia stai puţin. Ce-ai pätit la mână, Vic? Să nu-mi spui că în sfârșit ai 
scos-o din tätäni pe una dintre adoratoarele tale! I-a filat o lampă si-a- 
nceput să-ți rontäie mâna? 

Vic îşi ridică mâna bandajată, râzând. 

— Ca să ţi-o spun p-a dreaptă, cam așa ceva s-a întâmplat - ce zici, 
Laura? 

— Nici pe departe ceva atât de melodramatic, as zice. Văd că ţi-ai 
schimbat bandajul. Ai fost la doctor? 

— Nu, în nici un caz. Rana aproape s-a vindecat, așa că mi-am 
bandajat-o eu cu puţin tifon. 


— Nu înțeleg, murmură Tina. Ce s-a întâmplat ieri la vinărie? 

Vorbiseră pe un ton politicos, civilizat, iar Laura se mândrea cu 
felul în care evitase să-l privească pe Vic drept în față. Acum, însă, 
făcu greșeala de a ridica privirea si îi văzu lucirea ironică din ochi si 
zâmbetul care începea să-i arcuiască gura cu buze senzuale. În minte îi 
reveni fulgerător imaginea tărăboiului caraghios de lângă elesteu, cu 
gägäieli si pene zburând care-ncotro. Nu se putu stăpâni si izbucni si 
ea în râs. 

— Totul a fost numai din vina Bellei - ce mai aiureală! 

— Întrucât Bella nu e aici, ca să se apere, propun să uităm totul, 
spuse Vic. Văd că nu bei nimic, Laura. Pot să-ți aduc un pahar de 
șampanie? 

Continuând să râdă, Laura clătină din cap. 

— Nu, mulțumesc. 

— Laurei nu-i place sampania, spuse Tina, pe un ton dulce-acid. Nu 
ţi-a spus ieri? 

— Nu, n-am ajuns să discutăm despre șampanie. 

Vic redevenise serios, dar în privirea lui se simțea o anumită 
căldură pe care Laura n-o putea trece cu vederea. 

— Spre deosebire de prietena mea Lucy, aci de față, cred că tie îţi 
place opera foarte mult, nu-i așa, Laura? 

— Da, încă de când eram mică. 

— De câte ori ai văzut „La traviata”? De cinci ori, poate chiar de 
mai multe...? 

— Mm-m-m, de mult mai multe ori. De ce? 

— Renuntä la restul reprezentatiei şi ia cina cu mine în schimb. 

Era o idee atât de nebunească, încât Laura rămase cu gura căscată. 
Oare de ce omul acela simțea întotdeauna când își lăsa garda jos, fie si 
numai o clipă? 

— Nici nu m-aș gândi să plec... 

Se auzi gongul, anunțând sfârşitul pauzei. 

— Mă gândeam la un mic restaurant care cred cä-ti va plăcea foarte 
mult. E localul meu favorit din San Francisco. 

Vic vorbea încet, dar în tonul provocator i se simțea totuși o 
întrebare nerostită: 

— Ti-e frică de mine, Laura? 

— Lucy, nu te deranjeazä s-o duci pe Tina acasä dupä spectacol, 
nu-i asa? 

— In weekendul ästa, Tina si Laura stau la mine. 

— Chiar așa? Atunci, nu-i nici o problemă s-o insotesti tu pe Tina. 

— A... a, nu, absolut nici o problemă! Sigur că da! Haide, pisicuto, 
o chemă Lucy, fără pic de subtilitate, târând-o după ea prin hol. 

În foaierul de marmură se lăsase tăcerea. Nu se mai auzeau decât 


slabe acorduri muzicale, din sală. Mai rămăseseră doar Vic și Laura, 
care nu scoteau o vorbă. În cele din urmă, Vic întinse mâna, rămânând 
în aşteptare. Laura își lăsă degetele să se strecoare în mâna lui 
puternică și începură să coboare încet scara. 


Capitolul 3 


Toate se pierdeau ca într-o ceaţă - luminile, străzile, clădirile, 
oamenii. Laura stătea cu capul întors spre fereastră, dar abia dacă era 
atentă la ceea ce se întâmpla în afara mașinii sport. 

— Cred c-ar trebui să declarăm un armistițiu, nu ești de aceeași 
părere? Îți promit să nu fac nici o referire la vinärie, iar tu poţi înceta 
să mă mai tratezi ca pe un dușman de moarte. 

Vic băgă în viteza a treia, iar mașina acceleră rapid pe strada în 
pantă accentuată. 

Tinändu-se de bordul capitonat cu piele, Laura asteptä să ajungă în 
vârf, înainte de a întoarce capul spre el. 

— Va fi cam greu, nu crezi? Să declarăm armistițiu, vreau să zic. 
Poate uita vreunul dintre noi cele întâmplate ieri? 

— E foarte ușor. Eu am și uitat. Ziua de ieri n-a existat niciodată. 
Astă-seară ne-am întâlnit pentru prima oară. Te-am văzut, în 
întuneric, m-ai văzut și tu pe mine. Și ne-a plăcut ce-am văzut. 

Vorbea atât de încet, încât murmurul motorului ameninţa să-i 
acopere cuvintele. Îndreptă mașina spre cealaltă latură a colinei. 

— Ar putea să iasă ceva, Laura, dacă ai vrea să-i acorzi măcar o 
șansă. 

Putea să se întâmple atât de simplu? se întrebă ea. Își puteau şterge 
din memorie toate cuvintele pe care și le aruncaseră unul altuia la 
furie? Si totuși, îl urmase. Vic n-o scosese cu forța de la operă. Nu, 
venise cu el de bunăvoie. 

— Astă-seară ne-am întâlnit pentru prima oară... 

De ce nu? 

— Bine, acceptă ea cu un umor sec, declar un armistițiu între Vic 
Remo si Laura D'Asti! Cel puţin, pentru seara asta. Nu știm unul 
despre altul decât că tu locuiesti în orașul ăsta, iar eu locuiesc la ţară. 

Îi plăcea felul cum o ţinea de mână, strângând-o aproape prea tare. 
Va să zică, era impulsiv! Pe sub aparențele acelea de autocontrol rigid, 
Vic Remo ascundea ceva. Poate că fusese prea aspră când îl făcuse 
calculat și lipsit de scrupule. Degetele lui calde îi dădeau o senzație de 
onestitate, dar nu-i putea descifra expresia feţei. Aplecänd ușor capul 
înainte, îl întrebă: 

— Apropo, de la ce vine Vic? 

— Va trebui să fim prieteni mult mai buni înainte de a-ţi spune 


secretul ăsta, răspunse el, râzând. 

Tocmai intraseră în tunelul de pe Stockton Street, iar farurile 
maşinilor se reflectau în pereţii placați cu dale albe, amintindu-i 
Laurei de scânteierile unor rubine și diamante. Diamante! 

— Carole Canova n-o să se întrebe unde-ai dispărut? 

— S-ar putea, dar n-are nici o importanţă. Va găsi ea pe cineva care 
s-o ducă acasă. 

Răspunsul lui era destul de direct, iar mâna îi strânse degetele 
Laurei și mai tare. 

„Las-o în pace”, se preveni ea, „și schimbă imediat subiectul.” 

— Dacă nu-mi spui adevăratul tău nume, vrei măcar să-mi vorbeşti 
despre restaurantul ăsta care-ţi place atât de mult? Sunt foarte 
curioasă. Ce anume are atât de deosebit? 

— Mâncarea e excelentă, dar localul nu are nimic grandios sau 
pretentios. De fapt, nu e decât o mică trattoria de cartier, unde se 
servește vin la ulcior. Te deranjează cu ceva? 

— Nu, în nici un caz! Dar cred totuși că trebuie să aibă ceva 
special, altfel n-ar fi localul tău preferat. Să spunem lucrurilor pe 
nume, orașul San Francisco e celebru pentru restaurantele lui 
italienesti! 

La capätul tunelului, spre North Beach, traficul incepea sä se 
aglomereze, iar cänd avu timp sä vorbeascä, Vic o intrebä: 

— Îţi place bucătăria siciliană autentică? 

Privirea ei întrebătoare îl făcu să râdă. 

— Probabil nu ești familiarizată cu arta culinară din sudul Italiei, 
nu-i așa? Îmi amintesc ce-ai spus, că familia ta provine din nord. 

Așadar, nu uitase acest amănunt? 

— Da, suntem de origine din Toscana. Mâncarea e chiar atât de 
diferită? 

— Diferită ca ziua de noapte, cum sunt și obiceiurile, si limba. Si 
oamenii, de asemenea. 

Îi ridică ușor mâna, ca pentru a-și accentua cuvintele. În 
semiîntunericul din mașină, pielea lui bronzată contrasta cu a ei, mult 
mai deschisă. 

— Şi iubim cu mai multă patimă. 

Laura fu cât pe ce să-l contrazică, dar nu era prea sigură dacă nu 
cumva o tachina din nou. Fără îndoială, se considera expert și în arta 
amorului. Îşi continuară drumul prin Washington Square, apoi pe una 
dintre străzile înguste cu sens unic de sub Telegraph Hill. Panta era 
abruptă, iar mașinile stăteau parcate de-a valma peste tot. Vic opri 
maşina în mijlocul străzii, proptindu-i roata din dreapta de una dintre 
barele de beton împotriva vitezei. 

— Am ajuns. Dă-mi voie să te ajut. 

Laura fu surprinsă. Chiar avea de gând să-și lase mașina scumpă în 


poziția aceea precară? Dar nu avu timp să stea pe gânduri. Se simţi 
trasă fără efort pe trotuar. Văzu o hală agro-alimentară mare, cu 
inscripția Uzzanoda Messina pe vitrine. 

— Unde-i restaurantul? 

Neputându-se mișca, simţi că braţele lui îi cuprinseseră talia. Dar 
nu conta; era o senzație foarte plăcută. 

— În spatele pieţei. 

— În spatele pieței? 

Pantofii ei de seară delicati nu fuseseră conceputi pentru a escalada 
pante abrupte, mai ales când vântul sufla cu atâta putere, și se sprijini 
de Vic. 

— Nu-mi vine să cred. 

— Totuși, așa este. 

Îi privi chipul, asteptändu-se să vadă un zâmbet glumet, dar Vic era 
absolut serios. Buzele pline i se întredeschiseseră și murmură: 

— Laura... 

Poate voia s-o sărute; Laura ardea de pofta unui sărut. 

Când în sfârșit simți mângâierea, aceasta nu-i atinse buzele, ci 
suvitele de păr. Ridică fața spre el, cäutändu-i gura... 

— Hei, Vic! 

Vic se trase puțin într-o parte, înjurând încet. Din piață apäru în 
fugă un copil cu părul cärliontat. Purta un sort mare și alb peste blugi 
si rânjea cu gura până la urechi. 

— Nu m-asteptam să te văd în seara asta, prietene! 

O măsură pe Laura din privire și se declară satisfăcut, cu un zâmbet 
şi mai larg. 

— Vrei să-ți parchez mașina în garajul tău, Vic? 

— Sigur, murmură acesta, aruncându-i băiatului cheile. Tremuri, îi 
sopti el Laurei. Vino înăuntru, să scăpăm de vântul ăsta, si-am să-ți 
dovedesc că n-am minţit în legătură cu restaurantul. 

Laura îl lăsă pe Vic s-o conducă spre ușa halei, cu gândurile în plin 
tumult. Ce ciudat! Ar fi putut să jure că băiatul pomenise de garajul 
lui Vic. Poate se înșela. Poate greșea în multe privințe. 

Dar surprizele serii încă nu se terminaseră. În clipa când Laura päsi 
în interiorul cald și primitor al halei, o năpădiră amintirile. De cât ani 
nu mai intrase într-o piață atât de caracteristic europeană ca aceea? 
Aproape imediat o cuprinse o nostalgie copleșitoare. 

— Știu că e cam neobișnuit, mărturisi Vic, dar drumul spre 
restaurant trece prin hală... 

— Te rog! Pot să mă uit si eu prin jur câteva clipe? 

— Sigur că da. 

Vic începea să-şi dea seama că Laura era o femeie cu stări de spirit 
foarte schimbătoare. 

— Locul ăsta îmi trezeşte amintiri atât de minunate... 


Laura privi în jur, la abundența de măsline negre, sunci afumate, 
nuci, acadele glasate si, atârnate sub tavan, salamuri și brânzeturi. 
Desigur, locul de onoare le revenea nenumăratelor sortimente de paste 
făinoase. Laura se aplecă să citească denumirile: 

— Cannelloni, manicotti, lasagna, fettuccine, tagliarini, cavatelli, 
rigatoni, mostaccioli... 

Räse, cu räsuflarea täiatä. 

— Parc-ar fi personajele unei opere bufe! 

— Într-adevăr, confirmă Vic, urmărindu-i firul cam încâlcit al 
gândurilor. Si-acum, spune-mi adevărul. Care e soiul tău favorit? 

— Nici unul din astea. 

Era rândul ei să-l tachineze. 

— Mama prepara întotdeauna pastele în casă. Nu conta ce formă 
aveau - dacă mâncam paste făinoase, erau proaspete, făcute în aceeași 
dimineaţă în bucătăria noastră. 

Deodată, Laura scutură din cap. 

— Ce m-a apucat? Retrăiesc trecutul, și-i aşa de nesănătos și 
anormal! 

— Ba nu e deloc. Ce este anormal în a-ţi retrăi trecutul? 

— E prea dureros, asta-i! 

Vic îi acoperi ușurel buzele cu degetele, pentru a o face să tacă. În 
jur, oamenii făceau cumpărături, dar nimeni nu părea să observe 
cuplul îmbrăcat elegant care conversa intim lângă perete. 

Când degetele lui Vic i se desprinseră de pe buze, Laura zâmbea din 
nou, cu o nonșalanță demnă de invidia celor mai experimentate 
actriţe. 

— Vic, mi-e foame! Unde-i afurisitul ăla de restaurant? 

N-avea altă soluție decât să-i facă jocul. 

— Intrarea e în spatele tău. Uite că, dintr-o dată, m-a apucat și pe 
mine foamea. 

O conduse pe o ușă care dădea din hală în trattoria, unde îi 
întâmpină pe dată, cu căldură, un bărbat care nu putea fi decât 
patronul micii braserii. 

— Dario, vărul meu, i-l prezentă Vic Laurei. 

Dario își desfăcu braţele, într-un gest larg de bun-venit, 
conducându-i spre tavola calda, o tejghea prelungă plină cu platouri 
ovale care conțineau diverse mâncăruri gata preparate. 

— Alege ce vrei la început, iar apoi Dario ne va aduce restul 
mâncării la masă, spuse Vic. 

Laura inspectă felurile, apoi luă o hotărâre inteleaptä. 

— Ai avut dreptate, toate sunt gătite altfel. Mai bine ajută-mă tu, 
Vic. 

— Ar trebui să te pedepsesc. 

— De ce? 


— Pentru că ai fost sceptică atunci când ţi-am spus că există 
diferenţe între noi. Ar trebui să te las să flămânzești. 

— Dar n-ai face-o, nu-i aşa? 

Gura lui se încordase, într-o expresie pe cât de surprinzătoare, pe 
atât de fascinantă pentru Laura. 

— Nu, şi numai pentru că sunt bun la inimă. Voi alege pentru 
amândoi, explicändu-ti din mers. 

Laura îl luă de braț. Nu i se păruse. Simtea clar încordarea care-i 
cuprinsese tot trupul la atingerea ei. 

— Mă căiesc cu adevărat, jur. Continuă, domnule Remo. 

— Astea-s vinete crude marinate în untdelemn de măsline și 
usturoi, iar astea-s inimi de anghinare tăvălite prin brânză și fripte. 
Aici avem ardei roșii copti, cojiti si conservati în oțet din vin, iar 
astea-s cubuleţe de vițel proaspăt, garnisite cu piure de spanac. A, uite 
si una din mäncärurile mele favorite, orz fiert si dat printr-un amestec 
de brânză cu firimituri de pâine, apoi copt până prinde o crustă 
rumenä... 

Si lista continuä la nesfärsit, färä sä se apropie mäcar de felul 
urmätor de mäncare, care continea delicatese de la midiile präjite pe 
järatic pänä la codul fiert in suc de rosii, ceapä si mäsline negre. 

— Ajunge! protestä Laura. Te rog! Intreci orice mäsurä! 

Dario le intinse peste tejghea douä farfurii pline. 

— Duceti-vä la masă si-am să vă servesc mâncarea caldă, când o 
terminati pe asta. Buon gusto! 

Vic o conduse pe Laura la o masă unde ardea o singură lumânare, 
pe faţa de masă simplă. Ceilalți clienți păreau mai preocupaţi de cina 
lor, decât să se uite la Laura și Vic. Un grup de studenţi înfulecau cu 
poftă macaroane, discutând plusurile și minusurile ultimului concert 
de punkrock, iar niște localnici pestriti din North Beach, îmbrăcați 
fistichiu în costume demodate, cu cravate, berete și sepci, dezbäteau 
cele mai reușite momente ale meciului de bocce din aceeași după- 
amiază. Vorbeau sotto voce, cu accent napolitan. Păreau cam 
chercheliti. Ceilalți clienți mâncau si beau în tăcere, citind ziare 
publicate în limba italiană. 

Vic turnă vin rubiniu din ulcior, în paharul Laurei. 

— Ăsta a fost tescuit abia ieri, dar e bun totuși. Cum ti se pare 
mâncarea? 

— Delicioasă. Nu prea știu ce mănânc, dar are un gust grozav. 

Luă o inghititurä de vin. 

— Şi vinul e bun, într-adevăr. Te temeai că n-o să-mi placă aici, 
Vic? Chiar atât de snoabă mă crezi? 

Dar Vic nu apucă să răspundă. Dario apăru lângă ei, împingând un 
cărucior doldora de specialități, si urmă un dialog insufletit în 
dialectul sicilian despre continuarea festinului. Laura nu înțelese alte 


cuvinte decât mostaccioli şi salsa arrabiata. În farfurii apăru imediat o 
combinaţie de paste tubulare si sos de tomate roșu ca focul. 

— Și arde ca focul, constată ea, gustând sosul condimentat, dar e 
delicios si, sincer îți spun, nu cred că mai pot lua nici o imbucäturä. 

Observă că nici Vic nu se prea atingea de mâncare, împingând la o 
parte și farfuria cu paste. Era cam încruntat, iar Laura regretă că-i 
pusese o întrebare atât de necugetată. De ce-ar fi crezut-o snoabă? 

— Spuneai că ti-era foame, ai uitat? 

— Serios, replică el, în timp ce se rezema de spătar, bându-și vinul. 
Mi-o fi fost, dar acum mi-a trecut. 

Expresia i se destinse, iar colțurile gurii începură să i se arcuiască. 

— Îi voi prezenta lui Dario scuzele mele mâine. Când oamenii nu-și 
ling farfuriile până le fac lună, o ia ca pe un afront personal. 

— Chiar este vărul tău? 

— A, da, iar fratele lui e proprietarul pieţei, răspunse el, cu un 
zâmbet si mai larg. Sunt înconjurat numai de veri. 

— Cu toții ati crescut aici, în San Francisco? 

— Nu, am crescut la o lume întreagă distanță. Când s-au căsătorit, 
părinții mei și-au luat rămas-bun de la familiile lor din Sicilia și au 
început o viață nouă, în orașul ăsta. Literalmente, am crescut chiar 
aici unde stăm acum. 

— Aici? Nu înţeleg. 

— Aici era micul nostru magazin. 

În ochii lui se ivi o licărire irezistibilă, iar Laura se pomeni 
reactionänd într-un fel aproape alarmant. 

— Ar fi trebuit să ghicesc! 

Dintr-o dată, simţi că trebuia să știe totul despre copilăria si viața 
lui. 

— Părinții tăi mai locuiesc în cartier? 

Vic clätinä din cap. 

— Ce ciudat a evoluat totul... Deși le plăcea în California, cred că 
părinţii mei își promiseseră să se întoarcă în patrie cândva. Dar 
stăteau prost cu banii și nutreau visul ca eu să urmez colegiul, așa că 
au trecut câţiva ani până mi-am putut permite să-i trimit înapoi în 
Sicilia. Ăsta-i unul dintre avantajele de a avea bani, murmură, 
umplând din nou paharele cu vin. Te simţi bine când poţi cheltui cât 
de mult doreşti pentru oamenii la care ţii cu adevărat. 

Laura căută o undă de sarcasm în cuvintele lui, dar nu distinse nici 
una. 

— Tot tu ţi-ai adus și verii aici, nu-i așa? 

— Da, răspunse Vic, luând o inghititurä de vin. De fapt, am făcut 
un târg. Părinții mei au preluat vechea casă a familiei din Sicilia, iar 
Dario a luat în primire proprietatea de-aici. Am cumpărat clădirile 
învecinate, am construit magazinul si am adăugat această trattoria. În 


plus, am modernizat vechea casă din Sicilia. Și-acum, toată lumea e 
mulțumită. 

— Dar tu? 

N-ar fi ghicit niciodată că generozitatea făcea parte din firea lui și- 
şi dădea seama ce gafă fusese gata să facă. Dacă-l întreba cât de 
mulțumit era, ar fi însemnat să-și bage nasul unde nu-i fierbea oala. 

— Vreau să zic... nu ţi-e dor de părinţii tăi? 

— Călătoresc acolo de două-trei ori pe an, spuse el, plimbându-și 
degetul peste buza paharului. Ti-ar plăcea priveliștea din jurul vechii 
noastre case, Laura. E pe culma unei coline, iar jos se întinde o vale 
care seamănă mult cu a ta. Și vremea e aproape la fel. 

Un zâmbet răutăcios îi alungă gândurile. 

— Altfel, cele două locuri nu au absolut nimic în comun! Vezi că 
nu-ți bei vinul. 

— Nu... nu mai vreau, mulțumesc. 

— O cafea? 

Laura nu dorea nici cafea, dar nici nu voia să părăsească atât de 
repede sanctuarul liniștit al braseriei. Poate că cel mai mult se temea 
să facă sau să spună ceva care ar fi spulberat fragila punte de 
intimitate si înţelegere ce începuse să se lege între ei. 

— Laura...? 

— Da, aş dori o cafea. 

Vic se ridică. 

— În regulă. O bem la mine acasă. 

Laura știa că ar fi fost o copilărie să protesteze. 

— Bine... 

Nu ezita decât fiindcă se temea de vântul rece de-afară. Sau, cel 
puţin, așa își spunea. 

— Aici e atât de liniștit și plăcut... 

— Și în apartamentul meu e la fel de liniștit și plăcut. 

Vic îi ridică salul, învelindu-i cu el umerii goi. 

— Locuiesc în apropiere, aşa că n-o să ti se facă prea frig. 

Încă o surpriză. 

— Serios? Credeam... 

— Ce credeai? Că stau în cine ştie ce căsoi scump, la Marina? 

— Drept să-ţi spun, exact asta credeam. 

— Nu trăiesc după regulile altora, mi le fac pe ale mele. Încă n-ai 
înţeles asta, Laura? 

Nu-i lăsă timp să analizeze întrebarea. Cât ai clipi din ochi, iesirä în 
hală. Răsărind de după o stivă de lăzi cu citroni dolci, tânărul Joe ii 
înapoie lui Vic cheile mașinii. 

— Merge ca focu, comentă el, apoi adăugă, ca să-și arate 
priceperea în domeniu: da' ar trebui să-i mai verifici camele alea... 

— Îţi promit, răspunse Vic, pentru a-i satisface orgoliul copilăresc. 


Afară, vântul rece se intetise, dar Vic, ținându-se de cuvânt, o 
conduse doar câțiva pași, până la o venerabilă casă de gresie. Urcarä 
în grabă treptele și, când ușa din față se deschise, Laura avu încă o 
surpriză. Peste tot lucea lemnărie de stejar masiv, cu o patină care nu 
se putea menţine decât cu prețul unor îngrijiri meticuloase si 
costisitoare. Se aflau într-un mic vestibul. Vic deschise o ușă laterală. 

— E modestă, dar e casa mea. 

„Modesta” lui casă îi reflecta perfect personalitatea. Masculină, 
discretă, locuința vädea în același timp sensibilitate. Şi... da - 
temperament. 

Cu încântare, Laura îl privi cum aprindea focul in semineul ce 
cuprindea un perete întreg. Era neimpodobit, cu excepţia granulatiei 
senzuale care se găsește întotdeauna în marmura de Carrara veritabilă. 

Se întoarse si porni încet prin cameră, observând lucrurile care-i 
aparțineau lui Vic: gravurile chinezești în lemn de pe pereţi, sistemul 
stereo complex, înconjurat de o discografie vastă, de la primele opere 
ale lui Monteverdi până la jazzul tradiţional din New Orleans, 
canapeaua si fotoliile confortabile, tapitate cu catifea de culoarea 
pământului, cărțile, obiectele personale, cum era colecţia de pipe și 
tabachere aliniate pe birou. Toate erau discrete, dar accentuate de o 
valoare subtilă. 

Mai existau și alte detalii care nu-i scăpară: de exemplu, o pereche 
de cercei scumpi de jad, lăsaţi lângă o scrumieră de Baccarat. Încercă 
că nu stăruie asupra lor, acceptând în schimb paharul de cristal verde- 
închis pe care i-l oferea Vic. 

— Asta nu-i cafea, murmură ea. 

— Nici pe departe! Se numește grappa si garantez că te va încălzi 
mult mai repede decât cafeaua. 

Bănuindu-i tăria, Laura luă o sorbitură infimă. 

— Ar trebui să fie scoasă în afara legii! 

Peste câteva secunde, își regăsi respirația. Vic își bău cu ușurință 
alcoolul insidios, iar Laura ridică paharul în semn de salut. 

— „Modesta” ta casă e o frumuseţe! Cred că aici ai locuit cu 
părinţii tăi, nu-i așa? 

Vic dădu din cap. 

— Da, dar pe vremea aceea apartamentul nostru ocupa doar o 
parte din camera asta. Acum am preluat tot nivelul, am dărâmat 
câțiva pereți și am adus unele îmbunătăţiri - o saună, o bucătărie din 
epoca spaţială, nimicuri din-astea. Mă bucur cä-ti place. 

Cu paharul în mână, se așeză pe podeaua lustruită, în faţa ferestrei. 

— Stai jos aici, lângă mine. Putem privi împreună cum intră si ies 
navele din golf. 

Laura își strânse sub picioare rochia lungă, așezându-se comod 
lângă el. Cu mâna bandajată, Vic începu să-și desfacă nodul cravatei 


negre de la gât. În lumina focului care tocmai se învăpăiase, Laura 
putu citi în sfârșit cuvântul gravat pe brätara de aur a ceasului. O 
emoție pe care n-ar fi acceptat s-o recunoască în veci ca gelozie o 
îndemnă să întrebe: 

— Carole Canova locuieşte și ea aici, cu tine? 

— Vine uneori în vizită. 

Fu nevoită să-i admire diplomaţia. Ce capriciu drăcesc o împinsese 
să pună o întrebare atât de indiscretă? 

Dar subiectul nu părea să-l deranjeze deloc. Ba chiar, Vic ripostă la 
rândul lui cu o întrebare personală. 

— De când e îndrăgostit de tine Matt Moyer? 

— Dinainte de a mă fi măritat. Eşti foarte perspicace, nu-i așa? 

— N-a fost greu de observat. Am văzut cum se uita la tine. 

— Ai observat şi că suntem doar prieteni buni, în ciuda faptului că 
mă iubește? 

— Da... Am văzut cum nu te uitai tu la el. 

— Ai tras multe concluzii despre mine, nu-i așa? Nu crezi că e un 
lucru cam pripit şi periculos? 

— Nu la fel de pripit sau nejustificat ca unele dintre concluziile pe 
care le-ai tras tu despre mine. 

Se rezemă într-un braț, aplecându-se spre ea. 

— Am dreptate, Laura? 

Laura nu se putu îndura să mintă. 

— Da, e adevărat. Ieri, aproape că te uram! 

— Dar asta a fost ieri... 

— Și mi-ai promis că nu vom vorbi despre ziua de ieri. 

— Nu vom vorbi. 

Vic întinse mâna și-i desfăcu catarama pantofului. Apoi, i-l scoase 
din picior. Cu dosul degetului, îi urmări ușor curbura tălpii. 

— Povesteşte-mi despre Frank Spandoni. 

— A fost un om bun și un soț minunat... 

— Putea să-ți fie tată. De ce te-ai măritat cu el? 

— Când tatăl meu s-a îmbolnăvit, s-a temut să mă lase singură, 
împovărată cu responsabilitatea podgoriei. Frank Spandoni era 
partenerul lui si cel mai bun prieten... 

— Ti-ai fi putut angaja un manager bun. De ce a trebuit sä te märiti 
cu el? 

— Fiindcă... era... Fiindcă asta a fost ultima dorință a tatălui meu. 

— Înţeleg. 

Totuși, nu părea să fie prea atent la soaptele ei. Între timp, îi 
scosese și celălalt pantof, iar palma lui îi masa ușor glezna suplă. 

Laura rămase nemișcată, savurând mângâierea. Dar, când gura lui, 
cu buze fierbinți si pline, încercă să i-o cotropească pe a ei, sopti - cu 
sinceritate, nu ca o scuză: 


— N-am venit aici ca să mă culc cu tine... 

— Ştiu... 

Cuvântul îi scăpase într-un murmur arzător. 

— Dar toată seara ai purtat o luptă fără sorți de izbândă cu tine 
insäti... 

O aplecä pe spate pänä cänd Laura se pomeni imobilizatä intre 
podea si trupul lui dur. 

— Cred că eu am pierdut lupta în clipa când te-am văzut... 

„În clipa când te-am văzut.” Laura se temuse de acea stare, 
îngrozită la gândul sentimentelor pe care i le putea trezi. Era prea 
târziu; niciodată nu mai trecuse prin ceva asemănător cu ceea ce i se 
întâmpla acum. Nu încercă să se elibereze. Dimpotrivă, se înălță spre 
gura lui, cuprinzändu-i strâns umerii cu braţele. Înţelegând că numai 
un preludiu lent, senzual, o putea pregăti complet, Vic nu se grăbi. 
Sărutul lui fu arzător, pătrunzător, poruncitor, nesätios. Corsajul 
subțire al rochiei fu înlăturat. O căldură incandescentă, năucitoare, îi 
inundă sânii cu piele mătăsoasă. 

— Te-ai culcat cu soţul tău din supunere, ca să-l multumesti? 

— Da... nu... nu ştiu... 

— Cu el, n-ai cunoscut niciodată diferența dintre sex și plăcere... 
nu-i așa? 

— Nu... te rog, o, te rog, nu mai... 

— Nici cu el, nici cu altcineva? 

— Vic! 

— La dracu, zi odată! 

Orgoliul lui îi cerea să mărturisească pe față acea poftă teribilă. Dar 
Vic ştia, iar acest lucru era de ajuns pentru a-l împinge imediat 
dincolo de orice reținere. 

— Niciodată n-ai simţit asta... sau asta... sau asta...! 

Un foc dulce porni să se răspândească în jos dinspre buzele ei, 
imediat ce limba lui începu să-i guste, să-i lingă și să-i sugă convulsiv 
vârful mic și rigid al sfârcului. Apoi, adânciturile trupului începură să 
i se umezeascä, Laura vibränd si tremurând toată, în spasme scurte, 
repezi, neputincioasă sub atingerea lui. Delicioasa tortură prin care 
trecea aproape că o făcu să răspundă, strigând: „Niciodată, niciodată 
n-a fost așa ca acum, iubitule!” dar nu putu decât să geamă. 

Atât de brusc încât o făcu să tresară, Vic sări în picioare. 

— Nu aici. În dormitorul meu. 

Ametitä, incapabilă să se miște, Laura îl privi cum își arunca sacoul 
în lături. Se aplecă și-și plimbă încet mâinile peste trupul ei, de la sâni 
până la coapse. 

— Eşti atât de frumoasă... Acel asa-numit soț al tău trebuie să fi 
fost nebun. 

O cuprinse iar, strâns, ridicând-o în genunchi. Fără vlagă, Laura se 


rezemă de el. 

= in noaptea asta, mormäi Vic, vreau numai ceea ce doresti tu, 
Laura, și vreau să fii egoistă. Dar mäine...! 

Mâine? De ce gândul la ziua de mâine o străpunse ca un junghi de 
durere? Ceea ce-i făgăduia pentru mâine îi amplifica fanteziile până la 
un nivel insuportabil... 

Ziua de mâine era prea departe. Numai momentele imediat 
următoare erau reale. Însă adevărul continua s-o zădărască. Cu cât se 
agăța mai strâns de Vic, cu atât devenea mai limpede. În cele din 
urmă își aminti. 

— Vreau atât de mult să mă iubeşti în noaptea asta! Dar mâine... 
Nu pot sta cu tine până mâine... 

— De ce nu? întrebă el, cu răsuflarea tăiată și gura febrilă 
explorându-i toate misterele trupului. La naiba, de ce nu poți rămâne? 

Existau atâtea motive credibile, dar Laura știa că nici unul dintre 
ele nu mai conta. Fără a bănui ce greşeală cumplită sävärsea, îl alese 
pe cel mai important. 

— Vic, şopti ea, sărutându-i bărbia încordată, nu vreau să plec de 
lângă tine, dar mi-am dat cuvântul că voi înmâna Premiul Amici de 
anul ăsta. Este un premiu privat, foarte prestigios, continuă ea, și mi s- 
a cerut să-mi reprezint familia la prânzul de gală. Plănuiam ca mâine 
dimineaţă să-mi scriu micul discurs. 

— Premiul Amici? 

— Mm-m-m, da... 

Plutea, visa si nu simți schimbarea subtilă din strânsoarea braţelor 
lui. 

— Şi ai fost aleasă să-l prezinti? 

— Tradiţia cere ca în fiecare an premiul să fie înmânat de un 
membru al unei familii laureate în trecut. 

— Și, desigur, tatăl tău... 

— Da, i s-a decernat premiul acum cinci ani. 

Buzele lui continuau să stea îngropate în părul ei räväsit. Laura 
întoarse capul să-l sărute, dar nu reuși decât să-l atingă pe gât. 

— Ştii cine va primi premiul anul ăsta? 

— Nu, este strict secret. A, câștigătorul știe, sunt sigură. Oricine-ar 
fi, şi-a petrecut întreaga viața imbunätätind arta producerii vinurilor. 
Trebuie să fie cineva... ca tatăl meu, iar el a trebuit să aştepte ani și 
ani! Dar hai să nu mai vorbim despre asta, iubitule. Ce contează 
pentru noi cine câștigă Premiul Amici? Asta va fi mâine, iar noi avem 
seara de-acum... toată seara. Ti-am spus numai ca să înţelegi de ce... 

— Da, acum înţeleg o mulțime de lucruri. 

Îi dădu drumul, încet. Laura se desprinse din braţele lui, surprinsă. 

— Ce s-a întâmplat? 

— Între noi, vrei să spui? 


Chipul lui Vic se întunecase mai tare ca oricând, iar ochii îi erau 
lipsiţi de orice expresie. 

— S-au întâmplat prea multe, Laura. 

Laura n-avea idee cât de puternică era furia pe care și-o stăpânea 
el. Credea că o tachina din nou. Sigur că da! li explicase prosteste un 
lucru despre care trebuia să ştie și el câte ceva, asta era! 

— Am uitat. Vreau să zic, știu că eşti străin de producţia vinicolä, 
dar sunt sigură că ţi-a explicat cineva despre Premiul Amici di Vino. 
Acum chiar am vorbit ca o snoabä nesuferită, nu-i așa? Iubitule, îmi 
pare atât de rău... 

Când Vic vorbi, glasul lui era mai rece decât gheaţa. 

— Nu te scuza. Eşti o D'Asti, ai uitat? Sunt sigur că nici un D'Asti n- 
a recunoscut vreodată o greșeală, mai ales în fața unui străin. 

Accentuase neplăcut ultimul cuvânt. Se întoarse și porni spre un 
gheridon. Luă o ţigară dintr-o tabacheră de argint, o aprinse și trase 
adânc fumul în piept, fără a privi spre Laura. 

— Îmbracă-te. 

În cameră era aproape înăbuşitor de cald, dar totuși Laura tremura 
îngrozitor. Își luă rochia, o trase pe ea, netezindu-și părul atât cât 
putea. Vic continua să stea întors cu spatele. Îl ocoli, oprindu-se în 
fața lui. 

— Nu sunt obișnuită ca un bărbat să-mi întoarcă spatele. 

Vic privea în foc, ale cărui văpăi îi conturau asprimea trăsăturilor, 
fumul tigärii ce se înălța atingând părul negru atât de plăcut sub 
mângâierea degetelor ei. Laura îi smulse ţigara dintre buze. 

— Uită-te la mine când îţi vorbesc! Spune-mi de ce te porți așa. N- 
am vrut să spun nimic jignitor. E adevărat că am avut vieți foarte 
diferite și... si s-ar putea să fiu diferită de tine, Vic, dar încerc să te 
înțeleg. 

— Mda, am spus că ești diferită, Laura. N-am spus că eşti mai bună! 
replică el, ridicändu-si sacoul de jos. Te duc acasă. 

Laura rămase la fel de năucită ca și cum i-ar fi tras o palmă. Era 
răzbunare, pur și simplu. Vic căuta un soi de răzbunare. Pentru ce 
anume? Nu ştia. Cumva, îi atacase orgoliul masculin, iar el riposta în 
cel mai dureros fel în care un bărbat putea lovi o femeie. 

— Să mergem. 

— Nu te deranja! 

Aruncă ţigara în foc, făcând să sară scântei pe podelele lustruite. 
Apoi, se repezi să-și ia șalul. 

— Nu te-as lăsa să mă duci acasă nici dac-ar trebui să opresc un 
străin pe stradă şi să mă rog de el! 

Vic ajunse la ușă înainte ca Laura să poată ieși. 

— Nu te mai purta ca o pustoaicä răzgâiată și istericä. 

Îi luă mâna de pe clantä, strivindu-i degetele în pumn. 


— Am spus că te duc acasă... 

— Nu mă atinge! 

Vocea ei era atât de plină de silă, încât îl descumpăni un moment. 
Laura îşi smulse mâna din strânsoarea lui. 

— Singurul lucru pe care-l mai doresc de la tine e plăcerea de a 
vedea cum te duci dracului! 

Vic rămase singur, doar cu ecoul pasilor ei räsunändu-i în urechi. 
Ușa de la intrare se trânti, zgomotos și definitiv ca un blestem. 


Capitolul 4 


Rolls-Royce-ul torcea pe străzi cu grația unei splendide pisici negre. 
Giorgio nu scăpa pietonii din ochi, astfel încât nu auzea nimic din 
conversaţia de pe bancheta din spate - o conversaţie cum nu se putea 
mai interesantă! 

— Toată dimineaţa te-ai purtat ca o fantomă și arăţi de parc-ai fi si 
speriată de fantome. Pentru numele lui Dumnezeu, scumpete, ce s-a- 
ntâmplat aseară? 

Laura ar fi dat orice ca Lucy să tacă din gură. 

— Ti-am spus de nu știu câte ori că aseară nu s-a întâmplat nimic. 

Numai de-ar fi știut prietena ei ce ironie amară ascundea acest 
răspuns! 

— Nu mă lua cu cioace, Laura. Toată noaptea te-am auzit plângând 
si tänguindu-te. 

— Nu fi ridicolă. N-ai auzit decât vântul. 

— Unde te-a dus Vic? 

— În North Beach, la un mic restaurant al unui văr de-al lui. 

— Si de ce-ai venit acasă cu taxiul? Ţi-ai luat tälpäsita fiindcă nu 
era un local destul de elegant pentru tine? 

— Ce prostii spui! Dacă vrei să știi, restaurantul era excelent. Am 
luat un taxi... fiindcă i s-a stricat mașina. 

— Si vrei să te cred? Îl cunosc pe Vic, în veci n-ar lăsa el să se 
strice ceva în torpila aia italienească pe care o conduce. 

— Ästa-i adevărul. Of, Lucy, mai lasä-mä si tu în pace! 

Ştia că, dacă nu-i înceta cât de curând durerea de cap, avea să urle. 

De zece ori, în primele ore ale dimineţii, fusese cât pe ce să ia 
telefonul pentru a suna la comitetul Amici di Vino ca să anunţe că era 
bolnavă și nu putea veni la recepţie. Dar cel care o salvase era 
Giorgio. Calm și politicos, îi adusese pe terasă cafeaua fierbinte și 
sucul de portocale. Singură, bându-și cafeaua și privind strălucirea 
soarelui pe armăturile podului, Laura jurase să nu-i dea lui Vic Remo 
satisfacția de a-i fi stricat ziua. În cele din urmă, reușise să încropească 
un mic discurs pentru prânzul festiv. Slavă Domnului că Lucy încă mai 
sforăia, după ce priveghease toată noaptea, iar Tina apăruse doar 
pentru o secundă, băuse un pahar de suc și o tulise la cumpărături. 
Comentariul surorii ei despre seara trecută fusese scurt și la obiect: 

— Nu te condamn să ai sters-o de la operă cu Vic Remo, surioară! 


Sper că te-ai distrat bine. Unul ca el nici nu există! 

În drum spre recepție, Lucy continua s-o piseze cu cele întâmplate 
în seara trecută. 

— De ce nu mi-ai spus că-l cunoșteai pe Vic? 

— Nu-l cunosteam. Abia alaltăieri l-am întâlnit prima oară, când a 
venit la cramă cu niște treburi. 

Lucy se si repezi: 

— Ce treburi? 

— Nimic important. Nici mäcar nu mai tin minte. Lucy, te rog! 

Nu mai suporta. Ziua avea sä fie o catastrofä; o simtea in golul din 
stomac. Hotärärea de dimineatä o päräsea cu repeziciune si simtea cä 
o lua cu greturi. 

Tresäri mai-mai sä cadä de pe banchetä, cänd Lucy ii luä mäna, 
bătând-o călduros pe dosul palmei. Era clar că se hotărâse să schimbe 
tactica. 

— Nu contează dacă ai dormit sau n-ai dormit azi-noapte, oricum 
în dimineaţa asta arăţi minunat. 

Cu excepţia expresiei chinuite din ochii ei, desigur, dar Lucy avu 
atâta minte încât să n-o mai menţioneze. 

— Îţi mulțumesc. 

În sfârşit, Laura întoarse capul spre ea, cu un zâmbet vag. 

— Rochia asta nu-i prea adolescentină? 

Grija exagerată pe care o acordase pieptănăturii și machiajului o 
ajutase să-şi mai recapete calmul. Totuși, nu înţelegea de ce alesese o 
rochie albă atât de nepretentioasä. 

— Noo...! E perfectă. Uite, scumpete, aproape am ajuns. Sigur nu 
vrei ca Giorgio să te ducă înapoi acasă? Poate nu ti-ar strica să tragi 
un pui de somn. 

— Nu, mulțumesc, am să mă descurc. Si, Lucy, murmură ea, ești o 
prietenă minunată, iartă-mă că toată dimineaţa m-am răstit la tine. 

— Lasă, nu-i nici o scofală! Altfel, pentru ce există prietenii? 

Pe faţa ei cam din topor se ivi o expresie mămoasă, în timp ce o 
strângea cu putere pe Laura de mână. 

— Un singur lucru am să-ți mai spun, si pe urmă îmi tin gura in 
legătură cu tine și Vic. Ei, hai, nu-ncepe iar cu figurile! Nu m-am 
născut ieri-alaltăieri, să știi. Vreau să-ți spun că, spre deosebire de 
ceea ce cred despre mine cititorii - şi recunosc că le-am arătat multe 
rufe murdare ale înalte societăți din orașul ăsta - sub lăptăria asta a 
mea cât toate zilele bate o inimă adevărată. Prin urmare, orice te-ar 
necăji atât de rău, sunt gata să te-ascult. Ţi-a intrat bine-n cap? 

— Da, draga mea Lucy. Mi-a intrat in cap cât se poate de bine, si-ti 
mulțumesc. 

— Bun. Hai, să mergem. 

Lucy avu nevoie de ajutorul lui Giorgio pentru a coborî din 


limuzină, dar imediat ce ajunse pe trotuar își regăsi stăpânirea de sine. 

— Laura, vreau să-ți văd frumuseţea asta de față zâmbind cu gura 
până la urechi, iar picioarele astea superbe să se fätäie cât mai vizibil. 

Îşi înfoie și scutură toate penele turcoaz care-i garniseau făptura 
bondoacă, până se asigură că arăta impecabil. 

— Și-acum, vino! Suntem o pereche superbă, nu? Hai să-i bucurăm 
pe babalâcii ăștia cu niscaiva infarcturi! 

Brat la braț, Laura si Lucy ocoliră râzând läculetul unde ţinea sfat 
un grup de lebede albe, pe fundalul pitoresc al Palatului Artelor 
Frumoase, cu arcadele și cupolele sale renascentiste. Laura se opri un 
moment să admire priveliștea, când un glas insistent o smulse din 
visare. 

— Lauretta! Domnișoară Kaye! 

Unul dintre „babalâcii” comisiei Amici di Vino urca panta cu pas 
vioi, desfăcând braţele în semn de salut. La peste optzeci de ani, era 
un expert de renume mondial în vinuri, milionar și președinte onorific 
al comisiei - un om încântător, pe care Laura îl cunoştea de-o viaţă. 

— Îmi pare rău că am întârziat puţin, Signor Angelotti, spuse 
Laura, imbrätisändu-l pe bătrân. Ce mai faceţi? 

— Mai bine ca oricând! Lauretta, draga mea copilă, unul dintre noii 
noștri membri moare să te cunoască. 

Se întoarse, făcându-i semn unui om care venea spre ei. 

— Îmi permiti să te prezint lui Ricardo Canova? Domnisoarä Kaye, 
ce-ati zice să vă escortez la locul rezervat pentru dumneavoasträ...? se 
oferi el si plecă în trap mărunt cu Lucy agätatä strâns de braţ, 
anunțând, peste firavu-i umăr, că prânzul era gata să înceapă. 

Dacă n-ar fi fost iritată la auzul numelui de Ricardo Canova, Laura 
s-ar fi distrat cu spectacolul oferit de Lucy și Signor Angelotti 
împreună. Îndepărtându-se cu pași poticniti, Lucy tot încerca să se uite 
înapoi spre Laura. 

Când în sfârşit întoarse capul, Laura văzu cei mai reci ochi cenușii 
pe care-i întâlnise vreodată, iar în minte i se iviră imediat diamantele 
de la gâtul trufaș al lui Carole Canova. Va să zică, acesta era șeful lui 
Vic. Omul care voia să-i fure pământul și, probabil, trăgea sforile 
operațiunilor necurate ale lui Vic. Simti că-i reveneau ametelile. 

— Voiam să vă cunosc, domnișoară D'Asti, ca să vă spun cât de 
mult l-am admirat pe tatăl dumneavoastră. 

— Pe tatăl meu? L-ati cunoscut? 

Nu se așteptase să-i vorbească despre tatăl ei. Canova alesese genial 
subiectul; era nevoită să-i admire tupeul. 

— L-am întâlnit de câteva ori, dar mă refeream la reputația lui. 

Ricardo Canova era un om zvelt, nu prea înalt, îmbrăcat extrem de 
meticulos. Părul lui argintiu punea tușa finală pe o înfățișare care s-ar 
fi putut numi agreabilă, cu excepţia răcelii din ochii aceia cenușii, 


care îi trimitea Laurei fiori pe sira spinării. Îşi putea imagina clar cât 
de ușor ar fi putut Canova să domine pe cineva cu privirea lui de 
gheaţă, așa că avu inspiraţia să nu se abată de la adevăr. 

— Tatăl meu și-a câştigat reputaţia frängändu-si spatele în vie, ca 
să producă cele mai alese vinuri din California. Intentionez să-i duc 
mai departe această reputaţie și voi continua să produc cele mai bune 
vinuri, încă mulți ani de-acum încolo. 

Toţi ceilalți invitaţi se așezaseră la masă. Ricardo Canova îi oferi 
braţul. 

— O misiune admirabilă, deși cam deplasată pentru o femeie. 

Laura fu nevoită să-i accepte brațul, inghitindu-si replica tăioasă 
care-i venise pe buze. Printre mesele decorate cu trandafiri albi, 
prânzul decernării Premiului Amici di Vino începea într-o ordine 
desăvârșită. Laura mergea pe lângă Canova, dezgustată de atingerea 
mâinii lui. Era la fel de rece ca ochii. 

— Până acum câteva zile, murmură ea, atât de încet încât să n-o 
audă si alții, vă cunosteam numele numai în legătură cu băncile. 

Privea drept înainte, răspunzând la zâmbetele si saluturile 
oamenilor care reprezentau sufletul industriei vinurilor. Majoritatea îi 
erau prieteni. 

— Cum ati devenit membru al acestei onorate societăți vinicole? Si 
această calitate ati cumpărat-o, domnule Canova? 

Canova nu-i răspunse, dar o privi brusc, cu o nouă expresie de 
respect. 

— Permiteti-mi să vă conduc la masa dumneavoastră. Sunt sigur că 
aveţi locul foarte aproape de masa principală. La urma urmei, în care 
alt loc ar putea sta o D'Asti? 

Laura îi mai suportă prezența până ajunse lângă masa prelungă a 
prezidiului, unde îl expedie scurt: 

— La revedere, domnule Canova. 

Si se aplecă s-o audă pe Lucy, care o întreba ceva de la masa 
alăturată. 

— De ce voia să te cunoască bătrânul Canova? N-avea nici o 
legătură cu afacerea asta despre care ţi-a vorbit Vic, nu? 

— Ssst. Pentru numele lui Dumnezeu, Lucy, vorbește mai încet! 

— Bine, bine, da! să știi că tipul ăsta are ceva care-mi dă fiori! 

— Exact la fel simt și eu. 

După ce se răsuci din nou spre masa ei, Laura încercă să converseze 
firesc cu vecinii și să ciugulească din mâncărurile epicureice care se 
tot perindau prin faţa ei pe parcursul festinului. Nu mai avea greturi si 
amețeli. Acum se simțea mult mai rău - complet amortitä. La un 
moment dat, spre sfârșitul chinuitorului prânz, își dădu seama că în 
după-amiaza aceea n-avea nici o șansă să poată vorbi in public. Îl rugă 
pe Signor Angelotti să găsească pe altcineva în locul ei. 


— Îmi pare rău, dar nu mă simt prea bine. Nu e un deranj prea 
mare...? 

— În nici un caz, copila mea, răspunse bătrânul, bătându-o pe 
dosul mâinii cu compasiune. Vei putea măcar să înmânezi premiul 
laureatului de anul ăsta? 

— Da, asta pot s-o fac. 

— Mă bucur atât de mult! Îmi voi prelungi puțin preambulul, asta 
am să fac. Probabil că toți vor adormi, glumi el, dar sunt sigur că se 
vor trezi când am să anunţ cine a câștigat premiul! Da, da, comisia 
asta mai are câteva trucuri noi în mânecă! 

Și Signor Angelotti se îndepărtă, chicotind cu gândul la surpriza pe 
care o pregătea. Laura luă paharul si bău prima inghititurä de vin din 
ziua aceea. Simtindu-se dintr-o dată mai bine, mai sorbi puţin. Ce 
remarcă ciudată făcuse bătrânul! Meditând la cuvintele lui 
misterioase, începu să se întrebe cine era câștigătorul din acel an. 
Oricum, avea să afle curând. 

Mesele fuseseră degajate si tocmai se servea cafeaua, din niște 
fermecătoare urne antice de argint, când Signor Angelotti își ocupă 
locul în capul mesei. Cuvântarea lui începu cu comentariile obișnuite 
despre îndelungata și onorabila istorie a Premiilor Amici di Vino. Laura 
asculta cam distrată și abia când ridică la buze a doua ceașcă de cafea 
îl auzi spunând un lucru care-i atrase cu adevărat atenţia. 

— ...Traditia este o calitate minunată, dar industria vinurilor, la fel 
ca toate celelalte industrii ale zilelor noastre, trebuie să găsească 
oameni care privesc în viitor, care folosesc ingenios tehnologia 
modernă pentru progresul industriei și al produselor. Astăzi onorăm 
un asemenea om, deși este recent înscris în rândurile noastre... 

Nu! Era imposibil. Canova n-avea cum să fi mituit comisia. Premiul 
Amici nu se putea cumpăra nici cu toți banii din lume. 

Dar, cu cât îl asculta mai mult pe Signor Angelotti lăudând 
tehnologia modernă și viitoare și practicile comerciale dinamice, cu 
atât Laura devenea tot mai convinsă că Ricardo Canova realizase 
imposibilul. 

— „Pentru că el a avut inventivitatea si spiritul vizionar de a 
prevedea o nouă piață care încă nu a fost explorată niciodată, vinurile 
noastre californiene sunt acum lăudate de cunoscătorii europeni... 

„Pentru că a avut tupeul si banii necesari ca să-i alunge pe micii 
cultivatori de pe pământurile lor!” fu cât pe ce să strige Laura. 

Cafeaua din ceașca ei începu să danseze - îi tremura mâna. Se grăbi 
să pună ceașca la loc pe farfurioară. 

— ..Comisia a hotărât să rupă legăturile cu trecutul și să 
recunoască public o personalitate care va fi credincioasă vechilor 
noastre tradiţii, dar va și deschide drumul spre posibilități tot mai 
mari pentru podgorenii Californiei. Cu inima plină de bucurie, o invit 


pe domnișoara Lauretta D'Asti să înmâneze Premiul Amici di Vino din 
acest an, în memoria ilustrului ei tată... 

A, nu, n-avea s-o facă! Atunci, pe loc, Laura se hotărî ca nici moartă 
să nu-i ofere lui Canova premiul cu propriile ei mâini. Trebuia să 
găsească pe altcineva! 

— ...unui tânăr cum nu se poate mai vrednic, domnul Vic Remo! 

Cineva o scutura de umăr. Numai Lucy putea să fie. 

— Pentru numele lui Dumnezeu, ce se-ntâmplă cu tine, Laura? 
Ridică-te! Toată lumea te așteaptă! 

Cum, necum, reuși să se ridice în picioare. Câţiva pași, și ajunse la 
masa prezidiului. Avu chiar putere să-i adreseze un ușor zâmbet lui 
Signor Angelotti, în timp ce lua în primire premiul din mâinile lui. 
Când se întoarse spre mulțime, fu cu atât mai şocată să vadă că toți 
aplaudau, în culmea fericirii! Cel mai larg zâmbet radia de pe singurul 
chip unde nu s-ar fi așteptat niciodată să vadă entuziasmul, cel al lui 
Ricardo Canova. 

Probabil că Vic stătea lângă ea de o bună bucată de vreme, căci îl 
auzi pe Signor Angelotti amintindu-i: 

— Lauretta, draga mea, aşteptăm. 

— Domnule Remo... vă înmânez Premiul Amici! 

Mâinile lui bronzate se întinseră să primească frumosul pergament, 
iar Laura văzu că bandajul dispăruse, deşi urmele coltilor Bellei erau 
încă foarte vizibile. 

— Din partea mea, și în... în... memoria tatălui meu... doresc, vreau 
să spun, adică, vă prezint felicitările mele... 

— Vă mulțumesc, domnişoară D'Asti. 

Glasul lui era scăzut dar intens, cu o surprinzătoare tonalitate de 
emoție sinceră. 

— Îmi face o cinste deosebită să primesc acest premiu de la 
dumneavoastră. 

Faţa Laurei se ridică spre el, așteptându-se să vadă un zâmbet 
sarcastic. Degeaba, însă. Vic arăta sincer - și nespus de atrăgător! 

O smulse din buimăceală mulțimea care începu să se adune în jurul 
mesei. Nu mai suporta, trebuia să iasă. Găsi ușa și nu se opri decât pe 
malul lacului. Lebedele, nemultumite de deranj, stropirä revoltate cu 
aripile. 

— Laura! 

— Nu vreau să te văd! 

Stând pe mal, Laura făcu un efort să nu-și ia ochii de la lebede. 

— De ce? 

— După cele de-aseară! 

— Știu, Laura. Nu-ţi cer să mă ierti, dar sper numai... 

— Putin îmi pasă ce speri, sau vrei, sau faci. Numai să te văd 
umfländu-te în pene n-am chef! 


— Nu mă umflu în pene, Laura, ţi-o jur. Uită-te la mine. 

— Nu. 

— În regulă. Dar atunci măcar ascultă-mă. 

Vic trase adânc aer în piept. 

— Acum o lună, când mi s-a spus că primisem premiul, am fost cu 
adevărat surprins. După ce a trecut socul, însă, mi-am dat seama că nu 
era o idee chiar atât de absurdă. Am muncit din greu la îmbunătăţirea 
industriei... 

Aceste cuvinte o făcură să se răsucească în loc, încordată ca un arc. 

— Din câte știu eu, n-ai făcut nimic! 

Vic o apucă de umeri, zgältäind-o cu putere. 

— Ştii ceva? Am început să mă cam satur de disprețul tău! 

În sfârșit, furia îi explodase. 

— Aseară, când îi tot dădeai înainte că numai un om care a nădușit 
în vie, ca scumpul tău tată, merită să câştige premiul, mi-a venit să... 

— Ţi-a venit să ce? 

O strângea cumplit de dureros, dar Laura nici nu se clintea. 

Dintr-o dată, Vic își dădu seama cât de adânc i se înfipseseră 
degetele în carnea ei și-i dădu drumul, aproape făcând-o să-şi piardă 
echilibrul. 

— Ai tu un talent deosebit să mă atingi unde mă doare, este? 
murmură el, făcând un pas înapoi, pentru a nu mai fi tentat s-o înșface 
din nou. Ia spune-mi, ce anume te înfurie atât de mult la mine? 

— Esti un încrezut, domnule Remo! 

— lar dumneata ești o ipocrită, domnişoară D'Asti! replică el. 

O privi lung, retezându-i orice proteste, cu o expresie aflată mai 
presus de aroganță. 

— Ti-am pus în față o problemă a dracului de complicată, de când 
ne-am cunoscut, nu-i așa? 

— Ce problemă? Habar n-am la ce te referi. 

— Ba cred că ştii foarte bine la ce mă refer. În timp ce mă priveşti 
de sus, de la înălțimea nasului tău aristocratic, te și milogesti de mine 
să te-nhat și să te răstorn frumusel în pat și-acolo să... 

Laura lovi din răsputeri, dar fără să se uite unde dădea. Vic îi prins 
mâna din zbor, cu mult timp înainte de a-i atinge obrazul, și o strânse 
necruţător, strivindu-i degetele. Nici unul dintre ei nu auzi tipätul lui 
Lucy: 

— Vic, termină! 

Lucy zbieră încă o dată, înainte ca Vic să elibereze mâna Laurei. 

— Ţi-ai ieşit din minţi de tot? suierä Lucy, cu o privire criminală în 
ochi; apoi se întoarse imediat spre Laura, care nu scosese nici un 
sunet. Te-a lovit, scumpete? 

Încet, Laura clätinä din cap. Roşeaţa adusă în obrajii ei de cuvintele 
lui Vic se răspândea acum în jos, când văzu că la scenă asistase, 


printre multi alții, si Ricardo Canova. 

— N-am nimic. Dar, te rog, Lucy, hai să plecăm de-aici! 

Se desprinse din strânsoarea lui Lucy și o luă la fugă spre stradă. 
Slavă Domnului că Giorgio parcase mașina chiar în fața porții! În timp 
ce Lucy se zbuciuma gâfâind s-o ajungă din urmă, nu înainte de a-l 
mai fi blagoslovit pe Vic cu câteva cuvinte alese, Giorgio porni 
motorul, iar peste câteva momente Rolls-Royce-ul demară, dispărând. 

Gâgâind ostil, lebedele iritate îi dădeau târcoale lui Vic, care stătea 
rigid. Speriate la auzul unui pas mai apăsat apropiindu-se, se 
împrăștiară. 

— N-am apucat să te felicit, Vic. Sunt foarte mândru de tine, 
băiatul meu! 

Vic privi o secundă spre mâna întinsă, apoi în sfârșit o strânse. 

— Îți mulţumesc, dar meriti premiul la fel de mult ca mine. 

În ochii lui Canova se zări o lucire caldă, dar nu mai mult de-o 
clipă. 

— Prostii! Eu n-am avut decât atâta minte să recunosc un adevărat 
talent, nimic mai mult. Am știut eu că rentează să investesc în tine! 

Îl privi lung pe Vic, încercând să-şi amintească de tânărul sărac si 
bătăios pe care-l cunoscuse cândva. Da, într-adevăr! Toţi acei bani și 
eforturi se cheltuiseră cu cap. Vic Remo nu-i înșelase deloc aşteptările. 
Totuşi, se mai cereau clarificate câteva amănunte. 

— As vrea ca si contractul D'Asti să fie semnat și predat cât mai 
curând posibil. 

Și, dacă-l cunoştea bine pe Vic, ştia că o mică ameninţare n-ar fi 
făcut decât să-l stimuleze. 

— Din moment ce între tine și Laura D'Asti par să existe anumite 
animozitäti, te scutesc de însărcinarea asta. 

— Nu! 

Vic avea multe motive pentru a nu se recunoaște înfrânt în afacerea 
D'Asti. 

— Am început negocierile și le voi duce până la capăt. Dar, fir-ar să 
fie! De ce nu mi-ai spus adevărul despre Laura? M-am dus la Sonoma 
asteptändu-mä să găsesc o hoascä neputincioasă, și când colo am găsit 
o frumuseţe... vreau să zic, e tânără, și așa mai departe... 

— Tu aveai datoria să afli informaţia asta, nu eu, murmură Canova. 

Vic nu-i spusese decât strictul necesar în legătură cu afacerea. Era 
posibil ca, in Laura D'Asti, să-şi fi găsit în sfârșit un adversar pe 
măsură? Era frumoasă, dar avea și voință. Uneori, sexul și afacerile se 
combinau cu rezultate excelente, dar dragostea și afacerile nu făceau 
niciodată casă bună. Totuşi, Vic mai merita o șansă. 

— Atunci, procedează cum vrei, dar am nevoie de contract în 
șaptezeci si două de ore. Si-acum, să lăsăm asta si să vorbim despre 
altceva. 


Întrucât nu ştia cum să abordeze subiectul, se hotărî să-l atace 
direct. 

— Carole a plâns toată noaptea de i-au ieşit ochii din cap. Ce s-a 
întâmplat între voi? 

— Nu te privește. 

Vic simţea că era din nou pe punctul să explodeze. Nu voia să 
vorbească despre Carole, mai ales cu iubitorul ei tată. 

— Carole e majoră si vaccinatä, si mai are şi-un șir întreg de foști 
soți după ea. Eu în locul tău nu mi-aş bate capul. Își poate purta 
singură de grijă. 

— E fiica mea și o iubesc. 

Expresia din ochii cei reci nu se schimbă. 

— Crede că e îndrăgostită de tine. 

— Atunci face o mare greşeală, pentru că nu i-am promis nimic. 

— Ea nu așa vede lucrurile. 

— Dacă nu le vede așa, se minte singură și te mai minte și pe tine. 
Ascultă, Canova, ţi-am spus că nu vreau să discut despre povestea 
asta, se răsti el, întorcându-se să plece. 

Canova îl apucă de braţ. 

— Vreau să fie fericită. 

— Atunci, nu te mai amesteca în viața ei, replică Vic, smulgându-se 
din mâna lui. lar cât despre mine, nu e nevoie să știi altceva decât că 
am să-ți obțin proprietatea D'Asti. 


Capitolul 5 


Tina își privea îngrijorată sora, care umbla încoace și-ncolo prin 
dormitorul însorit, scoțând haine dintr-o valiză. Acuzând o durere de 
cap îngrozitoare, Laura o lăsase pe Tina să conducă mașina în ajun, 
când se întorseseră acasă de la San Francisco, și ajunseseră la vinărie 
cu întârziere. Tina adormise imediat. Era clar că și Laura făcuse 
același lucru, din moment ce-şi despacheta bagajele abia acum. 

— Îmi pare rău că ţi s-a făcut atât de rău la prânzul Premiului Amici, 
Laura. În dimineața asta te simți mai bine? 

Laura se opri să cugete la un răspuns, lăsând șalul alb pe care-l 
purtase la operă să-i alunece printre degete. 

— Da, iubito, mult mai bine, îţi mulțumesc. 

Nu arăta deloc mai bine. Ba chiar, arăta mult mai rău, își spuse 
Tina, întinzându-se pe burtă de-a latul patului. 

Bella, pe care Laura o ignorase toată dimineaţa, se ridică în 
picioare şi veni să adulmece mâna Tinei, dornică de afecţiune. În timp 
ce scărpina absentă între urechi cäteaua tristă, Tina continuă să 
urmărească mișcările Laurei. Era o dimineață caldă, iar ziua se anunța 
caniculară. Tina purta un sutien și un slip bikini, iar Laura avea pe ea 
cea mai scurtă cămașă de noapte cu putinţă, care i se lipea de sânii si 
şoldurile transpirate. 

În ajun, întorcându-se de la cumpărături în casa pe care se 
așteptase s-o găsească goală, Tina dăduse în schimb peste Lucy, care 
părea atinsă de un acces de constipatie, și peste Laura, care era verde 
de-a binelea și insista să plece imediat acasă. Tina abia reuşise să 
prindă un moment singură cu Lucy si nu reuşise să scoată de la ea 
decât atât: 

— Vic Remo ăsta! Să nu care cumva să pun laba pe el, că-l omor! 

Iarăşi Vic Remo. Deși proastele dispoziții ale Laurei începuseră 
înainte ca acest domn Remo să fi apărut în viaţa ei, Tina era sigură că 
seducătorul bărbat fusese catalizatorul actualei stări vecine cu lesinul 
a surorii ei. Încercă să mai smulgă câteva informaţii de la Laura, cât 
putea de diplomatic. 

— Ar fi fost excelent să mai stăm câteva zile în oraș, nu crezi? Dacă 
nu te îmbolnăveai, vreau să zic... 

Laura mai împături câteva haine și le puse în sertarul de sus al 
scrinului. Rămânând cu spatele spre Tina, dădu din cap, apoi 


murmură: 

— Ti-am promis că te duc la masă în oraș. Îmi pare rău că n-am 
apucat. 

— A, nu face nimic, se grăbi Tina s-o asigure, întrebându-se cum să 
aducă vorba despre Vic Remo. Încercăm noi altă dată, curând. Nu mi- 
ai spus prea multe despre prânzul festiv. Ai întâlnit ceva lume 
interesantă? 

— Da, sigur că da. M-am bucurat să-i revăd pe atâţia dintre 
prietenii tatei. 

Tina nu asta voia să audă. 

— Mă rog, vreo... mutră nouă? 

— De ce mă întrebi? se interesä Laura, privindu-si prudentä sora. 

— Mă întrebam dacă a fost acolo si Vic Remo. Ieri, mi s-a părut că 
Lucy a pomenit ceva de el. 

Nu degeaba se spunea despre Tina că era obraznică! 

— Da, a fost acolo. 

Tonul repezit și categoric al Laurei îi frânse surorii ei inima. 
Nedorind s-o mai facă să sufere, întrebă în schimb: 

— Ei, nu-mi spui și mie cine a câștigat Premiul Amici? 

Laura trase adânc aer în piept. Putea încerca să continue cu acea 
saradä în cel mai firesc mod posibil, sau putea să cedeze, lăsându-se 
pradă isteriei pe care și-o înfruntase toată dimineaţa. Dar, privind mai 
atentă fața luminoasă a Tinei, înţelese dintr-o dată că avea si o a treia 
variantă - îi putea spune adevărul despre Vic Remo, Ricardo Canova și 
Vinăria D'Asti. În fond, de ce nu? Tina era o D'Asti, iar podgoria era si 
moștenirea ei. Laura se opri din despachetat și, cu un adânc oftat de 
usurare, se agezä pe pat, în faţa surorii ei. 

— Vic Remo a câștigat Premiul Amici... 

— Dar e imposibil! strigă Tina, surprinsă. Ce legătură are el cu 
vinurile? 

Apucând cu afecțiune mâinile Tinei, Laura începu să-i explice 
planul lui Canova de a achiziționa podgorii de prima calitate din 
Sonoma, fără să ocolească nici motivele mercenare ale implicării lui 
Vic în intrigile lui. 

— Podgoria noastră are probleme, dificultăţi financiare. A, asta nu- 
i o noutate și nici nu vreau să-ți faci griji. Când s-a îmbolnăvit tata... 
ei bine, atunci au început problemele. 

— De-asta te-ai măritat cu Frank Spandoni? întrebă Tina, 
strângând-o de mână, dornică să-şi înțeleagă mai bine sora și 
problemele ei. 

— Da, tata a considerat că Frank putea scoate vinăria de la 
strâmtoare, dar n-a reuşit. Oricum, murmură Laura, a murit înainte de 
a fi avut posibilitatea să încerce ceva. 

— Laura, ţi-e dor de el? 


— De Frank? Ce prostii mă întrebi! Sigur că mi-e dor de el. 

— Vreau să zic, ţi-e dor de el ca soţ? 

Laura se simți zguduită, nu fiindcă s-ar fi temut să răspundă la 
întrebarea Tinei, ci pentru că sora ei avusese intuiţia de a i-o pune. 
Dintr-o dată, își dădu seama că, probabil, Tina ghicise adevărata 
natură a conflictului dintre ea și Vic Remo. Își îngădui să zâmbească. 
Va să zică, aceasta era surioara mai mică pe care o protejase ea. 

— La drept vorbind, Tina... 

Se întrerupse, când ochii Tinei se îngustară prevenitor. Fata sări 
mlădios de pe pat, repezindu-se la ușă. O deschise larg, pentru a ieşi in 
holul mare care străbătea casa pe toată lungimea. Peste un moment, 
reveni în cameră, furioasă, trântind ușa. 

— Ce-a fost? 

Totul se întâmplase atât de repede, încât Laura nici nu apucase să 
se ridice de pe pat. 

— Ascultă, Laura, murmură Tina, cu glas scăzut. Am să-ți dau un 
sfat. Am câteva idei pentru a o lua pe scurtături, economisind bani și 
eventual salvând vinăria, dar primul lucru pe care trebuie să-l faci e s- 
o dai afară pe cotoroanta asta egoistă și iscoditoare! 

— Pe Donna Evangelina? 

— Da' pe cine? 

Tina sări la loc pe pat, urmată de Bella, căreia începea să-i placă 
toată agitația. 

— Am apucat să-i zăresc oroarea aia de rochie neagră tulind-o în 
camera ei. Și nu-i prima dată când am surprins-o trăgând cu urechea! 
Of, surioară dragă, de ce n-o trimiti tu pe fätarnica asta cuvioasä 
înapoi în Italia, unde-i e locul? Te porți cu ea de parc-ar fi o regină, si 
totuşi nu te poate suferi! 

— Nu pot s-o dau afară din casa mea, răspunse Laura, simțind un 
junghi de vinovăţie. E mama lui Frank și, atâta timp cât trăieşte, voi 
răspunde de ea si am s-o tratez cu respect. 

Îşi îmblânzi predica, imbrätisänd-o pe Tina. 

— Oricum, îți mulțumesc pentru sfat. Si-acum, ce-ar fi să-mi 
dezvălui câteva dintre ideile alea bune ale tale de a salva vinăria? 

— Mi-aş putea amäna absolvirea cu încă un an. Între timp, mi-aş 
găsi o slujbă și ti-as mai da și ție o mână de ajutor. 

— În nici un caz! 

Bella, căreia îi era interzis să se zbenguiască pe mobilă, sări de pe 
pat cu un lătrat sonor, la auzul vocii ascuţite a Laurei. 

— Trebuie să termini colegiul, iar atunci mă vei putea ajuta mult 
mai mult, nu înţelegi? 

— Cred că ai dreptate. Dar de ce nu l-aș putea ajuta pe Matt încă 
de-acum? Va avea nevoie de un asistent, imediat ce începe vinul să se 
învechească, iar asta costă întotdeauna foarte scump. Pot face și eu 


același lucru! Stii doar că sunt în curs de a deveni un oenolog foarte 
bun. 

Laura stătu câteva momente pe gânduri. 

— Ei, acum ai venit într-adevăr cu o idee foarte bună! Numai că nu 
vreau ca munca asta să-ți perturbe studiile. 

— Nici o grijă, n-o să mi le perturbe. Ba chiar, probabil că la 
universitate va face o impresie extraordinar de bună. Da, e excelent! 
Am să te-ajut si pe tine, si vinäria, și voi lucra cu Matt! 

Privind-o pe Tina cum se lumina la gândul de a lucra cu Matt 
Moyer, Laura se hotărî să rezolve o dată pentru totdeauna singurul 
punct dureros care exista între ele. Nici una nu-l mentionase vreodată, 
dar ştiau despre ce era vorba. 

— Tina, vreau să-ți spun un lucru foarte important. 

Din nou avu senzaţia stranie că fata știa precis ce anume se 
pregătea să-i spună. 

— Matt si cu mine n-am fost niciodată mai mult decât prieteni. 

— Matt te-a iubit dintotdeauna, Laura. 

— Nu-i adevărat, răspunse ea, îndepărtând părul Tinei din jurul 
feţei. Când o să găsească o fată care-l va iubi cu adevărat, va ști s-o 
recunoască... O fată ca tine. 

— Laura, eu am crezut tot timpul că... 

În acel moment, sună telefonul, iar Laura se neliniști din nou. 

— Nu vreau să vorbesc cu nimeni. 

Tina răspunse, dar Laura auzi clar vocea stridentă a lui Lucy Kaye 
cerând s-o cheme la telefon. Ezită, dar în cele din urmă luă receptorul 
din mâna Tinei. La urma urmei, îi datora prietenei sale o explicație 
pentru comportamentul ei bizar. 

— Bună, Lucy. Ai ajuns înapoi la Sonoma în dimineaţa asta...? 


În timp ce conducea mașina spre piaţa orașului, Laura se bucura că 
acceptase invitaţia lui Lucy la masă, în celebra Casă Vallejo. Era 
localul favorit din Sonoma pentru relaxare, conversații și mâncăruri 
alese. Ocoli încet cele patru laturi ale scuarului, până găsi un loc de 
parcare. 

Era o zi însorită și uscată. Traversând strada, Laura porni prin 
scuarul familiar, cu peluzele, fântânile și platanii săi de pe marginea 
aleilor. Zâmbi ca de obicei la adresa uräteniei monumentului de bronz 
înălțat de bineintentionatele Fiice de Bastinä ale Vestului de Aur in 
cinstea Republicii Steagului Ursului. Prefera onestitatea simplă a 
primăriei care se înălța în centrul pieţei. Construit din pietre extrase 
din apropiatul Munte Sonoma, turnul central al clădirii găzduia un 
ceas mare de bronz, cadou de la tatăl Laurei, pe care familia îl 


menținea în perfectă stare. 

La vederea lui, Laura îşi aminti că se apropia revizia anuală. Alți 
bani! Ajungând la marginea parcului, privi spre o clădire mare din 
lemn prin fața căreia trecuse de zeci de ori, însă care acum părea să-i 
rânjească sarcastic. Era Canova Bank. Numai una dintre nenumăratele 
sucursale din California, desigur. Sediul principal al băncii se afla în 
magnificul complex din San Francisco. Oare și biroul lui Vic se găsea 
în acel complex? se întrebă ea. 

Insufletitä la gândul frustrării lui, acum când era clar că nu mai 
avea nici o șansă de a pune mâna pe Podgoria D'Asti, Laura ieşi din 
parcul scuarului, unde o văzu pe Lucy făcându-i cu mâna din fața 
Casei Vallejo. 

— Ai întârziat, Laura! Începeam să cred că n-ai să mai vii. 

Lucy părea îngrijorată, exasperată și moleșită de căldură. Purta o 
costumatie destul de potolitä, dar stricase tot efectul träntindu-si in 
crestet o ditamai pălăria de cowboy, cu tot cu pană înfiptă-n panglică. 

— De ce-a durat atâta, scumpete? 

— M-am plimbat prin parc, era atâta răcoare și liniște. Îmi pare rău 
că te-am lăsat să mă aștepți în căldura asta. 

— Mă bucur că te-ai putut relaxa câteva minute, îi zâmbi radios 
Lucy. Parc-ai fi o tigäncusä fermecătoare, cu fusta și bluza asta 
bältatä. 

— Pe o asemenea vreme, n-am suportat să mă imbrac mai formal, 
râse Laura, netezindu-și fusta multicoloră, cu poale evazate. 

Porniră încet prin curtea din fața localului, cuprinse de vraja 
decorului verde care înconjura restaurantul. Era o casă colonială 
prelungă, restaurată, lăudându-se cu o grădină unică în Napa-Sonoma. 
Cu un oftat mulțumit, Laura privi în jur, spre proprietatea declarată 
Obiectiv Istoric de Stat. 

— Ati făcut o treabă excelentă cu proprietatea asta, tu si 
voluntarele tale, Lucy. 

— Am muncit din dragoste, crede-mă. 

Lucy îşi miji ochii, își scoase pălăria și-și scutură părul tapat. 
Vechea estancia fusese într-un hal fără de hal în momentul când Lucy 
lansase efortul de restaurare, investind în acel proiect o grămadă de 
bani. Si ea nutrea sentimente deosebite pentru Casa Vallejo. Redacţia 
ziarului ei fusese amenajată în fostul garaj al trăsurilor. 

— Dar banii cei mai mulți ni i-au adus balurile tale de caritate, la 
vinărie, îi aminti ea Laurei. Ia zi, când mă lași să mai organizez acolo 
un prânz de binefacere? 

Laura nu se simţea în stare de bairamuri mondene, oricât de nobilă 
ar fi fost cauza. 

— Curând... se eschivă ea. 

Lucy nu insistă. 


— Mi-e o foame de lup. Hai, scumpete, să mâncăm. 

Când ajunseră la pavilionul cu sala de mese, câțiva grădinari și alți 
angajați le făcură cu mâna. Se asezarä la o masă retrasă, sub un 
smochin ornamental, iar o ospätäritä scundă si înfiptă, cu rochie 
lungă, veni imediat să le ia comanda. 

— Bună ziua, domnişoară Kaye! O, domnişoară D'Asti, n-aţi mai 
trecut de mult pe la noi. Ne bucurăm să vă revedem! 

— Mulţumesc, Suzie. 

Laura nu avea nevoie să studieze lista; o știa pe de rost. 

— Cred că eu iau o salată californiană... 

— Pune două acolo, o întrerupse Lucy, ridicând din umeri, cu un 
gest spre talia ei amplă. Nu pot să sufăr mâncarea pentru iepuri, da' 
m-am hotărât să trec la cură de slăbire. 

Laura și Suzie își stăpâniră râsul, dar chelneritei îi scăpă totuși un 
chicotit. 

— O, domnişoară Kaye, dacă ţineţi dietă nu e bine să mâncaţi o 
salată preparată din carne de pasăre grasă, garnisită cu semințe de 
susan prăjite și felii mari de avocado, nu-i așa? 

— Ba cum să nu, şi vreau chiar să-mi pună mai mult avocado. Oi fi 
ținând eu cură de slăbire, da' n-am nici un chef să mor de foame! 

Suzie plecă, încă chicotind, cu comanda. Laura nu mai putea să 
amâne inevitabilul. 

— Draga mea prietenă, cred cä-ti datorez o explicaţie. 

— Nu-mi datorezi nimic, replică Lucy, rezemându-se de spătar. 
Oricum, însă, sunt gata să ascult tot ce simţi nevoia să-mi spui. 

Laura stătu un moment pe gânduri. În fond, de ce nu? Nu mai 
putea ţine multă vreme totul închis în suflet. 

— Vinăria are mari dificultăți... 

— lar oferta mea de a te ajuta cu câțiva parai rămâne în picioare. 

— lar răspunsul meu rămâne nu! Dar îți mulțumesc din nou, Lucy. 
N-am adus vorba decât fiindcă Ricardo Canova a aflat despre deficitul 
vinăriei si de-asta l-a trimis pe Vic la mine, alaltăieri. Canova moare să 
pună mâna pe pământurile mele și nu va avea liniște până nu le 
înhaţă. 

— Ascultă, Laura, poate că n-ar fi o idee chiar atât de rea să-i vinzi 
pământurile tale lui Canova. 

— Ai înnebunit... 

Laura se pregătea să spună mult mai mult, însă chiar atunci Suzie 
le aduse mâncarea. Salatele erau fenomenale și meritau comentarii și 
laude. De asemenea, Suzie adusese la masă o sticlă de vin alb D'Asti 
calitatea întâi, ca omagiu la adresa Laurei, gest pentru care se cuvenea 
să-i mulțumească. Totuși, imediat ce ospätärita se retrase, Laura 
suierä: 

— Cum adică, să-i vând lui Canova pământurile mele? 


— Foarte simplu. Ascultă-mă un moment. Canova a cumpărat 
câteva podgorii si a plătit întotdeauna cele mai mari prețuri. Continuă 
să le ţină în funcțiune la cel mai înalt nivel, iar foștii proprietari se 
distrează de minune cheltuindu-și prada grasă. Deci, ce-i rău în a te 
debarasa de o cramä învechită? Eşti tânără și frumoasă si nu ti-ar 
strica vreo câteva banite pline de la Canova, să le toci tot restul vieții! 
Ce-i cu tine, îți place să suferi? 

— Credeam că mă înţelegi! 

Laurei nu-i venea să creadă. 

— N-am să-i vând podgoria lui Canova! Il urăsc - şi-l urăsc și pe Vic 
Remo! 

— Deci asta era, comentä Lucy, cu ochii mijiti, turnându-și puţin 
vin în pahar. Îl urästi pe Canova, ceea ce te face să-l urästi si pe Vic. 

Laura își luă paharul și bău. 

— Domnul Remo și-a câștigat pe merit disprețul meu. 

— De ce? Ţi-a făcut un avans sexual sănătos și cinstit pe care tu l-ai 
confundat cu o tentativă vicleană de a te deposeda de pământurile 
tale? 

— N-am confundat nimic. Si exact asta a făcut. 

— Atunci înseamnă că nu-l cunoşti deloc pe Vic Remo. El își 
încheie tranzacţiile de afaceri la birou, nu în dormitor. 

Laura se mai jucă puţin cu salata, apoi aruncă furculita în farfurie, 
dezgustată. 

— Ce te face să fii o asemenea autoritate în privinţa lui Vic? De ce-i 
iei mereu apărarea? 

— În primul rând, pentru că-l cunosc de când era mic, iar în al 
doilea rând, fiindcă e unul dintre puţinii oameni din lumea asta pe 
care-i iubesc cu adevărat. 

Laura nu se așteptase la un asemenea răspuns. O privi lung pe 
Lucy. Prietena ei părea serioasă și sinceră. 

— Atunci, îmi pare rău pentru lucrurile pe care le-am spus despre 
el. Hai să schimbăm subiectul. 

Renuntä complet la salată și-și mai turnă vin. Era un D'Asti de soi 
ales, pentru care merita să se lupte si cu Vic, si cu oricine altcineva! 

— Ba nu, hai să vorbim despre Vic, insistă Lucy, împingând în 
lături nesuferita mâncare pentru iepuri, ca să bea împreună cu Laura. 
Când eram tânără si proastă, am fugit din casa mea bogată, cu 
convingerea că puţină suferință mă va ajuta să mă găsesc pe mine 
însămi. Mi-am luat o garsonieră friguroasă în North Beach și am 
suferit un an - tot tacâmul: am degerat, am flămânzit, m-am umplut de 
purici, si n-am dovedit nimic! Ba chiar, am devenit vegetariană, aşa 
să-mi ajute Dumnezeu! 

Se uită urât la farfuria plină cu avocado și-i mai dădu un brânci 
peste masă. 


— Singurul lucru bun cu care m-am ales din experimentul meu 
idiot a fost că întotdeauna îmi cumpăram afurisitele de zarzavaturi de 
la magazinul lui Remo. Am ajuns să-i cunosc foarte bine pe oamenii 
aceia minunati. Mama și tata Remo il adorau pe Vic, iar el își 
idolatriza părinţii. Și-a făcut constituția asta de atlet cărând lăzi de 
colo-colo încă de la vârsta de opt ani, dar niciodată nu l-a deranjat 
munca grea. Sigur, acum e bogat, dar tot mai munceşte din răsputeri 
pentru banii lui. Nu s-a schimbat mult de-atunci - pe dinăuntru, vreau 
să zic - și am rămas buni prieteni. 

— Uneori, nici chiar cel mai bun prieten nu-şi dă seama când 
cineva s-a schimbat... 

— Cu Vic e foarte uşor, râse Lucy. Treci peste exteriorul lui de 
gheaţă - pe dinăuntru, e un sicilian pursânge, generos, vesel, pasional. 

Apoi, cu dibăcie, atacă esenţa problemei. 

— Nu te condamn că te-ai aprins după el, deși snoaba din tine nu-l 
consideră destul de bun pentru o D'Asti! 

Alungă cu un gest grăbit protestul scandalizat al Laurei. 

— Nici tu si nici Vic nu m-ati dus de nas, scumpete. Si tu i te-ai 
vârât pe sub piele și ai niște efecte foarte interesante asupra orgoliului 
lui. Ai uitat c-am văzut ce scenă înfocată ati jucat ieri lângă balta cu 
rate? 

Laura gändea nu repeziciune si furie. Discutia lor confidentialä o 
apucase pe un drum complet gresit. Incoltitä, trase de timp turnänd 
vin. 

— Nu sunt snoabä, dar am fost învățată să respect anumite valori. 

— Asta-i o scuzä jalnicä pentru teama de a recunoaste cä te simti 
atrasă fizic de cineva, sau că începi să te îndrăgostești de el. 

— Lucy, pentru numele lui Dumnezeu, nu e vorba despre așa ceva! 

— Ba este vorba despre așa ceva, nu te mai minţi! 

Lucy o privea pe Laura cu milă, dar și cu multă înţelegere. 

— Oricât ar părea de nebunesc, noi două avem foarte multe în 
comun. 

Nedumerirea Laurei o făcu să chicotească. 

— Bine, tu te-ai născut frumoasă, eu m-am născut urâtă, dar 
amândouă suntem fete din Sonoma, cu rădăcini de pe vremea 
Republicii Spaniole. Am fost crescute în spiritul respectului față de 
familie. Eu am cedat în fața voinţei părinților și m-am măritat cu unul 
pe care mi-l aleseseră mămica și täticu'. 

Laura o privi socatä. 

— N-am ştiut... Ce s-a întâmplat cu soțul tău? 

— Soţul meu era un băiat de treabă pe care-l silise familia lui să se 
însoare cu mine. Un pierde-vară. Nu, n-am divorțat de el. L-am rătăcit 
pe undeva prin Africa, unde plecaserăm în așa-zisa noastră lună de 
miere. I-am dat un cec în alb și l-am pus pe liber. Și el s-a bucurat la 


fel de mult să scape de mine, iar peste câţiva ani am anulat căsătoria. 
Oricum ar fi ieșit o catastrofă! 

— Aici ne deosebim! se burzului Laura. Căsnicia mea n-a fost o 
catastrofă. 

— Dacă te simţi mai bine crezând asta, atunci nu te mai contrazic. 

În tăcerea din grădină, cele două femei se măsurară cu privirea. 
Ochii Laurei coborâră cei dintâi. 

— Poate că, dacă acordai măcar o șansă căsniciei, murmură Laura 
încercând să-și ascundă propria nefericire, n-ai fi stat singură atâţia 
ani. 

— Nu sunt singură. 

— Nu ești... Ce vrei să spui? 

Lucy se întreba dacă să i se confeseze sau nu. Nu se temea de 
dezaprobarea Laurei, aşa că se hotărî să riște. 

— Am întâlnit un om pe care-l puteam iubi cu adevărat, acum vreo 
zece ani. Cam târziu în viață, dar nu prea târziu. Le-am dat cu tifla 
tuturor și mi-am asumat riscul. Și nu-mi pare rău, fiindcă de-atunci 
încoace am fost foarte fericiți, Giorgio si cu mine. 

Laura era convinsă că auzise greșit. 

— Giorgio?! E șoferul tău. Lucy, este şoferul tău! 

— Exact. Am încercat să fac din el un om cinstit, dar nu vrea să se 
însoare cu mine. Îi place situaţia așa cum e. Ai putea spune, cred, că și 
el e un om independent. 

Clătină din cap cu tristeţe. 

— Eşti şocată. 

— Nu sunt. 

— Ba ești. Păcat, numai, că ești şocată din alte motive decât cele 
serioase. 

— Nu sunt şocată deloc! Sunt numai surprinsă, atâta tot. 

După ce Suzie aduse nota de plată și o tuli cu un zâmbet cât toate 
zilele si un bacsis gras în buzunar, Lucy privi fața lipsită de expresie a 
Laurei și, oftând, se ridică. 

— Ziarele nu se publică singure. Cred c-ar fi cazul să mă întorc la 
lucru. 

— Lucy! strigă Laura, sărind în picioare. Te rog, spune-mi adevărul. 
Crezi că Vic a meritat Premiul Amici? 

— Mai mult ca sigur! 

— N-o spui numai fiindcă ţii la el? 

— Ascultă, scumpete, si eu am fost la fel de uluită ca tine când moș 
Angelotti a anunţat câștigătorul, dar mi-am dat seama imediat că 
merita premiul. Crede-mă, am fost de două ori mai exigentă cu Vic, 
tocmai fiindcă mi-e prieten. Haide, fii sinceră! Vremurile s-au 
schimbat, iar vechile obiceiuri nu sunt întotdeauna cele mai bune, să 
știi. 


Laura era gata să accepte, dar o sâcâia încă o posibilitate. 

— Deci, nu crezi că s-ar fi putut ca banii lui Canova să convingă 
comisia să-l voteze pe Vic? 

— Fii realistă! mugi Lucy, exasperată. Toţi babalâcii ăia sunt multi- 
milionari! N-au ei nevoie de banii lui Canova, și sunt oameni de cel 
mai înalt calibru moral. Ia spune-mi, continuă ea, punând degetul pe 
rană, crezi că tatăl tău s-ar fi lăsat mituit? 

Laura își duse mâinile la ochi, complet derutată și deznădăjduită. 

— Of, Lucy! Poate că m-am înșelat...! 

Și se aruncă în brațele prietenei sale, strângând-o cu putere, fără să- 
i mai dea nici o altă explicație. 


Capitolul 6 


În mod surprinzător, Matt Moyer părea foarte hotărât. O așteptase 
pe Laura să se întoarcă de la Sonoma și îi deschise portiera mașinii 
imediat ce se opri. 

— Laura, vreau să-ţi vorbesc. 

Laura știa despre ce era vorba. Vinul pus la învechit atinsese faza 
critică. I se frânse inima, dar căută totuși să-și păstreze detașarea. 

— Ce căldură... Hai în casă, să bem ceva rece, Matt. 

Porni spre scară, încercând să amâne cât mai mult posibil 
inevitabilul. 

— Mulţumesc, poate că e mai bine așa... Câteva minute pierdute în 
plus nu mai contează cu nimic, cred. 

Laura nu s-ar fi aşteptat ca Matt să fie vreodată atât de brutal, dar 
ştia sub ce presiuni lucra. Si pe ea o apăsau atât de multe! Întâlnirea 
cu Lucy o secătuise. Îi venea să se închidă în dormitor și să nu se mai 
gândească la nimic. 

— Salut! o smulse din gânduri salutul vesel al Tinei. 

— Credeam că-n după-amiaza asta urma să te întorci la 
universitate...? 

Tina puse tava cu pahare cu espresso aburite pe masa verandei, la 
umbră, înclinându-și capul cu mândrie. 

— Era vorba că-l ajut pe Matt, ai uitat, surioarä? Azi-dimineatä am 
sunat la universitate și i-am spus profesorului ce-am hotărât. A găsit 
că e o idee extraordinară, așa că până săptămâna viitoare nu mă mai 
duc la cursuri. 

Arăta în culmea fericirii. 

— Si-acum, lasă artagul și vino să bei un cafe frappé! Si tu, Matt. 

Matt o privi complet aiurit. 

— Să mă ajuţi pe mine, Tina? Cu ce să mă ajuţi? 

Privirea Tinei se abătu spre Laura, care pricepu aluzia. 

— Îţi explic totul imediat, Matt. Până atunci, stai jos. 

Bănuia că sora ei plănuise toată după-amiaza această mică 
petrecere. Ori de câte ori se uita la Matt, pe fața fetei apărea extazul. 
Laura dorea să accepte cât putea de mult acea curte neortodoxă. 

Matt se asezä, cu un zâmbet vag spre Tina, care-i oferi paharul de 
espresso cu frișcă. 

— Cu ce să mă ajuţi? insistă el. 


— Cu un plan pe care l-am gândit împreună, amândouă, răspunse 
Laura. Spune-ne ce părere ai, Matt. 

Și îi explică ideea Tinei de a-l ajuta la procesul de învechire a 
vinului. Când termină, ambele surori rămaseră în aşteptarea reacției. 

— E o idee foarte bună, consimti Matt, pe gânduri; apoi zâmbi larg 
spre Tina, dar imediat începu să clatine din cap. Însă riscăm să nu mai 
avem ce vin să învechim! 

— E chiar atât de grav? sopti Laura. 

— Da. Aș spune că dacă mai lăsăm vinul să doarmă în butoaiele 
alea încă șaptezeci și două de ore, vom pierde toată cantitatea. 

„Şi toată podgoria”, adăugă Laura în sinea ei. Pentru prima oară, 
posibilitatea clară a unui asemenea eveniment o izbi în plin. Vic 
avusese dreptate. 

— Îți mulțumesc că mă consideri utilă, spuse Tina, cam dezamăgită 
că Matt trecuse atât de ușor peste oferta ei. Mi-am învăţat bine 
meseria, să știi. 

— Sunt sigur că ai invätat-o, Tina, se grăbi el să se scuze, si-mi va 
plăcea să lucrez cu tine, dar... 

Se simţea prea frustrat ca să termine fraza. 

— la nu mai fiți așa de pesimiști! izbucni Tina. Există atâtea 
metode noi pe care le putem încerca înainte de a ne da bătuţi! Ce-ar fi 
să înghețăm vinul? La asta nu v-aţi gândit? 

— Costă prea scump si e prea imprevizibil, obiectă pe loc Matt. 

— Putem experimenta și cu alte metode, nu? Ce-avem de pierdut? 

Tina și Matt începură o dezbatere aprinsă despre avantajele și 
dezavantajele diverselor tehnici de temporizare. Între timp, Laura își 
amesteca băutura cu spumă în pahar, fără o vorbă. În cele din urmă, 
nu mai suportă. 

— Ce-ar fi s-o inviti pe Tina la cină, sau la un bar? îi propuse ea lui 
Matt pe neașteptate. În seara asta nu se mai poate face nimic și 
amândurora v-ar prinde bine puţină recreere. Putem reîncepe testarea 
vinului mâine în zorii zilei. Acum suntem prea obosiţi ca să mai 
gândim limpede. 

„Plecati de-aici!” îi venea să strige. „Läsati-mä-n pace! Vă rog, 
plecați!” 

— Si tie ti-ar folosi câteva ore de odihnă, incuviintä Tina, si nu e 
nevoie să-ți faci griji cu cotoroanta... ăsta, cu Donna Evangelina... Iar 
are una din migrenele alea ale ei ucigașe. I-am dus în cameră o tavă 
cu delicatesele ei favorite, așa că nu va cobori la cină. 


Era o seară cu lună plină, iar Laura se hotărî să se joace puțin cu 
Bella. Luă o crengutä de pe jos și o aruncă spre casă. Imediat, Bella 
alergă s-o aporteze. Râzând, Laura îi urmări cu privirea salturile 
energice, și în acel moment văzu umbra care pândea de pe verandă. 


Asteptä ca Bella să-i depună la picioare bätul, înainte de a saluta: 

— Bună seara, Donna Evangelina. 

Aruncă din nou crenguta, iar cäteaua se repezi după ea. 

— lartă-mă, nu știam că ești aici. 

Soacra ei ieși din colțul verandei, mergând încet spre trepte. Ca de 
obicei, era îmbrăcată complet în negru. Avea o expresie la fel de 
întunecată ca hainele. 

— Dacă stiai că sunt aici, ai fi evitat să vii jos? 

Laura trecu peste această remarcă. 

— Tina mi-a spus că te simteai rău. Ţi-ai mai revenit? 

— Nu prea. Până trece căldura asta, o să mă doară capul 
încontinuu. 

Bella reveni cu crenguta. Simtind că stăpâna ei se plictisise de joc, 
se trânti pe verandă, cu botul pe labe. Laura o scărpină între urechi. 

— Poate că te-ai simți mai bine dacă ai purta rochii mai subțiri... 

— Voi cinsti memoria fiului meu ţinând doliu după el până mor, 
suierä Donna Evangelina, observând cu dezgust nedisimulat că Laura 
nu purta nimic pe sub bluza subţire de mătase. Nu ca nevastă-sa! 

Laura ştia că degeaba ar fi încercat să poarte o conversaţie 
civilizată, aşa că porni spre ușă. Dar Donna Evangelina o apucă de 
braţ, strângând-o cu o furie feroce, sălbatică. 

— Nimic nu ti-ar conveni mai mult decât să scapi de mine, asa-i? 
Tare ti-ar mai plăcea să mă expediezi înapoi în Italia! 

— Signora, ştii că nu te voi sili niciodată să pleci din această casă. 

— Atâta ti-ar trebui! N-ai să mă alungi niciodată, fiindcă i-ai 
promis lui Frank că, dacă i se întâmplă ceva, vei avea grijă de mine, 
nu? 

— Da, si ştii bine c-am să mă tin de cuvânt. 

— Câtă cinste! Câtă iubire! 

Asprimea trăsăturilor bătrânei se accentuă când aceasta își repezi 
fața spre a Laurei. 

— Dacă erai o nevastă la fel de cinstită și iubitoare, fiul meu ar mai 
fi trăit si azi! 

— Ştim amândouă că moartea lui a fost un accident. Eu n-am avut 
nici o legătură! protestă Laura, încercând zadarnic să scape din 
strânsoarea ca o menghină. 

— Minti! 

Vocea bătrânei cobori până la o soaptä unsuroasă. Donna 
Evangelina nu-și mai putea stăpâni ura. 

— Tu i-ai ordonat să plece în seara aia și n-ai mai putut de fericire 
când l-a găsit Beppo! 

— Asta-i o nebunie! Signora, dă-mi drumul! 

Între cele două femei existase tot timpul o animozitate rece, dar 
reținută si politicoasă. Pe Laura o soca această izbucnire de ură fätisä. 


— la spune-mi, Lauretta, insistă bătrâna, strângând-o ca într-o 
cătușă de oţel, te gândeşti vreodată la Frank? Îţi amintesti de el când 
dispari pentru zile în șir la San Francisco - liberă, capricioasă, vie!? Îţi 
dai osteneala să te gândești la răposatul tău soț când te curväsäresti ca 
o târfă cum ai fost dintotdeauna? 

Simtind că-i venea rău, Laura își smulse braţul. Toate instinctele o 
îndemnau să fugă, să scape din casa aceea, altfel n-avea să 
supravieţuiască. Dar nu vedea încotro s-o ia... 

O orbi o lumină atât de puternică încât îi smulse un țipăt. Își 
aruncă brațele în sus, pentru a-și apăra ochii, în timp ce lumina 
devenea tot mai intensă. Apoi auzi duduitul motorului. În clipa 
următoare se lăsă tăcerea și, din nou, întunericul. 

— Vic? 

— Ai pätit ceva, Laura? 

Ochii i se adaptară încet la întunecime. Vic purta o cămașă albă, 
contrastând cu pielea bronzată a feţei și mâinilor cufundate în umbră. 

— N-am nimic... 

Trase adânc aer în piept si continuă, concentrându-se asupra 
fiecărei silabe: 

— M-ai luat prin surprindere, atâta tot. 

Nu putea fi adevărat! În timp ce-l privea pe Vic apropiindu-se încet, 
Laura auzi în spatele ei un scräsnet uscat. Nu, totul era cât se putea de 
real! 

— Cred că nu vă cunoaşteţi. Vic Remo, iar dumneaei este soacra 
mea, Signora Evangelina Spandoni. 

Vic murmură un salut politicos în italiană. Laura se minună să audă 
cât de calm răspundea Donna Evangelina, ca și cum nimic nu s-ar fi 
întâmplat. Soacra ei se interesă, plină de solicitudine: 

— Nu sunteți din zonă, nu-i așa, domnule Remo? Nu-mi amintesc 
să vă mai fi văzut. 

— Într-adevăr, signora, nu sunt. 

— Aha, înţeleg... murmură femeia, privind de la Vic la Laura cu 
malitiozitate deschisă. Atunci, trebuie să faceți parte dintre... 
cunoștințele Laurettei, de la San Francisco. 

Vic nu putu distinge expresia Laurei și preferă să nu comenteze 
strania aluzie a bătrânei. Aceasta, însă, nu părea să aștepte un 
răspuns. 

— Inteleg...! 

Si porni gräbitä spre usä, cu privirea drept inainte. 

— Mă doare capul. Trebuie să mă duc in camera mea. 

După ce Donna Evangelina plecă, Vic așteptă ca Laura să risipească 
tăcerea încordată care se lăsase. Primele ei cuvinte, însă, îi fură 
adresate Bellei: 

— Termină! Treci în casă imediat! 


Din prima clipă când Donna Evangelina o înșfăcase pe Laura de 
braţ, cäteaua începuse să scoată un märäit lugubru, iar apariția lui Vic 
n-o linistise nici pe departe. 

Cu o privire tristă spre stăpâna ei, Bella intră în casă. Laurei îi trecu 
prin minte ideea de a o urma, träntind ușa masivă de stejar în faţa lui 
Vic Remo, dar preferă să-şi adune curajul, ca să scape o dată pentru 
totdeauna de prezenţa lui tulburătoare. 

— Nu trebuia să vii aici, la vinärie, Vic. Nu înțeleg de ce nu mă lași 
în pace! Nu-ţi intră-n cap că nu-mi pot vinde pământul? Nu mă mai 
härtui și dispari odată din viața mea! 

— Ai terminat cu ordinele? 

Tonul lui o amuti. Dracu' să-l ia! lar începea cu arogant a lui 
autoritară și neînduplecată! 

Vic își mută greutatea de pe un picior pe altul, iar Laura se pomeni 
făcând un pas înapoi. Uimită, nu-i putu răspunde decât în soaptä: 

— Da, asta-i tot ce-am avut de spus... 

— Atunci, taci si-ascultä-mä. Ştii că avem ceva de lămurit, Laura, si 
nu are nimic de-a face cu vinăria. 

A, da! Știa la ce se referea. Adunându-și puterile, Laura se rezemă 
de balustrada de lemn, lângă scară. 

— Nu știu dacă te iubesc, dar am de gând să aflu în seara asta, 
continuă Vic calm, înapoindu-se la mașină, pentru a deschide portiera. 
Urcă. 

Nu era prea târziu. Încă ar mai fi putut să intre în casă, la adăpost. 
Măcar pentru acea seară... Dar a doua zi? Dar în toate zilele 
următoare? Desprinzändu-se de balustradă, Laura coborî încet 
treptele. Cu o scurtă privire spre Vic, intră în mașină. Abia după ce Vic 
închise portiera și o blocă, își aminti că jurase să nu-i mai vorbească 
niciodată. 


— Niciodată n-am crezut că te-ai teme de mine, spuse Vic, 
aruncându-i o privire scurtă, direct în ochi. 

— Nu mă tem de tine. 

Mișcarea mașinii o făcu să se clatine. Vic redeveni atent la drum și 
încetini lin la baza unei pante în curbă. 

— Carole se teme de tine? 

— Nu, murmură el, cu un glas lipsit de viață. Las-o în pace. 
Recunosc că m-a intrigat un timp, cu unele dintre talentele ei 
neobișnuite, dar nimic mai mult. 

Vorbea intenționat brutal, ca să nu încapă nici o confuzie. 

— Nu i-am spus niciodată că o iubeam, Laura. 

Ar fi vrut să-l creadă, dar cuvintele lui o făceau să se înfioare. 


— Să nu vorbeşti niciodată așa despre mine. 

— Niciodată. Îţi jur. N-as face decât să mint. 

Deodată, drumul începu să urce din nou, iar Vic schimbă vitezele. 
Apoi, îşi luă sacoul de pe bancheta din spate și îl petrecu peste umerii 
tremurători ai Laurei. 

— Vino mai aproape. Cuprinde-mă cu brațele. 

Aplecându-se într-o parte, Laura își încârligă încet degetele prin 
părul lui, înainte de a-și lăsa mâna să-i cadă pe umeri. Se apropie și 
mai mult, golindu-și mintea de orice gânduri. 

— Unde mă duci? șopti ea. 

— Într-un loc unde putem fi complet singuri. Pe coastă, lângă 
Inverness. 

Ajunseseră în apropierea oceanului. Printre straturile de ceață se 
distingea silueta unui sat cuibărit între brizantii furioși ai Pacificului si 
apele liniștite ale Golfului Tomales. 

— Da, vreau să fiu singur cu tine... 

Laura începu să-și miște palma peste materialul pantalonului, de-a 
lungul coapsei lui. Își continuă mângâierea excitantă, ştiind că Vic 
trebuia să-și țină ambele mâini pe volan. 

— Aș putea opri chiar aici... 

— Nu, zämbi ea. Mai avem mult de mers? 

— Nu cred, răspunse Vic, încetinind. Dar, cu ceața asta deasă, nu 
pot fi sigur. 

După încă vreo opt sute de metri, coti la stânga, pe un drum de ţară 
care străbătea o pădurice. Dădu din cap, mulțumit că nu se rătăcise, și 
opri lângă un șir de cabane rustice mari. 

— Asteaptä puţin aici, bine? 

Laura îl privi cum urca spre cabana principală, cu cămașa albă 
strălucind prin ceața cenușie. Strängändu-si mai tare sacoul lui pe 
trup, închise ochii, cu capul rezemat de tetieră. De câte ori, se întrebă 
ea, venise Vic singur cu cineva în locul acela izolat și romantic? Cu 
toată ceața, găsise imediat drumul. 

— Dă-mi voie să te-ajut. E destul de întuneric pe-aici. 

Vic îi deschisese portiera. În mână îi atârna o cheie mare de alamă. 

Laura cobori si porniră încet pe o cărare cu pietriș, pentru a se opri 
în fața unei cabane. Două felinare de trăsură ardeau îmbietor lângă 
ușa clădirii de lemn, iar la lumina lor Laura văzu în apropiere o tufă 
de trandafiri infloriti. Întinse mâna să culeagă o floare. 

— Ai grijă, o preveni el. Au spini ascuţiţi. Îţi culeg eu unul. 

Rupse un trandafir alb și, ţinând bobocul de capătul tulpinii, 
descuie ușa cabanei. 

Nimic din aspectul exterior al acesteia n-o pregătise pe Laura 
pentru frumusețea dinăuntru. Vic se rezemă de ușă, privind-o cum se 
rotea încet în loc. 


— M-am aşteptat la un farmec rustic, dar asta e o minunätie! zâmbi 
ea. 

Încăperea spațioasă, cu tavan înalt, era decorată în tonuri închise, 
cu excepția patului care domina un colț încăpător, acoperit cu o 
plapumă albă de puf si nenumărate perne. Singura sursă de lumină era 
focul din șemineul uriaș. 

— Am uitat de trandafir, îi spuse ea lui Vic. 

În timp ce străbătea încet spaţiul care-i despärtea, Vic începu să 
rupă spinii trandafirului, unul câte unul, cu degetele lui lungi și 
puternice. 

— Acum e perfect, murmură el, aproape la fel de perfect ca tine. 

Ridică trandafirul, atingându-i ușor gura cu el. 

— Mi-ai spus să fiu egoistă, sopti ea, abia putând să mai respire, 
așa cä-ti cer să mă säruti. 

— Asta a fost în cealaltă noapte. În noaptea asta nu mai am 
răbdare... 

Laura zâmbi la vederea dorinței nedisimulate din ochii lui senzuali. 

— Nu mă interesează! Insist... 

Se întrerupse, mușcându-i usurel colțul gurii. 

Dorise doar un sărut, dar avu parte de mult mai mult. Feroce, Vic o 
strânse la piept cu un braţ, iar cu mâna liberă îi apucă de guler bluza 
descheiată și o smuci în jos, imobilizându-i coatele. Răsucindu-se 
astfel încât s-o lipească și mai strâns de el, îi luă în sfârșit gura în 
stăpânire, sărutând-o cu patimă. Era un sărut care nu se compara cu 
nici unul dintre cele pe care le mai împărtășiseră împreună. Iar el 
continua să-i absoarbă gura, iar si iar... Reactionau unul față de altul 
frenetic, convulsiv, cu o intensitate care-i devora pe amândoi. Undeva, 
între plăcerea sfäsietoare si delicioasa tortură, Laurei i se păru că-l 
auzea gemând: 

— Te iubesc, Laura. Te iubesc... 

Poate că fusese doar imaginaţia ei. Își dorea atât de mult să-l audă 
rostind acele cuvinte... 


— Vic...? 

Laura se trezi din somn buimacä si infriguratä. Intinse mäna, dar 
Vic nu era längä ea. 

În clipa următoare se învăpăie o lumină rosiaticä, iar Laura il văzu 
pe Vic îngenuncheat lângă semineu, scuturändu-si palmele de praf. 

— Așa e mai bine, zâmbi el, repezindu-se înapoi în pat. 

— Ce rece ești! șopti Laura, învelindu-l strâns cu plapuma. Lasă-mă 
să te încălzesc. 

Îi simţi palma atingându-i fruntea, ca pentru a se convinge că nu 
era o iluzie, si îl întrebă - trebuia să știe: 

— Ai soptit „te iubesc”. Vorbeai serios? 


— Da. 

Mâna lui îi încercui fața, mângâind pielea mătăsoasă cu o 
nervozitate care-i contrazicea tonul calm. 

— Dar tu? 

Laura dădu din cap, deşi în întuneric Vic nu putea s-o vadă. 

— Este prima oară când i-am spus cuiva „te iubesc, dragul meu”. 

Surescitată de schimbarea din ritmul respirației lui, continuă să-i 
mângâie mușchii tari ai pieptului. Degetele i se agätau în părul aspru. 

— E deja dimineaţă? întrebă ea. 

Draperiile groase de la ferestre împiedicau să intre în cameră cea 
mai slabă rază de lumină. 

— Nu, minţi Vic. Şi nu te opri... te rog... 

Primul lucru pe care-l văzu Laura când ieși din cabană fu cerul 
presărat cu nori albi și pufoși. Ceaţa din timpul nopţii se risipise. 
Soarele ardea strălucitor, deși vântul continua să sufle cu putere. 

— Îmi pare rău... murmură Vic, văzându-i bluza ruptă. 

— Să nu-ţi pară. 

Laura ezită doar un moment, înainte de a se avânta în brațele lui. 

— O splendoare, nu-i aşa? întrebă ea, fascinată de privelişte. 

— Da, ești o adevărată splendoare. 

Vic o sărută, mai blând de astă dată. 

— Vino, vreau să-ţi arăt ceva. 

Laura îl urmă până în cealaltă parte a spațiului dintre cabane, unde 
o aştepta o panoramă splendidă. Valurile oceanului sträluceau în 
golful cu ape liniștite. Grădina cabanei principale era un curcubeu de 
culori, iar în copaci cântau fel de fel de păsări. 

— Îmi place să vin aici ca să mă destind, spuse Vic, tinändu-i 
suvitele de păr pe care vântul i le räväsea. Dar, de-acum încolo, vom 
veni împreună. 

— Împreună? 

Vic simţi tremurul care o sträbätuse. 

— Nu mai poți trăi cu povara asta pe umeri. Există doar o singură 
soluţie, Laura, și știi foarte bine care e. Trebuie să vinzi podgoria. Nu, 
stai... 

O strânse mai tare în braţe, ca să nu poată fugi. 

— Ascultă-mă! Vinul trebuie să fie procesat cât mai curând. Știi 
asta, nu? Ce echipamente veţi folosi? Cum vă veţi descurca fără bani? 

— E si mai grav, Vic. Matt se teme că mai avem doar trei zile - 
maximum. 

Blestemul gros care se rostogoli din pieptul lui o surprinse pe 
Laura. Nu-i mai putea pune la îndoială sinceritatea. 

— Vreau să-mi spui adevărul, îi ceru ea. Dacă aș semna imediat 
contractul, vânzându-i lui Canova vinăria... 

Vocea îi tremura puţin, dar își impuse să continue. 


— ...mi-ai promite că poți salva vinul? Te rog să nu mă minți. 

Vic îi atinse ușor buzele cu ale lui, în timp ce calcula în minte cu 
repeziciune, trecând în revistă procedurile complicate. 

— Dacă as redacta contractul azi, iar Canova si cu tine ati semna 
hârtiile mâine, pot instala echipamentele necesare în trei zile. 

— Dar s-ar putea să nu mai avem la dispoziţie trei zile! 

— Nu-ţi face griji, pot ţine în suspensie esența vinului, un timp, 
după ce preiau operațiunea. E o activitate foarte costisitoare si 
delicată, dar se poate face. 

Dintr-o dată, o răsuci în loc, cuprinzändu-i faţa în mâini. 

— Laura, iubita mea, o imploră el, ceea ce-ai face ar fi si spre 
binele nostru! Nu mai putem rămâne dezbinati de conflictul ăsta! 

Laura îi strânse cu putere mâinile, rugându-se să ia decizia cea mai 
inteleaptä, în timp ce-și inghitea lacrimile arzătoare. 

— Da, voi vinde. 

Nici unul nu mai putu scoate o vorbă. Rămaseră strâns inclestati. 
Peste câteva minute părăsiră cabana și în curând ajunseră la mașină. 

— Te iubesc, îi sopti Vic, în timp ce pornea motorul. Si-mi place să 
stai cât mai aproape de mine, ai uitat? 

Cuprinzându-l cu un braț pe după umăr, Laura se rezemä de el 
oftând. 

— Va trebui să renunţ și la casă? 

— Nu, voi insista asupra acestui punct și altor câteva, la fel de 
importante. Lasă toate grijile în seama mea, Laura. 

Motorul se insufleti, duduind, iar Vic scoase cu grijă mașina pe 
drumul de țară îngust. 

— Trebuie să le spun Tinei și lui Matt despre vânzare. Și lui 
Beppo... şi soacrei mele. 

Vic strânse din fălci. Da, Donna Evangelina. Voia s-o scape pe Laura 
şi de această problemă, dar trebuia să procedeze cu băgare de seamă. 

— Laura, cum a murit soțul tău? 

Îi auzi ușoara exclamatie și-i apucă strâns o mână. 

— lartä-mä... N-aveam dreptul să te întreb așa ceva. 

— Ba nu, iubitule, ai tot dreptul. 

Ridicându-i ușor mâna la buze, Vic i-o sărută. 

— În cazul ăsta, spune-mi. 

— Da, murmură ea, atunci poate că voi uita în sfârşit și eu toată 
tragedia. S-a întâmplat atât de repede... Plouase zile în şir. Cu toții 
eram îngrijorați, nu numai de riscul distrugerii viilor, din cauza 
umezelii continue, ci și pentru că vinul începea să se mucegăiască în 
butoaie. 

Surprins, Vic îi privi faţa răscolită de amintiri. 

— Nu înțeleg. De ce erau în pericol butoaiele? 

— Ştii că beciurile sunt sub nivelul solului. Aveam pompe, dar erau 


vechi și nefolositoare. Într-o seară, la cină, eram atât de disperată că 
apa putea să se infiltreze în butoaie, sau să le facă să putrezească, 
încât Frank a plecat să le verifice - după o ceartă îngrozitoare cu 
mama lui, care insista că vinul nu merita ca el să iasă pe-o asemenea 
furtună! Nu înţelegea valoarea vinului și îl domina pe Frank 
întotdeauna. EI, însă, a ieșit totuşi. Și nu s-a mai întors niciodată. 

Din Petaluma, Vic o luase pe o scurtătură care ducea direct la 
proprietatea D'Asti din Sonoma. Opri mașina la poartă și o cuprinse pe 
Laura în braţe. 

— Continuă. Ce s-a întâmplat? 

— După o oră, văzând că nu se mai întorcea, am alergat și eu în 
pivniţă. În camera de degustare, l-am găsit pe Beppo în genunchi, cu 
trupul lui Frank în braţe. Il găsise mort. 

Desprinzându-se din brațele lui, Laura privi via de afară. 
Proprietatea ei - până a doua zi. 

— N-am aflat niciodată cum se întâmplase accidentul. Probabil că 
Frank a alunecat, a căzut și... 

Nemaiputându-și stăpâni suspinele, izbucni: 

— Vic, se înecase într-o apă adâncă de numai câțiva centimetri! 

Vic nu încercă să-i potolească plânsul; își tinuse prea mult timp în 
frâu lacrimile. Scoase o batistă din buzunarul sacoului aflat încă pe 
umerii ei. 

— Mulţumesc, murmură Laura, încercând să zâmbească. Dar mă 
tem că am nevoie de mai mult - uite în ce hal arăt! 

— În primul rând, replică el, arăţi superb, si în al doilea rând, nu 
vreau să te mai văd niciodată suferind așa. E un ordin, înţelegi? 

— Da, să trăiţi! glumi ea, închizând ochii, încă räväsiti de durere. 
Dar... 

— Nu, Laura, vorbesc serios. Coşmarul s-a terminat. Sau se va 
termina în curând, după ce rezolvi si problema cu Donna Evangelina. 
Nu-ţi dai seama că profită de tine? Acordă-i respectul pe care-l merită, 
dar n-o mai lăsa să fie stăpână pe viaţa ta. Frank Spandoni a murit 
într-un accident, pur și simplu. Nu-i datorezi absolut nimic lui Donna 
Evangelina! 

Într-adevăr, soacra ei nu părea capabilă decât să răspândească în 
jur ură si venin. Ei bine, trebuia să se adapteze la o viață diferită, la 
fel cum și ea era învățată să trăiască altfel. 

— Trebuie să-i găsesc pe Tina si Matt, Vic. Apoi, îți promit că voi 
vorbi şi cu soacra mea. 

Când Vic dădu să pornească mașina, Laura clătină din cap. 

— Nu, prefer ca de-aici să merg pe jos. Vreau să fiu singură un 
timp, înainte... înainte de a le spune tuturor despre vânzarea 
podgoriei. Intelegi? 

— Inteleg, dar vreau sä vin si eu cu tine. 


— Nu, trebuie s-o rezolv în felul meu. Dar îți mulțumesc, iubitule, 
adăugă ea, sărutându-l, înainte de a cobori din mașină. Mă suni 
diseară? 

— Sigur. Dau o fugă până acasă, mă schimb, apoi îl abordez pe 
Canova si punem contractul la punct. Am să-ți telefonez imediat ce mă 
întorc acasă. 

După ce o mai sărută o dată, Vic întoarse mașina, îi făcu Laurei cu 
mâna și porni spre San Francisco. 

Ştia în adâncul sufletului că luase hotărârea cea mai inteleaptä. 
Privind peste vie, simți un bot umed și familiar atingându-i mâna. 
Bella îi venise în întâmpinare. Credincioasa Bella! Laura se aplecă s-o 
mângâie pe cap. 

Când ajunseră în apropierea casei, un lătrat jucăuș al Bellei o făcu 
să ridice privirea. Si văzu o maşină de comandă, mare si luxoasă, 
parcată chiar în fața ei. Trecură câteva secunde până când Laura 
observă că pe placa de înmatriculare era scris numele „Carole”. 

— Lauretta, draga mea copilă! o întâmpină Donna Evangelina, cu 
ochii plini de malitiozitate, tamponändu-si ușurel gura cu un şervet. 
Văd că în sfârșit te-ai gândit să mai treci și pe-acasă! 

Dădu din cap spre Carole, apoi reveni către Laura. 

— În timpul regretabilei tale absente, m-am întreținut cu 
fermecătoarea logodnică a domnului Remo. Domnișoara Canova mi-a 
povestit câteva lucruri foarte interesante despre Vic Remo, iar eu i-am 
spus la rândul meu unele lucruri interesante despre tine, draga mea. 

Laurei puţin îi păsa de minciunile pe care le turnase soacra ei, dar 
se întreba care dintre cele două femei alesese termenul logodnicä. Își 
stăpâni nervii şi se întoarse spre Carole Canova. 

— Dacă dădeai un telefon în prealabil, ai fi fost scutită de un drum, 
spuse ea, fără a face nici o încercare de a părea politicoasă. 

— A, dar am telefonat, murmură Carole, cu cea mai nevinovată 
expresie. Când Donna Evangelina nu te-a găsit în dormitorul tău, 
continuă ea, accentuând uşor cuvântul tău, a avut bunăvoința de a mă 
invita oricum la vinărie. Era sigură că vei apărea în cele din urmă. 

Savurând presupusa jenă a nurorii sale, Donna Evangelina se ridică 
în picioare ca o regină și-i mai turnă lui Carole ciocolată în ceașcă. 

— Da, Lauretta, știam că trebuia să te întorci azi, din cauza 
încurcăturilor cu vinul pe care ai făcut prostia de a-l lăsa să se strice. 

Se întoarse spre Carole, cu un zâmbet numai lapte și miere. 

— Întotdeauna am spus că femeile nu trebuie să se amestece în 
treburile bărbaţilor. Singura satisfacție a unei femei ar trebui să fie 
aceea de a fi o soţie și o mamă iubitoare, nu ești de acord, domnişoară 
Canova? 

— Categoric, toarse Carole, cu deplină convingere. 

Zâmbetul lui Donna Evangelina nu se șterse, dar deveni veninos și 
hâd. 

— Mă simţeam mult prea rău ca să observ, Lauretta, dar nu cumva 
aseară ai plecat de-acasă împreună cu domnul Remo? 

Laura nu era atât de naivă încât să dea cine știe ce răspuns 
prostesc. În schimb, se duse la masă si, cu mişcări calculate, se asezä 
pe scaunul eliberat de soacra ei. 

— Da, iar Vic m-a adus în dimineața asta acasă cu mașina. 

Fu cam nedumerită de felul cum se îngustară ochii lui Carole, dar 


nu pierdu vremea să stea pe gânduri. 

— Cred c-am să beau și eu o ciocolată. 

Nu-si clinti nici un deget pentru a se servi și, după o pauză 
stingherită, Donna Evangelina fu nevoită să-i toarne si ei o ceascä. 
Bătrâna era nervoasă, iar Laura știa. O lăsă să fiarbă în suc propriu, 
amestecând spuma din ceașca pe care i-o träntise în față. 

— Într-adevăr, te simteai foarte rău. Mă simt vinovată că nu te-am 
lăsat să te odihnesti. Îți mulțumesc că ai intretinut-o pe domnisoara 
Canova, dar acum insist să-ți vezi de sănătate. La revedere, signora. 

O alungase pe un ton atât de categoric, încât tiranica bătrână 
amuti. Într-un târziu, reuși să-și vină în fire suficient pentru a o saluta 
pe Carole cu o înclinare teapänä a capului. Pe Laura o ignoră cu 
desăvârșire. Fosnindu-si rochia neagră, cu spatele drept ca un vătrai, 
Donna Evangelina ieși din cameră. 

Laura îi lăsă lui Carole timpul necesar pentru a o studia, 
completând toate golurile, după care îşi scoase încet sacoul lui Vic, 
întrebând: 

— De unde stiai că Vic a fost aici aseară? 

Întrebarea n-o tulbură pe Carole. 

— L-am așteptat la el în apartament, ca de obicei. Văzând că nu 
apărea, am început să intru la gânduri. În ultima vreme a devenit cam 
neatent și-i cunosc foarte bine apucăturile. Mi-am amintit de pozele 
care au apărut ieri prin toate ziarele, după ce câștigase nu ştiu de 
premiu din industria vinurilor. În majoritatea fotografiilor părea foarte 
interesat de o anumită brunetă care-i dăduse cu mänutele ei premiul 
ăla tâmpit. Apoi mi-am amintit unde o mai văzusem tocmai pe 
bruneta aia! La premiera de la operă, fireşte, în aceeaşi seară când Vic 
m-a lăsat cu ochii-n soare! Nu ascult niciodată când Vic si tatăl meu 
discută afaceri - mă plictiseste îngrozitor - dar în ultima vreme i-am 
cam auzit repetând numele D'Asti, aşa cä-ä-ä... 

Zâmbi, încântată de propria-i deşteptăciune. 

— Aseară, în timp ce-l așteptam degeaba pe Vic, i-am telefonat 
tatălui meu si am scos de la el informaţia că familia D'Asti locuiește în 
Sonoma - iar restul a fost un fleac. Nu mi-a fost greu să pricep că Vic 
încerca să te ademenească într-o mică aventură toridă, Laura. Cum 
spuneam, îi cunosc năravurile și știu cât de convingător poate fi, și pe 
plan profesional, si personal... 

— Așa că ai sunat azi-dimineatä și ai vorbit cu ramolita de soacră- 
mea... 

— Ramolita de soacră-ta a fost o adevărată mină de informații. 

— Asa că te-ai repezit aici, hotărâtă să faci o scenă de isterie. 
Regret că te dezamăgesc, dar Vic m-a lăsat la poartă. Și nu te grăbi să 
tragi concluzii - oricum nu încerc că mă ascund de nimeni - dar n-am 
vrut decât să fiu puțin singură. 


Totuși, preferă să nu mărturisească adevărul despre vânzarea 
vinăriei. Referirea lui Carole la puterea de convingere a lui Vic, pe 
plan profesional si personal, lovise prea aproape de ţintă. 

— Ti-ai pierdut vremea de pomană venind aici să mă vezi. 

— N-as prea crede, replică surprinzător Carole. Poate e mai bine că 
nu l-am găsit pe Vic, la urma urmei. Nu văd de ce n-am putea rezolva 
încurcătura asta într-o manieră civilizată. 

— Ce tot vorbeşti? 

Nervoasă, Laura se ridică și se duse la fereastra dinspre atelierele 
vinăriei. Clădirile care găzduiau pivnițele se vedeau în depărtare. Își 
aminti că Tina și Matt continuau să muncească acolo din răsputeri. 

— În regulă, Laura D'Asti, reluă Carole, pe un ton complet 
schimbat. N-am să mai fiu subtilă și-am să ţi-o spun clar. Vic n-are 
încotro, s-a născut cu o biochimie care poate să se vâre pe sub pielea 
femeilor, mäncändu-le îngrozitor. Nu mai face mutra asta intepatä, știi 
al naibii de bine la ce mă refer! Până acum, l-am putut păstra, dar mai 
știu şi că s-a născut cu un sistem de auto-apărare. Încă n-ai aflat că e 
alergic la căsătorie? 

Pentru prima oară, își coborî un moment garda. 

— Mi-am călcat mândria în picioare și, de câteva ori, m-am 
prefăcut că nu vedeam. În cazul tău, însă, lucrurile se schimbă. Îmi 
creezi probleme serioase. 

Își deschise poşeta și scoase un carnet de cecuri mic, plat, cu 
scoarte din piele de vițel. Semnând un cec în alb, îl rupse și-l puse pe 
masă, lângă Laura. 

— Nu știu dacă vei fi silită sau nu să vinzi ferma asta nesărată - mă 
doare-n cot, crede-mă - dar știu că nici o femeie n-a avut vreodată 
destui bani. Fii cu cap, iubito. Știu câte parale face Vic, așa că nu te 
sfii să completezi aici o sumă grasă, cu multe zerouri. Sigur că, în 
schimb, aștept să te achiti. Știi ce înseamnă asta, nu? Să nu-l mai vezi 
niciodată, nimic mai simplu! 

Laura nu se atinse de cec. Îl privi ca pe o lighioană gata să sară de 
pe masă și s-o muște. 

— De ce? 

Întrebarea aproape o socä pe Carole. 

— De ce te înjosești așa pentru un om care nu te iubește? A, nu, 
protestä Laura, nelăsându-i timp să intervină, ştiu că nu te iubeşte! Si 
nici tu nu-l iubeşti. 

Inhätä cecul în alb de pe masă, îl făcu ghemotoc în pumn, apoi i-l 
aruncă din răsputeri lui Carole în față. 

— Altfel, nu l-ai umili așa! 

Hârtia ricosä din obrazul femeii, cäzändu-i în poală. Carole o lăsă 
acolo. 

— Să-l iubesc? Dar n-am spus nimic despre iubire. 


— Atunci de ce te zbati așa ca să-l păstrezi? 

Carole luă cecul, clătinând din cap neîncrezătoare. 

— Sigur n-ai să te răzgândești? Şi nu mai face aşa pe moralista. Nu 
eşti prima jucărie a lui Vic pe care-am plătit-o ca să dispară, și n-ai să 
fii nici ultima. Ai nevoie de bani și, sinceră să fiu, se va plictisi de tine 
destul de curând. Nu e de nasul tău. 

Probabil că Laurei i se citea dezgustul pe față, căci Carole ridică din 
umeri și îndesă cecul la loc în posetä. 

— Am să-ți spun de ce îl vreau numai pentru mine, șopti ea cu voce 
răgușită. Pentru sex. Și să știi că reuşesc să-l satisfac bine... 

Ultima dată când o văzuse pe Carole, Laura o auzise pe Lucy 
spunând: „pe sub toate sclipiciurile ei, Carole Canova nu e decât o 
drăguță, normală și banală nimfomană”. Și, doar cu câteva ore în 
urmă, Vic însuși mărturisise: „M-a intrigat un timp, cu unele dintre 
talentele ei neobișnuite”. Cât de trist! Toată furia îi secase și era 
recunoscătoare că nu se mai simțea superioară. 

— Să nu-mi spui că te-ai îndrăgostit de el! o acuză Carole, 
ghicindu-i gândurile. Ar însemna că m-am înșelat. Nu ești numai 
proastă, eşti și nebună! 

Sări de pe scaun, apropiindu-se de Laura. 

— Știu că e fermecător și irezistibil, dar nu-i lăsa talentele de 
amant să-ți sucească mințile. Ce-a făcut, râse ea, cu un sunet antipatic, 
ţi-a servit tratamentul sicilian complet, cu tot cu cafenea, lumânări si 
vin de casă? Sau a fost mai exotic și nebunatic - pe ascunzătoarea de 
pe coastă, în vuietul vântului...? 

— Taci din gură! 

O gură pe care Laurei tare i-ar mai fi plăcut s-o cârpească. 

— În interesul tău propriu, taci! M-am săturat de toate minciunile 
tale despre el, și de tine m-am săturat! Ai știut să găsești intrarea în 
casa mea, vei ști să găsești si ieșirea. Imediat! 

— Laura? 

De cât timp se afla acolo sora ei? se întrebă Laura, răsucindu-se în 
loc. Matt era lângă Tina, iar cu ei se mai afla un străin. Acesta părea 
cel mai surprins. Dar nu pe Laura o privea, ci pe Carole. 
Descumpănită, Laura spuse primul lucru care-i trecu prin minte: 

— Tocmai voiam să te caut, Tina. Si pe tine, Matt. 

Ocoli masa, ignorând-o pe Carole care le întorsese tuturor spatele, 
bätoasä, privind pe fereastră. 

— Haideţi afară, îi chemă Laura. Am ceva serios să vă spun. 

Dar cine era acel străin? Doar nu le putea spune în fața altora că se 
hotărâse să vândă vinăria! 

Tina se uita cu gura cäscatä, si la Laura si la Carole. Înainte de a 
spune ceva, Matt o atinse uşor pe braţ. 

— Un moment, Tina. Să-i explic Laurei totul, bine? 


Carole rămase la fereastră, încremenită ca o statuie de marmură. 
Necunoscutul stătea la fel de nemișcat. Laura fu nevoită să sugereze, 
diplomatic: 

— N-am putea să mai așteptăm? 

— Regret, nu se poate, replică ferm Matt. Tina și cu mine ne-am 
stors creierii încă din zori căutând o cale de a ţine vinul în suspensie, 
dar n-am găsit decât un zero cât toate zilele. 

— Îmi pare rău, ar fi trebuit să vă spun... 

Laura ezită. Fusese cât pe ce să facă o gafă cumplită. 

— Adică, să vă ajut... 

— Tot nu conta, Laura. N-ai fi schimbat cu nimic rezultatele. 

Insistenta lui Matt era contagioasă. 

— Spune-mi, îi ceru Laura, ce s-a întâmplat cu vinul? 

— Trebuie să-l îmbuteliem imediat, altfel îl pierdem. Altă cale nu 
există, crede-mă. 

— Dar nu-i adevărat!... 

Fu cât pe ce să pronunţe numele lui Vic. 

— Mi... mi s-a spus că poate fi ținut mai multe zile în starea asta 
critică. 

— Numai cu ajutorul unor echipamente speciale. Esenţa vinului a 
atins punctul de vârf, Laura. Dacă îl neglijăm acum, în veci n-o să mai 
putem produce ceva atât de fin ca Ochiul Șoimului. Sigur, vom avea 
un vin de prima calitate, dar nu va fi suprem. Nu înţelegi? 

— Esti convins, Matt? 

Matt se întoarse spre necunoscut. 

— Dacă nu mă crezi, întreabă-l pe Bill Hoyt. E cel mai bun expert 
chimist în domeniu pe care-l cunosc. Tina si cu mine ne-am hotărât să- 
i cerem sfatul, azi-dimineatä. Spune-i, Bill. 

— Asa este, domnişoară D'Asti. 

În timp de Bill Hoyt confirma teoria lui Matt, Laura profită de 
ocazie pentru a-l studia mai atentă. Colturos, dar nu lipsit de atracție, 
avea aerul unui om competent și demn de încredere. 

— După părerea mea, folosind vechile metode, ar trebui să incepeti 
operațiunile imediat. Vă ajut cât pot, domnişoară D'Asti. S-ar putea să 
nu salvăm toată cantitatea, dar... 

— Dar măcar o parte tot o putem salva! interveni Tina. Surioară, 
ce-i cu tine? De ce eziti? 

— Da, aveţi dreptate. Îți mulţumesc, Bill. 

Se hotărâse. Ştia că nu mai putea aștepta ajutorul lui Vic, dacă voia 
să salveze vinul la calitatea supremă. 

— Atunci, să mergem înainte. 

Cu un strigăt fericit, Tina își aruncă brațele pe după umerii lui 
Matt. 

— Trebuie sä vorbim cu toti agricultorii din Sonoma, spuse acesta. 


Sunt sigur că nu vom duce lipsă de voluntari. 

De-a lungul anilor, familia D'Asti ajutase mulți localnici ajunși la 
ananghie. Aveau să primească un sprijin generos. 

— Putem începe diseară, lucrând zi și noapte, dacă e necesar. 

— O sun pe Lucy, spuse Tina, fără a da drumul mâinii lui Matt. 
Poate ne dă și ea o mână de ajutor. 

Laura, molipsită de entuziasmul ei, le zâmbi. Însă continua să aibă 
o nedumerire. 

— Îţi sunt foarte recunoscătoare, Bill, dar as dori să ştiu de ce faci 
asta pentru mine. 

Specialistul răspunse chibzuit: 

— Ieşirea acestei producţii va fi un moment unic în istoria vinului. 
Aș dori să se rețină că am jucat și eu un mic rol. Nimic mai simplu, 
domnişoară D'Asti. 

În tăcerea tensionată care urmă acestei declarații sincere, vocea 
guturată a lui Carole Canova căzu ca o blasfemie: 

— A, nu, Bill Hoyt, nu-i deloc atât de simplu. 

Captivată de noul proiect, Laura uitase cu totul de ea. Privi uimită 
cum Carole își luă poseta și se repezi spre ușă, unde se opri în fața lui 
Bill. 

— Ai așteptat mult ca să i-o plätesti tatălui meu, nu-i așa? 
Răzbunare! Asta vrei, Bill? Sau doar să mă lovesti pe mine? 

— Niciodată n-am vrut să te lovesc, Carole. 

— Nu minţi! 

Îi mai aruncă o ultimă privire, mai-mai să-l sfäsie, si ieși. 

Tina era uluită; Matt părea și el destul de șocat. Cea dintâi își 
reveni Laura. 

— Mi s-a spus că ești un bun chimist și tocmai mi-ai explicat că 
respecţi realizările familiei mele, îi spuse ea lui Bill. Dar ceea ce mă 
interesează de fapt este: cine ești? 

— Laura, interveni insistent Matt, sora ta mi-a spus despre planul 
murdar al lui Canova de a te cumpăra. Mă bucur că l-ai trimis la 
dracu', si pe el si pe Vic Remo. Oricum, i-am cerut lui Bill ajutorul. Am 
încredere si în competenţa lui, și în el ca om. 

Ironia cuvintelor lui despre Canova si Vic o făcu pe Laura să se 
crispeze, dar nu era momentul să-i mărturisească adevărul. Bill Hoyt 
continua să ascundă un mister, iar Laurei nu-i plăceau deloc misterele. 

— Pot avea si eu încredere în tine, Bill? 

— Sper că da, mai ales după ce-ţi voi spune că îmi pun în joc si 
slujba, și cariera, oferindu-mi serviciile în acest proiect. Sunt chimistul 
principal al lui Ricardo Canova. 

Laura se uită de la Bill la Matt, apoi la Tina și din nou la Bill. Cu 
toţii păreau să-și țină respiraţia. 

— Importanţa acestei producţii nu e singura cauză pentru care îl 


sfidezi pe Canova, nu-i aşa? 

— Într-adevăr, recunoscu el. Canova a avut nevoie de priceperea 
mea, și mi-a plăcut să lucrez pentru el. Am și o socoteală veche de 
achitat, recunosc, dar de asta am să mă ocup mai târziu. Crede-mă pe 
cuvânt, domnişoară D'Asti, n-are nici o legătură una cu alta. 

Laura îl credea. 

— Încrederea lui Matt e singura garantie de care am nevoie. 
Haideţi, să ne-apucăm de treabă! 


Capitolul 8 


Vic era epuizat, dar și entuziasmat de ceea ce reuşise să realizeze 
pentru Laura. Aplecändu-se peste birou, scoase din buzunar 
contractul. Luptase din greu ca să obțină toate concesiile: Laura urma 
să-și păstreze casa, se mențineau toți angajații actuali, iar vinăria avea 
să se numească în continuare D'Asti. Un alt avantaj era un cont de 
depozit pentru studiile Tinei. Da, Laura avea să fie mulțumită. Întinse 
mâna spre telefon. 

— Vic, iubitule! Ce faci? Ore în șir te-am așteptat! 

Ușa dormitorului era întredeschisă, iar Vic o împinse până la capăt. 
Pe mocheta albă se întindea o dâră de haine aruncate - o fustă de 
mătase, o bluză, un pantof de piele, un sutien subţire de dantelă și, în 
mijlocul învălmășelii, un sirag de perle. Carole, tolänitä pe pat, le 
mișca alene cu degetele de la picior. 

— Unde-ai fost toată ziua? 

— La birou. Mă crezi sau nu, unii dintre noi mai și muncesc ca să 
aibă din ce trăi. Și mai scuteşte-mă, începi să vorbești ca o nevastă. 

Inghitindu-si replica veninoasä pe care i-o provocase sarcasmul lui, 
Carole il privi cum se dezbräca. 

— Sunt dispusă să te iert, deși te porți mizerabil cu mine, iubitule... 
sopti ea, pe un ton destul de serios. 

— Cât ai de gând să mai continui jocul ăsta prostesc? 

— Nu cred că e un joc. 

— Nici eu. M-am săturat de tot teatrul tău, Carole. Ti-am spus de la 
început că nu-i dau nici o șansă, iar acum o repet: s-a terminat. 

— Nu-mi place să fiu expediată ca o boarfă de două parale, Vic! 

— Termină. 

Vic era calm; repetaseră de prea multe ori scena. 

Carole se ridică în capul oaselor, înnebunită. 

— Ce-ai vrea să fac acum? O plecäciune gratioasä, spunând „mii se 
mulțumiri pentru tot, iubitel”? Ce-astepti de la mine? ridică ea tonul, 
cu voce ascuţită. 

— N-ai înțeles nimic, Carole. Efectiv, nu mai aştept nimic de la 
tine. 

Răceala din glasul lui o făcu în sfârșit să-și piardă controlul. 

— Canalie! 

Dacă mizase pe o reacţie, Carole avu o cruntă dezamăgire. Singurul 


răspuns fu plesnetul rapid al apei pe pardoseala de marmură a 
dușului. 

Furia i se întețea. După ce dușul se opri, începu zumzetul 
aparatului de ras. Totuși, Carole avu grijă să se facă auzită până în 
baie, când spuse: 

— Azi am fost la Laura D'Asti! 

— Ce...? 

Vic apăru în ușă, strângând prosopul în pumn. 

— De ce? 

Era gata să-și piardă calmul. Pentru prima dată, Carole simți că-i 
era frică. Nu trebuia ca Vic să afle despre cec! 

Ridicând sfidătoare bărbia, răspunse: 

— Din curiozitate feminină, nimic mai mult. Știu că ai o relație cu 
ea, iubitule, nu încerca să negi. 

— De ce-aş nega? replică el, pe un ton binevoitor, dar cu ochii plini 
de dispreţ. Ce i-ai spus, Carole? 

— Nimic! Însă scumpa ta Laura are să-ți spună câteva lucruri foarte 
interesante. Era vorba să-i cumperi ferma pentru tatăl meu, nu-i așa? 

— Da. 

— A semnat contractul? 

— Încă nu. 

— Dar a promis c-o va vinde? 

— Da. 

Furia lui Vic amenința să explodeze în orice moment. Carole își 
savura triumful. 

— Iubitule, mă tem că văduvioara noastră e o escroacä. În prezența 
mea, a ordonat să se îmbutelieze imediat un vin cu totul special. 
Urgent si în mare secret. Vic, scumpule, mă tem că te trage în piept!... 

Reacţia lui Vic fu cu totul alta decât cea așteptată. În locul furiei, 
pe chip i se ivi surprinderea, apoi îngrijorarea. Ca si cum Carole nici 
n-ar fi existat, scoase din debara o pereche de blugi, apoi își luă un 
pulovăr pe gât si se incältä rapid cu niște cizme de teren. Strigätul 
ascuţit al lui Carole îl ajunse în ușă: 

— Unde te duci? 

— Încă n-ai priceput? replică el, fără nici o undă de emoție. Când 
pleci, poţi lăsa cheia apartamentului pe biroul meu. N-o să mai ai 
nevoie de ea. 

După ce usa se trânti, Carole abia reuși să nu arunce cu ceva în 
perete. Nu era momentul pentru istericale. Trebuia să-și păstreze 
sângele rece. 

Deci, totul se sfârşise. Ce era de făcut? Știa că nu suporta să rămână 
singură. 

Răspunsul, când îi veni în minte, o năuci prin simplitatea lui. Luă 
telefonul de pe noptieră și formă numărul casei D'Asti, rugându-se să 


nu răspundă Laura. 

Avu noroc. Un glas necunoscut spuse: 

— Alo? 

Slavă Domnului! Cu voce tremurătoare, știind că nu mai putea da 
înapoi, Carole ceru: 

— Aș dori să vorbesc cu Bill Hoyt, vă rog. 


— Carole mi-a spus că ai ordonat procesarea și îmbutelierea 
vinului. De ce? 

— Voiam să-ţi telefonez, dar am atâtea pe cap... 

— Răspunde-mi, Laura. De ce? 

Răvășită și frântă de oboseală, Laura se rezemă la pieptul lui. 

— Azi-dimineatä, Matt a făcut o serie nouă de teste. Vinul a ajuns 
la limită și va intra rapid în declin. Nu mai avem timp, Vic. 

— Eşti sigură că Matt are dreptate? întrebă el, strângându-i braţele 
ca într-o menghină. Dacă a greșit, cu echipamentele vechi de-aici riști 
să pierzi aproape tot vinul. Nu mă interesează câți oameni vă vor 
ajuta, pur şi simplu n-o să meargă. 

Îi dădu drumul. 

— În trei zile, cu echipamente moderne, aș fi putut salva toată 
cantitatea. Doar dacă nu cumva... 

Avu înţelepciunea să nu vorbească despre contract, întrebând-o în 
schimb: 

— Te-ai răzgândit în legătură cu vânzarea? 

— Nu, în nici un caz, răspunse ea, cu o privire vinovată peste umăr, 
spre pivniță. Dar... 

— Dar încă nu i-ai spus Tinei, nici celorlalți, așa e? 

— N-am avut timp! 

De ce n-o credea? Nu știa prin ce chinuri trecea? 

— Oricum, testele lui Matt au fost confirmate de Bill Hoyt. 

— De Hoyt? Chimistul lui Canova? Nu înţeleg... 

Fusese luat pe nepregătite și nu-i plăcea deloc. 

— Cum a ajuns Hoyt să se amestece în toată povestea asta? 

— Matt i-a cerut sfatul, având încredere în competența lui. Iar Bill 
vrea să ne ajute, chiar dacă asta-l va costa slujba. N-ai să-l alungi, nu-i 
așa? 

— Crezi că am dreptul? 

— Nici nu mai știu ce să cred! Toţi par să înțeleagă, numai tu nu! 

— Laura! 

Urmänd-o cu pași mari, Vic o ajunse din urmă înainte de a păși pe 
prima treaptă. 

— Nu mă interesează decât fericirea ta. Dacă nu mă crezi, plec 
chiar acum si niciodată n-am să mă mai întorc. Dar, dacă ai încredere 
în mine, lasă-mă să fac și eu un test acum, scurt și foarte simplu. Pot 


începe imediat îmbutelierea si-ti promit că voi salva toată cantitatea. 
— Dar cum, pentru numele lui Dumnezeu...? 
— Ai încredere-n mine. Cu o singură condiţie - trebuie să dirijez 
întreaga operaţiune și să fiu singurul care va da ordine. 


De două zile, crama forfotea de activitate ca un stup de albine. 
Lăzile cu sticle acopereau acum doi pereţi, iar Laura începea să-și dea 
seama că erau pe punctul de a sävärsi un miracol. După ce-și efectuase 
testul, Vic declarase că noul vin era chiar mai bun decât Ochiul 
Șoimului și ar fi fost o crimă să nu-l pună pe loc la conservat. 

Soarele tocmai ajunsese la orizont, iar briza înserării sufla pe 
deasupra solului. Laura se bucura că ieșise din cramă, pentru a nu 
pierde momentul. Inspiră adânc, plimbându-se agale, cu brațul lui Vic 
pe după umeri. Trecură prin dreptul lucrătorilor la vie, ascultându-le 
cântecele. 

— Am uitat să te întreb despre contract. L-ai adus cu tine, Vic? 

— Da, îl am în mașină. Hai să-l citeşti, vrei? 

— Bine, dar nu pot suferi jargonul legal. Mai bine descrie-mi-l tu. 

Vic îi expuse toate concesiile pe care i le smulsese lui Canova. Când 
încheie, Laura îl imbrätisä, mai ales fiindcă auzise că putea să păstreze 
casa. 

— Îţi mulțumesc, dragul meu. O, te iubesc atât de mult! 

Deodată, lângă conac opri un furgon mare. 

— Asta ce-o mai fi? 

Se apropiară repede să vadă mai bine. Spre marea ei surprindere, 
Laura văzu, pe portieră, sigla unei firme, înscrisă cu multă artă și gust. 
Scria: Brutăria Spandoni, Sacramento. 

— Nu știam că soțul tău mai avea si alte rude pe-aici, comentä Vic. 

— Ba da, familia Spandoni e foarte numeroasă, murmură Laura, 
nedumerită. Dar nu i-am cunoscut și nu aşteptam nici o vizită. 

Enigma se rezolvă când pe ușa din față apăru Donna Evangelina, 
coborând treptele ca un galion de război cu toate pânzele sus, fără să 
se uite nici la stânga nici la dreapta, cu câte o valiză în fiecare mână. 
Se tränti pe scaunul din faţă al furgonului, iar autovehiculul porni 
înainte ca Laura să-și fi dat seama prea bine ce se întâmplase. 

— O, nu! N-o pot lăsa să plece așa... 

— Laura, iubito, stai liniştită. Mai bine nici că se putea. 

— M-am purtat necuviincios cu ea, încercă Laura să-i explice, 
simțindu-se vinovată. lar acum, am silit-o să plece din casă. 

— Nimeni n-o poate sili pe Donna Evangelina să facă un lucru, 
dacă ea nu vrea. Sunt convins că la rudele ei se va simți foarte bine. 
Oricum, cu asta, toate fantomele trecutului au dispărut. 

Aceste cuvinte își făcură efectul. 

— Ai dreptate, Vic, n-a mai rămas nici una, ţi-o jur. 


— Atunci, dovedeşte. Să lăsăm orice altceva și să ne gândim numai 
la noi. 

— Bine, am să-ncerc. 

Nu putea rezista rugämintilor lui. Efectiv, nu putea să-i refuze 
nimic! 

— Hai să vedem contractul. 

Mașina era parcată în acelaşi loc unde Vic o lăsase cu două zile in 
urmă. Laura aruncă o privire peste contract, apoi îl împături și-l vâri 
sub braţ. 

— Le voi spune tuturor, imediat ce terminăm de îmbuteliat vinul. 

Strigătul lui Matt îi întrerupse, puternic și limpede. Repezindu-se 
amândoi spre clădirea cramei, îl găsiră în ușă, radiind de emoție. 

— Haideţi jos în pivniță, amândoi! Tot vinul e în sticle! 

Laurei abia dacă-i venea să creadă. Chiar și după ce o văzu pe Tina 
însemnând ultima sticlă, rămase cu impresia că totul era doar un vis. 

— Iubitule, îi sopti ea lui Vic, niciodată n-am să-ți pot mulțumi, știi 
asta. 

— Lasă-mi puţin timp, siam să găsesc eu o cale, replică el, 
zâmbind. 

În ultimii doi ani, Lucy adunase cu migalä majoritatea detaliilor si 
ştia că Vic era răspunzător de schimbarea din sufletul Laurei. După ce- 
i adresă un semn discret de salut, se întoarse spre prietena ei. 

— Ascultă, scumpete, întâmplător îl cunosc pe cel mai bun litograf 
din California, lucrează pentru ziarul meu. Ce-ar fi să-ți facă el 
eticheta, iar eu am să ţi-o tipăresc, în condiţii - lux! De acord? Va fi 
darul meu pentru o fată grozavă ca tine! 

Era un dar atât de generos, încât Laura nu-şi găsea cuvintele pentru 
a-i mulțumi, așa că-și aruncă brațele pe după gâtul lui Lucy 
cuprinzând-o strâns. Ar fi fost cel mai emotionant moment, dar Bill 
Hoyt risipi toată vraja cu doar câteva cuvinte. 

— Dacă semnezi contractul pe care-l ţii acum în mână, domnişoară 
D'Asti, nu vei mai avea nevoie de nici o etichetă. 

— Ce vrei să spui? 

— Imediat ce contractul va fi semnat, toate sticlele astea vor porni 
spre uzina principală a lui Ricardo Canova. Într-o oră, toate vor purta 
eticheta Canova Gold, crede-mă! 

— A, nu, Bill, zâmbi Laura, care încă nu înţelegea toate implicaţiile 
cuvintelor lui. Nu înţelegi. În contract se stipulează că tot vinul produs 
de podgoria asta va purta eticheta D'Asti. 

— Știu eu ce spun, replică Bill, pe un ton se scuză, dar în același 
timp morocănos. Am văzut cum au pätit-o si alți podgoreni care-şi 
vânduseră vinăriile lui Canova. Sigur, în contract poate scrie că se va 
menţine numele original, dar avocaţii care lucrează pentru Canova 
sunt cei mai mari rechini, așa că-și poate permite să calce totul în 


picioare. Nimeni n-a câștigat vreodată un proces împotriva lui Ricardo 
Canova! Dacă ţine la o anumită recoltă, își trântește pe ea eticheta 
personală și nimeni nu mișcă-n front! 

— Așa e! strigă unul dintre fermieri. 

— Da, si mie mi-a făcut la fel! adăugă altul. 

Până și bătrânul Beppo se revoltase. Ridică pumnul, jurând: 

— Eu n-am să lucrez pentru Canova! Nimeni nu mă poate sili să 
muncesc pentru un hot, per un ladro! 

Cänd in sfärsit vorbi si el, Matt Moyer exprimä gändul cäruia 
nimeni încă nu îndrăznise să-i dea glas: 

— Remo, ai știut tot timpul că așa avea să se întâmple, nu? 

— Eşti nebun! se rästi Vic. Nu ştiu ce se stipula în celelalte 
contracte, dar știu ce scrie în al Laurei, pentru că eu l-am scris. Si voi 
avea grijă să fie respectat! 

— Nu te cred! Cred mai degrabă că ai muncit ca un sclav ca să 
îmbuteliezi vinul ăsta pentru Canova, nu pentru Laura! replică Matt 
revoltat. Numai vinul l-ai vrut, pentru șeful tău! 

În ochii săi gălbui apăruse o expresie stranie. 

— Sau asta, sau Canova te-a fraierit și pe tine - una din două! 

Fără să se uite spre Laura, care era gata să lesine, Vic răspunse: 

— Am să-ți aduc toate dovezile de care ai nevoie! 

Când Laura ridică privirea, Vic iesise. 

— Unde s-a dus? 

— Să discute cu Canova, sunt sigură. 

Lucy era gata să izbucnească în plâns, dar Laura nici nu observă. 
Vic. În acel moment, pentru ea nu mai conta decât Vic. 

— Stai! Iubitule, asteaptä-mä! Vreau să vin si eu cu tine! 


Capitolul 9 


Biblioteca din casa Canova era prelungă, cu plafon înalt și ferestre 
cât peretele, prin care se vedea panorama uluitoare a golfului. Ricardo 
Canova stătea în picioare lângă un splendid birou Empire, adâncit în 
lectura unei hârtii pe care o ţinea într-o mână tremurătoare. Nu era 
clar dacă-i observase sau nu. Rosti doar două cuvinte: 

— Bill Hoyt! 

Vic atinse prevenitor mâna Laurei, care-şi stăpâni exclamatia. 
Rămaseră lângă fereastră, dominați de proporţiile sălii. Laura se 
minuna să vadă cât de admirabil își controla Vic nervii. În ceea ce-l 
privea pe Canova, acesta părea obsedat. 

— Bill Hoyt! S-a întors la el. Carole, vreau să spun. 

Trânti hârtia pe birou. 

— l-a dat mesajul ăsta valetului și a plecat de-acasă, acu o 
jumătate de oră. Fără bagaje, fără bijuterii, fără nimic! 

Clătină din cap, cu buzele crispate, nevenindu-i să creadă. 

— Crezusem c-am distrus relaţia asta cu ani în urmă. Si uite că, 
dintr-o dată, trei soți mai târziu, a ajuns la concluzia că încă îl mai 
iubește pe primul! 

Încă nu părea să fie pe deplin conștient de prezenţa lor. Continuă 
pe același ton: 

— Aveam atâta nevoie de frumuseţea ei în casa asta, de când m-a 
părăsit maică-sa... Și încă mai am nevoie de ea... 

În sfârșit, capul lui Canova se ridică, smucit. 

— Scuzati-mä, eram preocupat de ceva. 

Imediat, deveni calm și atent. 

— Sunt foarte surprins să te văd aici, domnişoară D'Asti, dar fii 
binevenită! Îţi pot oferi ceva de băut? 

— Nu, mulțumesc. 

Mai degrabă s-ar fi înecat înainte de a accepta ceva de la el. 

— Nu? Dar măcar ia loc, bine? 

Laura, care simţea că i se tăiau picioarele, se așeză pe un scaun din 
apropiere. 

— Și pe tine mă bucur că te văd, Vic, deși asteptasem o veste de la 
tine ieri. 

— Vinul D'Asti a atins punctul limită mai devreme decât ne 
asteptaseräm. 


— Şi ce măsuri ai luat? întrebă Canova, cu o undă de nervozitate în 
glas. 

— L-am salvat. Am lucrat patruzeci și opt de ore nonstop, ca să-l 
salvez până la ultima picătură. 

Pe chipul demn al lui Canova se întipări o expresie de admirație 
sinceră. 

— Perfect! Trebuie că ai muncit ca un maniac ca să instalezi toate 
acele echipamente în cramă. O reușită remarcabilă! 

— Am terminat totul, spuse Vic foarte răspicat, fără a sta să explice 
că nu folosise nici unul dintre echipamentele lui Canova. Cu o singură 
excepție: etichetarea. 

— Nici o problemă, prietene. De fapt, nu-ţi bate capul cu etichetele, 
zâmbi acru Canova. 

— Când încep o treabă, îmi place s-o duc până la capăt, Canova, 
ştii bine asta. 

— Da, dar acum e altceva. De etichetare am să mă ocup personal, 
continuă Canova, netulburat și sigur pe sine. Nu cred că ţi-am spus, 
dar intentionez ca pe ultima recoltă de vin Andrea D'Asti să aplic 
eticheta Canova Gold. 

— În contract nu scria aşa. 

Încordarea din glasul lui Vic îl făcu pe Canova să ridice privirea, 
dar făcu un gest nepăsător, ca și cum acest detaliu ar fi fost prea 
neînsemnat pentru a-l discuta. 

— Tu ai un singur cusur, Vic - ești prea cinstit, îi spuse el serios. Ca 
să te apăr de tine însuţi, am fost nevoit să-ți ascund un lucru. 
Întotdeauna, în trecut, am găsit căi de a trece peste contracte. Fără 
publicitate, fără scandaluri la tribunal - doar o sumă mare de bani pe 
sub masă. Voi onora toate clauzele din contractul D'Asti, cu excepția 
etichetei. Acest vin îmi aparține mie. 

Canova era sub orice critică! Laura nu mai putea să tacă. 

— De ce trebuie să fie a dumneavoastră recolta asta? 

— Sincer, nu cred că vrei să ştii răspunsul la această întrebare, 
domnișoară D'Asti, murmură Canova, apropiindu-se de fereastră 
pentru a privi spre golf. Ştii, nu-mi face nici o plăcere să te rănesc. 

— Nu, nu pe Laura ai vrut s-o lovești, interveni Vic, începând să 
înţeleagă toată povestea. Voiai să dai în Andrea D'Asti, nu-i așa? Chiar 
dacă bietul om a murit. 

— Să zicem că voiam să şterg o insultă. 

Canova continua să privească luminile de jos. 

— Domnisoarä D'Asti, stiai că tatăl dumitale mi-ar cerut un mare 
împrumut înainte de a muri? 

— Tatăl meu...? 

Era imposibil! 

— Nu, n-am știut... 


Canova oftă. 

— Ei bine, acum poți să afli totul. Sunt sigur că avea o disperată 
nevoie de bani, altfel... 

— Altfel, nu s-ar fi înjosit să apeleze la tine pentru un împrumut, 
completă Vic, sarcastic. 

Canova se întoarse spre el, dintr-o dată nedumerit. 

— Cum spuneai, urmă Vic, e mai bine să știm toată povestea. 
Continuă. 

Ochii lui Canova deveniră și mai reci, în timp ce se încrunta. 

— Andrea D'Asti voia să cumpere tractoare și să înlocuiască unele 
dintre pompele uzate din clădiri. 

Mâna lui Vic se rezemă pe umărul Laurei, apăsat. Altfel, tânăra 
femeie nu și-ar fi putut controla tremurul. 

— Da, aveam mare nevoie de pompe... 

— Cred că i-am oferit o soluţie foarte cinstită. I-am spus că-i 
dăruiesc banii, dacă se foloseşte de influența și reputaţia lui pentru a 
mă ajuta să câștig Premiul Amici. Mi-a râs în nas. 

Privi din nou pe fereastră. 

— Când i-am oferit din nou banii în dar, cu condiţia ca în plus să- 
mi vândă vinul cel nou, despre care știam că avea să se învechească 
magnific, astfel încât să-mi pot revendica premiul, a râs si mai tare. 
Dar, continuă el, nu fără o undă de mândrie, recolta a meritat 
aşteptarea. 

Îşi îngădui să râdă scurt. 

— Te pot asigura, draga mea domnişoară D'Asti, că faima acestui 
vin va tămădui toate rănile pe care mi le-a pricinuit tatăl dumitale! 

— De ce să-ţi fie permis să distrugi vieţile unor oameni pentru un 
premiu care în afara industriei vinului nici măcar nu este cunoscut? 
Nu e drept! Ai tot ce ţi-ai putea dori! strigă Laura cu înverșunare, 
privind în jur. 

— Am achiziționat foarte mult, draga mea, preciză Canova, 
revenind la birou; cuvintele respect, reputație și iubire pluteau în aer, 
aproape audibile, ca si cum ar fi fost strigate cu furie. Celorlalti le e 
foarte greu să înțeleagă pasiunile secrete ale unui om. 

Văzu felul cum o ţinea Vic pe Laura de umeri. 

— Pe unele dintre ale tale le-am și ghicit, Vic. 

— Ştiai totul despre viața Laurei încă din prima zi când mi-ai dat 
însărcinarea asta, nu-i așa? 

— Sigur că da. Și a ieșit destul de frumos pentru toată lumea, nu 
eşti de acord? Se vede clar că ai câștigat adoratia domnisoarei D'Asti, 
eu am obținut vinul, iar tie, prietene, îți va reveni și un supliment de 
prima mână. Si-acum, dă-mi contractul. 

Încet, Vic se apropie și aruncă fascicula de hârtii pe birou. Îl privi 
pe Canova cum le despăturea fără grabă și începea să caute în partea 


de jos a fiecărei file. 

— N-ai să găsești ceea ce cauţi, murmură Vic. Laura n-a semnat 
contractul. Nu ai nici o palmă din pământul D'Asti, iar eticheta ta nu 
va apărea pe nici o sticlă din recolta asta. 

Stăpânirea de sine a lui Canova fu remarcabilă. Tocmai i se 
refuzase un lucru la care râvnea de aproape patru ani, dar totuși nici 
nu tresări. 

— De ce te-ai răzgândit, domnişoară D'Asti? Ai condamnat vinăria 
la moarte, știi asta, nu-i așa? 

— Prefer să închid vinăria pe veci, decât să mai am de-a face cu 
dumneata, replică Laura, în timp ce se ridica, apropiindu-se grăbită de 
Vic. Slavă Domnului că am aflat adevărul - si că l-a aflat si Vic - 
înainte de a semna contractul! 

— ştii, Vic, niciodată nu m-am așteptat să-mi faci una ca asta... 

Chipul dăltuit în piatră al lui Canova părea marcat de o adâncă 
durere. Apoi, însă, ridică din umeri. 

— Mare păcat, zău așa. O vinărie excelentă și o carieră strălucită se 
vor duce de izbeliste în același timp, și numai din cele mai prostești si 
idioate motive. 

— Nu ţi se pare că ești cam prea pesimist? întrebă Vic, batjocoritor. 
Nu despre cariera mea vorbesc, oricum as fi aflat despre metodele tale 
ilegale în afaceri, mai devreme sau mai târziu, și-atunci s-ar fi zis și cu 
parteneriatul nostru. M-ai învăţat să fiu necruţător, dar cred că în cele 
din urmă te-as fi dezamăgit, cu cinstea mea. Nu, în legătură cu vinäria 
cred că ești pesimist. 

În sfârșit, autocontrolul îl părăsi, iar următoarele cuvinte fură 
rostite cu aprindere: 

— În viaţa mea n-am muncit mai greu ca în ultimele două zile, si 
niciodată n-am fost mai fericit! Orice-am realizat, am făcut-o fără nici 
un cent din banii tăi murdari si nimic din echipamentele tale afurisite! 
Vinăria ar putea fi salvată, dacă cineva ar ţine la ea îndeajuns pentru a 
investi timpul și banii necesari ca s-o reorganizeze. Ce părere ai, 
Laura? 

Îi ridică fața spre el, astfel încât privirile li se întâlniră. 

— Aș dori să încerc - cu titlu permanent, desigur. 

— Nu as accepta o asemenea propunere, șopti ea, atingându-i gura 
cu buzele ei calde, o dată, apoi încă o dată, decât tot cu titlu 
permanent. 

Ajunseseră aproape de ușă, când auziră glasul lui Canova. 

— Cum ai reușit, Vic? 

Rămăsese în picioare lângă birou, cu spatele drept si ochii ca de 
cremene. 

— Cum ai reușit să salvezi tot vinul într-un timp atât de scurt, fără 
bani și echipamente moderne? 


Râsul lui Vic păru deplasat în pustietatea maiestuoasei biblioteci. 

— Mă crezi sau nu - am făcut-o cu ajutorul oamenilor. Te-ai mira 
să vezi câte genuri diferite de oameni au venit din toată Napa-Sonoma 
ca să ne ajute. Și nu și-au frânt șalele numai datorită reputației 
familiei D'Asti. Au făcut-o doar dintr-un sentiment profund, pe care ei 
îl numesc fratellanza. Incidental, Canova, asta înseamnă prietenie. 

Laura ar fi putut adăuga că însemna și iubire, dar știa că tonul 
batjocoritor al lui Vic era de ajuns - și că ultimul sens al acelui cuvânt 
îi era rezervat în primul rând ei. 

Observaţii 


>=] 
Teckel. 


[<—2] 
Operă în trei acte compusă de Giuseppe Verdi pe libretul în limba 
italiană al lui Francesco Maria Piave. La baza operei stă romanul lui 
Alexandre Dumas fiul, Dama cu camelii. 


